ഇന്ത്യയുടെ സ്വതന്ത്ര്യദിനം പലതരത്തിലാണ് താരങ്ങൾ ആഘോഷിക്കാറ് . അത് പിന്നീട് അവർ തങ്ങളുടെ സോഷ്യൽ മീഡിയയിൽ പങ്കുവയ്ക്കാറുമുണ്ട് . ബോളിവുഡിൽ തുടങ്ങി ഇപ്പോൾ ഹോളിവുഡിൽ ചുവടുറപ്പിച്ച പ്രിയങ്ക ചോപ്രയും രാജ്യത്തിൻറെ സ്വതന്ത്ര്യദിനത്തിൽ പോസ്റ്റ് ചെയ്ത ഫോട്ടോ മൂലം പുലിവാൽ പിടിച്ചിരിക്കുകയാണ് . ഇന്ത്യൻ കോടിയിലെ ത്രിവർണ്ണത്തോട് സാമ്യമുള്ള തുണി കഴുത്തിയിൽ ചുറ്റി ഉയർത്തി പിടിക്കുന്നതായിരുന്നു ഫോട്ടോ . ഇൻസ്റ്റഗ്രാമിലാണ് ഫോട്ടോ പോസ്റ്റ് ചെയ്തത് . എന്നാൽ ഈ ചിത്രത്തിന് ലഭിച്ച പ്രതികരണം ഭീകരമായിരുന്നു . പ്രിയങ്കയെ കടന്നാക്രമിക്കുന്ന തരത്തിൽ പലരും കമൻറ് ചെയ്തു . പ്രിയങ്ക ദേശീയ പതാകയെ അപമാനിച്ചു എന്നതായിരുന്നു പരാതി . മോശമായ ഭാഷയിലും മറ്റും പ്രിയങ്കയെ അപമാനിച്ചു . എന്നാൽ പ്രിയങ്ക ഉപയോഗിച്ചത് ദേശീയ പതാകയല്ലെന്നും ത്രിവർണ്ണത്തിലുള്ള ഒരു തുണി മാത്രമാണെന്നും ചിലർ പ്രതിരോധം തീർത്തു . അന്താരാഷ്ട്ര യോഗ ദിനത്തിൽ പ്രധാനമന്ത്രി മോദി ഇത്തരത്തിലുള്ള തുണികൊണ്ട് മുഖം തുടച്ചത് ഇവർ ഓർമ്മിപ്പിക്കുന്നു . മുൻപ് പ്രധാനമന്ത്രിക്ക് മുന്നിൽ ധരിച്ച വസ്ത്രത്തിൻറെ പേരിൽ പ്രിയങ്കയ്ക്കെതിരെ സൈബർ ആക്രമണം നടത്തിയിരുന്നു . എന്നാൽ അതിന് കിടിലൻ മറുപടിയാണ് പിസി കൊടുത്തത് . ഈ വിഷയത്തിലും പ്രിയങ്കയുടെ മറുപടി ആരാധകർ പ്രതീക്ഷിക്കുന്നു .


അജിത്ത് കുമാറിൻറെ ഇന്ന് റിലീസ് ചെയ്ത വിശ്വാസം സിനിമ കാണാൻ ടിക്കറ്റിന് പണം നൽകാത്തതിൻറെ പേരിൽ മകൻ അച്ഛനെ തീ കൊളുത്തി കൊലപ്പെടുത്താൻ ശ്രമിച്ചു . തമിഴ്നാട്ടിലെ കാഠ്പാഠിയിൽ ആണ് സംഭവം . നാൽപ്പത്തഞ്ചുകാരനായ പാണ്ഡ്യനെയാണ് മകൻ അജിത്ത് കുമാർ കൊലപ്പെടുത്താൻ ശ്രമിച്ചത് . പൊള്ളലേറ്റ പാണ്ഡ്യന്റെ നില ഗുരുതരമാണ് . സംഭവത്തിൽ മകൻ അജിത്ത് കുമാറിനെ പൊലീസ് അറസ്റ്റ് ചെയ്തു . തമിഴകം കാത്തിരിക്കുന്ന സിനിമയാണ് തല അജിത്തിന്റെ വിശ്വാസം . സിരുത്തൈ ശിവ സംവിധാനം ചെയ്ത ചിത്രം ആരാധകർ ആവേശത്തോടെ കാത്തിരുന്നതാണ് . ആദ്യ ദിനം തന്നെ സിനിമ കാണാൻ തമിഴ്നാട്ടിൽ വൻ തിരക്കാണെന്ന് റിപ്പോർട്ടുകളുണ്ടായിരുന്നു .


ഐപിഎല്ലിലെ ദക്ഷിണേന്ത്യൻ പോരാട്ടത്തിൽ സൺറൈസേഴ്സ് ഹൈദരാബാദിന് 183 റൺസ് വിജയലക്ഷ്യം . ടോസ് നഷ്ടപ്പെട്ട് ആദ്യം ബാറ്റ് ചെയ്ത ചെന്നൈ സൂപ്പർ കിംഗ്സ് 20 ഓവറിൽ മൂന്ന് വിക്കറ്റ് നഷ്ടത്തിൽ 182 റൺസെടുത്തു . തുടക്കത്തിൽ തകർച്ച നേരിട്ട ശേഷം അമ്പാട്ടി റായിഡുവിൻറെയും സുരേഷ് റെയ്നയുടെയും ബാറ്റിംഗ് വെടിക്കെട്ടിലാണ് ചെന്നൈ മികച്ച സ്കോറിലെത്തിയത് . സൺറൈസേഴ്സ് ഹൈദരാബാദിൻറെ ശക്തമായ ബൌളിംഗ് നിരയ്ക്കെതിരെ മോശം തുടക്കമായിരുന്നു ചെന്നൈയ്ക്ക് ലഭിച്ചത് . ഭുവി തുടക്കത്തിലെ കഴിഞ്ഞ മത്സരത്തിലെ സെഞ്ചുറി വീരൻ ഷെയ്ൻ വാട്സണെ ( 9 ) മടക്കി . പിന്നാലെ താഹിറിന് പകരക്കാരനായെത്തിയ ദക്ഷിണാഫ്രിക്കൻ താരം ഫാഫ് ഡുപ്ലസിസിനെ ( 11 ) റഷീദ് ഖാനും പറഞ്ഞയച്ചതോടെ ചെന്നൈ ഏഴ് ഓവറിൽ 32 - 2 എന്ന നിലയിൽ പരുങ്ങി . മൂന്നാം വിക്കറ്റിൽ ഒത്തുചേർന്ന റെയ്നയും റായിഡുവും തുടങ്ങിയത് പതുക്കെ . 10 ഓവർ പൂർത്തിയാകുമ്പോൾ 54 റൺസ് മാത്രമാണ് സൂപ്പർ കിംഗ്സിന് നേടാനായത് . എന്നാൽ 12 - ാം ഓവറിൽ റഷീദ് ഖാനെ തുടർച്ചയായ രണ്ട് സിക്സിന് പറത്തി റെയ്ന ഗിയർ മാറ്റി . സ്റ്റാൻലേക്കെറിഞ്ഞ 14 - ാം ഓവറിൽ 19 റൺസ് നേടി റായിഡുവും വേഗമാർജിച്ചു . പിന്നാലെ 27 പന്തിൽ റായിഡു അർദ്ധ സെഞ്ചുറി തികച്ചു . പിന്നെ കണ്ടത് ബൌളർമാരെ തലങ്ങുവിലങ്ങും പ്രഹരിക്കുന്ന അമ്പാട്ടി റായിഡുവിനെ . സൺറൈസേഴ്സിന് ഈ കൂട്ടുകെട്ട് പൊളിക്കാൻ പതിനേഴാം ഓവർ വരെ കാത്തിരിക്കേണ്ടി വന്നു . അനാവശ്യ റണ്ണിനായി ഓടിയ റായിഡു 37 പന്തിൽ 79 റൺസിൽ നിൽക്കേ റണ്ണൌട്ടായി . ഒമ്പത് ബൌണ്ടറിയും നാല് സിക്സുകളും അടങ്ങുന്നതായിരുന്നു റായിഡുവിൻറെ ഇന്നിംഗ്സ് . എന്നാൽ പതറാതെ കളിച്ച റെയ്ന 39 പന്തിൽ അർദ്ധ സെഞ്ചുറി തികച്ചു . അവസാന ഓവറുകളിൽ റെയ്നയും ധോണിയും തകർത്തടിച്ചതോടെ ചെന്നൈ മികച്ച സ്കോറിലെത്തി . റെയ്ന 54 റൺസുമായും ധോണി 25 റൺസെടുത്തും പുറത്താകാതെ നിന്നു .


സിഡ്നി ടെസ്റ്റിൽ ഓസ്ട്രേലിയ ഫോളോഓൺ ഭീഷണിയിൽ . വെളിച്ചക്കുറവ് കാരണം മൂന്നാം ദിനം നേരത്തെ അവസാനിക്കുമ്പോൾ ഓസീസ് ആറിന് 236 എന്ന പരിതാപകരമായ നിലയിലാണ് . പാറ്റ് കമ്മിൻസ് ( 25 ) , പീറ്റർ ഹാൻഡ്സ്കോംപ് ( 28 ) എന്നിവരാണ് ക്രീസിൽ . ഇന്ത്യയുടെ ഒന്നാം ഇന്നിങ്സ് സ്കോറായ 622ന് ഒപ്പമെത്താൻ ആതിഥേയർക്ക് ഇനിയും 386 റൺസ് കൂടിവേണം . ഇന്ത്യയെ ഇനിയും ബാറ്റിങ്ങിന് അയക്കണമെങ്കിലും വേണം 186 റൺസ് . ഇന്ത്യക്ക് വേണ്ടി കുൽദീപ് യാദവ് മൂന്നും രവീന്ദ്ര ജഡേജ രണ്ടും വിക്കറ്റ് വീഴ്ത്തി . 79 റൺസ് നേടിയ മാർകസ് ഹാരിസാണ് ഓസീസിന്റെ ടോപ് സ്കോറർ . ആദ്യ ഇന്നിങ്സിൽ ഇന്ത്യ 622ന് ഏഴ് എന്ന നിലയിൽ ഡിക്ലയർ ചെയ്യുകയായിരുന്നു . ചേതേശ്വർ പൂജാര ( 193 ) , ഋഷഭ് പന്ത് ( 159 ) എന്നിവരുടെ സെഞ്ചുറിയാണ് ഇന്ത്യക്ക് മികച്ച സ്കോർ സമ്മാനിച്ചത് . ഉസ്മാൻ ഖവാജ ( 27 ) , മാർകസ് ഹാരിസ് ( 79 ) , ഷോൺ മാർഷ് ( 8 ) , മർനസ് ലബുഷാഗ്നെ ( 22 ) , ട്രാവിസ് ഹെഡ് ( 20 ) , ടിം പെയ്ൻ ( 5 ) എന്നിവരാണ് പുറത്തായത് . ഖവാജയുടെ വിക്കറ്റാണ് ഓസീസിന് ആദ്യം നഷ്ടമായത് . കുൽദീപിനെതിരെ വലിയ ഷോട്ടിന മുതിർന്ന ഖവാജയ്ക്ക് പിഴച്ചു . മിഡ് വിക്കറ്റിൽ പൂജാരയുടെ കൈകളിലേക്ക് . 72 റൺസാണ് ഇരുവരും കൂട്ടിച്ചേർത്തത് . പിന്നാലെ എത്തിയത് ലബുഷാഗ്നെ . ഹാരിസും ലബുഷാഗ്നെയും പതിയെ ഓസീസിനെ മുന്നോട്ട് നയിച്ചു . ഇരുവരും മൂന്നാം വിക്കറ്റിൽ 56 റൺസ് കൂട്ടിച്ചേർത്തു . എന്നാൽ ഹാരിസിന്റെ വിക്കറ്റ് തെറിപ്പിച്ച ജഡേജ വീണ്ടും ഇന്ത്യക്ക് ബ്രേക്ക് ത്രൂ നൽകി . ജഡേജയുടെ സ്ക്വയർ കട്ട് ചെയ്യാനുള്ള ശ്രമത്തിനിടെ ബൌൾഡാവുകയായിരുന്നു . ഷോൺ മാർഷിനെ ജഡേജയുടെ തന്നെ പന്തിൽ സ്ലിപ്പിൽ രഹാനെ പിടികൂടി . ലബുഷാഗ്നെ അൽപനേരം പിടിച്ചു നിന്നെങ്കിലും ഷമിയുടെ പന്തിൽ ഷോർട്ട് ലെഗിൽ രഹാനെയ്ക്ക് ക്യാച്ച് നൽകി . ട്രാവിസ് ഹെഡ് കുൽദീപിന് റിട്ടേൺ ക്യാച്ച് നൽകി മടങ്ങി . പെയ്നാവട്ടെ കുൽദീപിന്റെ പന്തിൽ കുറ്റി തെറിക്കുകയായിരുന്നു . പന്തിന്റെ അതിവേഗ സെഞ്ചുറിയും പൂജാരയുടെ ഇരട്ട സെഞ്ചുറി നഷ്ടവുമായിരുന്നു രണ്ടാം ദിവസത്തെ പ്രധാന ഹൈലൈറ്റസ് . നാലിന് 303 എന്ന നിലയിലാണ് ഇന്ത്യ രണ്ടാം ദിനം ആരംഭിച്ചത് . രവീന്ദ്ര ജഡേജയും ( 81 ) വാലറ്റത്ത് നിർണായക സംഭാവന നൽകി . നേരത്തെ മായങ്ക് അഗർവാളും ( 77 ) , ഹനുമ വിഹാരി ( 42 ) യും മികച്ച പ്രകടനം പുറത്തെടുത്തിരുന്നു . ഓസീസിന് വേണ്ടി നഥാൻ ലിയോൺ മൂന്നും ജോഷ് ഹേസൽവുഡ് രണ്ടും വിക്കറ്റ് നേടി . വിഹാരിയുടെ വിക്കറ്റാണ് രണ്ടാം ദിവസം ഇന്ത്യക്ക് ആദ്യം നഷ്ടമായത് . എന്നാൽ പിന്നീട് ഒത്തുച്ചേർന്ന പന്ത് - പൂജാര സഖ്യം 89 റൺസ് കൂട്ടിച്ചേർത്തു . അധികനേരം ഈ കൂട്ടുക്കെട്ട് മുന്നോട്ട് പോയില്ല . ഇരട്ട സെഞ്ചുറിക്ക് തൊട്ടടുത്ത് പൂജാര വീണു . 193 റൺസെടുത്ത പൂജാരയെ സ്വന്തം പന്തിൽ നഥാൻ ലിയോൺ ക്യാച്ചെടുത്ത് പുറത്താക്കുകയായിരുന്നു . ഓസീസിനെതിരെ മാത്രം മൂന്ന് ഇരട്ട സെഞ്ചുറികൾ നേടാനുള്ള അവസരമാണ് പൂജാരയ്ക്ക് നഷ്ടമായത് . 373 പന്തിൽ 22 ബൌണ്ടറി ഉൾപ്പെടെയാണ് പൂജാര 193 റൺസെടുത്തത് . ചേതേശ്വർ പൂജാരയ്ക്ക് ഇരട്ട സെഞ്ചുറി നഷ്ടമായെങ്കിലും ഋഷഭ് പന്ത് വൈകാതെ സെഞ്ചുറി പൂർത്തിയാക്കി . 189 പന്തിൽ 15 ഫോറും ഒരു സ്കിസും ഉൾപ്പെടുന്നതാണ് പന്തിന്റെ തകർപ്പൻ ഇന്നിങ്സ് . പന്തിന്റെ രണ്ടാം ടെസ്റ്റ് സെഞ്ചുറിയാണിത് . നേരത്തെ ഇംഗ്ലണ്ട് പരമ്പരയിലും പന്ത് സെഞ്ചുറി നേടിയിരുന്നു . മാത്രമല്ല , രണ്ട് രാജ്യങ്ങളിലും സെഞ്ചുറി നേടുന്ന ആദ്യ ഇന്ത്യൻ വിക്കറ്റ് കീപ്പറെന്ന നേട്ടവും പന്തിനെ തേടിയെത്തി . പന്തിന് കൂട്ടുണ്ടായിരുന്ന രവീന്ദ്ര ജഡേജയും മികച്ച പ്രകടനം പുറത്തെടുത്തു . 114 പന്തുകൾ നേരിട്ട താരം ഏഴ് ഫോറും ഒരു സിക്സും അടങ്ങുന്നതായിരുന്ന ജഡേജയുടെ ഇന്നിങ്സ് . ഇരുവരും 204 റൺസാണ് ഇരുവരും ചേർന്നുള്ള സഖ്യം കൂട്ടിച്ചേർത്തത് . നേരത്തെ , സിഡ്നിയിലും ടോസിലെ ഭാഗ്യം ഇന്ത്യയെ തുണച്ചപ്പോൾ ബാറ്റിംഗ് തെരഞ്ഞെടുക്കാൻ ക്യാപ്റ്റൻ വിരാട് കോലിക്ക് രണ്ടാമതൊന്ന് ആലോചിക്കേണ്ടിവന്നില്ല . കെ എൽ രാഹുലാണ് മായങ്കിനൊപ്പം ഇന്നിംഗ്സ് ഓപ്പൺ ചെയ്തത് . എന്നാൽ ഒരിക്കൽ കൂടി രാഹുൽ ( 9 ) തുടക്കത്തിലേ മടങ്ങി . 10 റൺസെ അപ്പോൾ ഇന്ത്യൻ സ്കോർ ബോർഡിലുണ്ടായിരുന്നുള്ളു . എന്നാൽ വൺഡൌണായി എത്തിയ പൂജാരക്കൊപ്പം ഇന്ത്യയ്ക്ക് മികച്ച അടിത്തറയിട്ട മായങ്ക് നഥാൻ ലിയോണിനെ സിക്സറടിക്കാനുള്ള ശ്രമത്തിൽ 77 റൺസെടുത്ത് പുറത്തായി . 126 / 2 എന്ന സ്കോറിൽ പൂജാരയ്ക്ക് കൂട്ടായി വിരാട് കോലി ക്രീസിലെത്തി . മികച്ച തുടക്കമിട്ട കോലിയെ ( 23 ) ലെഗ് സ്റ്റംപിന് പുറത്തുപോയൊരു പന്തിൽ ഹേസൽവുഡ് , ടിം പെയ്നിന്റെ കൈകകളിലെത്തിച്ചു . 180 റൺസായിരുന്നു അപ്പോൾ ഇന്ത്യൻ സ്കോർ . രഹാനെയും ( 18 ) നല്ല തുടക്കമിട്ടെങ്കിലും സ്റ്റാർക്കിന്റെ അതിവേഗ ബൌൺസറിൽ വീണു . പിന്നാലെ എത്തിയ ഹനുമാ വിഹാരിയിൽ പൂജാര മികച്ച പങ്കാളിയെ കണ്ടെത്തിയതോടെ ഇന്ത്യ സുരക്ഷിത തീരത്തേക്ക് നീങ്ങി . ഇരുവരും 101 റൺസാണ് കൂട്ടിച്ചേർത്തത് . ഇതിനിടെ പരമ്പരയിലെ മൂന്നാമത്തെയും ടെസ്റ്റ് കരിയറിലെ പതിനെട്ടാമത്തെയും സെഞ്ചുറിയും പൂജാര സ്വന്തം പേരിൽ കുറിച്ചു .


നഗരത്തിലെ ബസ് യാത്രക്കാർക്ക് സന്തോഷവാർത്തയുമായി ബിഎംടിസി . ബസ് പാസ് ഉപയോഗിച്ച് ബിഎംടിസിയിൽ യാത്ര ചെയ്യുന്നനവർക്ക് 25 ശതമാനം ക്യാഷ് ബാക്ക് ഓഫറാണ് പ്രഖ്യാപിച്ചിട്ടുള്ളത് . ആമസോൺ പേ വഴിയുള്ള 30 രൂപ വരെയുള്ള ഓരോ പണമിടപാടുകൾക്കുമാണ് 25 ശതമാനം ക്യാഷ് ബാക്ക് ഓഫർ പ്രഖ്യാപിച്ചിട്ടുള്ളത് . ബിഎംടിസി വജ്ര എസി ബസിലെ 147 രൂപയുടെ പ്രതിദിന പാസുകൾക്കും മറ്റ് പാസുകൾക്കും സെപ്തംബർ 3൦വരെയാണ് ഈ ഓഫർ ലഭിക്കുക . എന്നാൽ ഒരു ഉപയോക്താവിന് രണ്ട് തവണ എന്ന കണക്കിൽ മാത്രമാണ് ഓഫർ ലഭിക്കുക . ഓഫർ റീചാർഡ് ചെയ്ത് മൂന്ന് പ്രവൃത്ത ദിവസങ്ങൾക്കുള്ളിൽ ആമസോൺ പേ അക്കൌണ്ടിലേക്ക് ക്രെഡിറ്റാവും . 2018 ജൂണിലാണ് ബെംഗളൂരു കേന്ദ്രമാക്കി പ്രവർത്തിക്കുന്ന സ്റ്റാർട്ട് അപ്പ് സിരീസ് ഡി 5 ലാബ്സ് പ്രൈവറ്റ് ലിമിറ്റഡ് ഡിജിറ്റൽ പാസ് സംവിധാനം ആരംഭിച്ചിരുന്നു . www . nammapass . series - 5 . com ൽ വ്യക്തിവിവരങ്ങൾ നൽകിയ ശേഷം സെൽഫി അപ് ലോഡ് ചെയ്താൽ പേയ്മെന്റ് നടത്താവുന്നതാണ് സംവിധാനം . ഫോൺപേ , ആമസോൺ പേ , പേടിഎം എന്നീ വാലറ്റുകളിൽ ഏതെങ്കിലും ഉപയോഗിച്ചാണ് പേയ്മെന്റ് നടത്താൻ സാധിക്കുക . ബിഎംടിസി നമ്മ പാസ് ഉപയോക്താക്കളെ പ്രോത്സാഹിപ്പിക്കുന്നതിനായി പേടിഎമ്മും ആമസോൺ പേയും പോലുള്ള വാലറ്റ് അടുത്ത കാലത്തായി ആരംഭിച്ചിരുന്നു . സിരീസ് 5 ലാബ് സിഇഒ സരോ ചന്ദ്രഭൂഷണാണ് ഇക്കാര്യം വ്യക്തമാക്കിയത് . പ്രതിദിനം 50ഓളം ബിഎംടിസി ഉപയോക്താക്കളാണ് ഈ സംവിധാനം ഉപയോഗിച്ച യാത്ര ചെയ്യുന്നത് . പ്രതിമാസ പാസ് ബസ് പാസ് ഡിജിറ്റൽ രൂപത്തിലാക്കാനും ബെംഗളൂരു കേന്ദ്രമാക്കി പ്രവർത്തിക്കുന്ന സ്റ്റാർട്ട് അപ്പ് സിരീസ് 5 ലാബ് കൂടിയാലോചന നടത്തുന്നുണ്ട് . കൂടുതൽ പേയ്മെന്റ് ഓപ്ഷനുകളുമായി ആയിരിക്കും ഇത് ആരംഭിക്കുക .


സിനിമാ രംഗത്ത് തനതായ ശൈലിയിൽ കഴിവ് തെളിയിച്ചവരാണ് ഗിന്നസ് പക്രുവും ബിജുക്കുട്ടനും . എന്നാൽ അടുത്ത കാലങ്ങളിൽ അവർക്ക് കൂടുതൽ ജനശ്രദ്ധ നേടിക്കൊടുത്തത് സ്വകാര്യ ചാനലിലെ ഒരു കോമഡി റിയാലിറ്റി ഷോ ആണ് . നടൻ മിഥുൻ രമേശ് ആങ്കർ ചെയ്യുന്ന പരിപാടിയിൽ ടിനി ടോം , ഗിന്നസ് പക്രു , ബിജുക്കുട്ടൻ എന്നിവരാണ് പ്രകടനങ്ങൾ വിലയിരുത്തുന്നത് . പരിപാടിയിൽ പ്രകടനങ്ങൾ വിലയിരുത്തുമ്പോൾ ബിജുക്കുട്ടൻറെ " ഒന്നും പറയാനില്ല " എന്ന പ്രയോഗം ഏറെ ശ്രദ്ധിക്കപ്പെട്ടിരുന്നു . സോഷ്യൽ മീഡിയയും ട്രോളൻമാരും ഏറ്റെടുത്തതാണ് ഈ പ്രയോഗം . ഇതുസംബന്ധിച്ച് നിരവധി ട്രോളുകളാണ് എത്തിയത് . ഷോയുമായി ബന്ധമില്ലാത്ത വിഷയങ്ങളിലും ട്രോളുകളിൽ ഒന്നും പറയാനില്ല സ്ഥാനം പിടിച്ചു കഴിഞ്ഞു . എന്നാൽ സോഷ്യൽ മീഡിയ ട്രോളുന്ന ബിജുക്കുട്ടനെ വീണ്ടും ട്രോളി രംഗത്തെത്തിയിരക്കുകയാണ് സഹപ്രവർത്തകനായ ഗിന്നസ് പക്രു . ബിജുക്കുട്ടനൊപ്പമുള്ള ചിത്രം ' ഞാനും ഒന്നും പറയാനില്ലായും ' എന്ന കുറിപ്പോടെ ഫേസ്ബുക്കിൽ പോസ്റ്റ് ചെയ്തിരിക്കുകയാണ് പക്രു .


ഫഹദും സുരാജ് വെഞ്ഞാറമ്മൂടുമാണ് പോസ്റ്ററിൽ . ഇരുവരും ഒരു കനാലിലെ വെള്ളത്തിലാണ് . സിനിമയുടെ ഉദ്വേഗജനകമായ ഒരു രംഗമായിരിക്കും ഇതെന്ന് സൂചന നൽകുന്നതാണ് പോസ്റ്റർ . കണ്ണൂർ കാസർക്കോട് അതിർത്തിയിലാണ് ഇതിന്റെ ചിത്രീകരണം പൂർത്തിയായത് . മഹേഷിന്റെ പ്രതികാരം പോലെ ഒരു നാട്ടിൻപുറ സിനിമയാണ് ഇതും . സാധാരണക്കാരനായ ഒരു മനുഷ്യന്റെ ജീവിതത്തിൽ സംഭവിക്കുന്ന ചില സംഭവങ്ങളാണ് സിനിമയുടെ ഗതിനിർണയിക്കുന്നത് . ' ഇതൊരു ഭയങ്കര ചെറിയ സിനിമയാണ് ' എന്നാണ് സംവിധായകൻ ദിലീഷ് പോത്തൻ ചിത്രത്തെ നേരത്തെ ഒരഭിമുഖത്തിൽ വിശേഷിപ്പിച്ചത് . സംവിധായകൻ രാജീവ് രവിയാണ് ചിത്രത്തിന്റെ ക്യാമറ ചലിപ്പിക്കുന്നത് . സൌബിൻ ഷാഹിർ , അലെൻസിയർ എന്നിവരാണ് മറ്റുതാരങ്ങൾ . നി കൊ ഞാ ചാ എന്ന ചിത്രത്തിന് ശേഷം ഉർവശി തിയറ്റേഴ്സിന്റെ ബാനറിൽ സന്ദീപ് സേനനും അനീഷ് എം തോമസും ചേർന്നാണ് ചിത്രം നിർമിക്കുന്നത് . ബിജിപാൽ ആണ് സംഗീതം . ചിത്രസംയോജനം കിരൺദാസ് .


മലയാളികൾക്ക് പ്രിയപ്പെട്ട ഹ്യൂമേട്ടൻ വീണ്ടും മഞ്ഞപ്പടയിലേക്ക് കനേഡിയൻ താരമായ ഇയാൻ ഹ്യൂം ഐഎസ്എല്ലിലെ കേരള ബ്ലാസ്റ്റേഴ്സുമായി കരാർ ഒപ്പിട്ടു . ഇംഗ്ലണ്ടിലെ പ്രമുഖ മാധ്യമങ്ങളാണ് ഇക്കാര്യം ആദ്യം റിപ്പോർട്ട് ചെയ്തത് . ബ്ലാസ്റ്റേഴ്സ് മാനേജ്മെന്റും ഇക്കാര്യം സ്ഥിരീകരിച്ചിട്ടുണ്ട് . ആദ്യ സീസണിൽ ബ്ലാസ്റ്റേഴ്സിനെ ഫൈനലിലെത്തിച്ച 33 കാരനായ ഹ്യൂം , കഴിഞ്ഞ രണ്ട് സീസണുകളിലും കൊൽക്കത്ത ടീമിലാണ് കളിച്ചത് . എന്നാൽ കൊൽക്കത്ത ടീമിന് അത്ലറ്റിക്കോ മാഡ്രിഡുമായുള്ള ബന്ധം അവസാനിച്ചതും മാനേജ്മെന്റിൽ മാറ്റം ഉണ്ടായതും ക്ലബ്ബ് വിടാൻ ഹ്യൂമിനെ പ്രേരിപ്പിക്കുകയായിരുന്നു . മുംബൈ സിറ്റി , ജാംഷഡ്പൂർ എഫ് സി , ഡൽഹി ടീമുകളും ഹ്യൂമിനായി രംഗത്തുണ്ടായിരുന്നു . ഐഎസ്എല്ലിൽ 23 ഗോളുകൾ നേടിയിട്ടുള്ള ഹ്യൂം ആണ് ലീഗിലെ ഗോൾവേട്ടയിൽ മുന്നിലുള്ളത് . ഐഎസ്എൽ ആദ്യ സീസണിൽ ബ്ലാസ്റ്റേഴ്സിനായി പുറത്തെടുത്ത മികവാണ് ഇയാൻ ഹ്യൂമിനെ മലയാളികളുടെ പ്രിയപ്പെട്ട ഹ്യൂമേട്ടൻ ആക്കിയത് . രണ്ടാം സീസണിൽ ഹ്യൂമിനെ നിലനിർത്താൻ ബ്ലാസ്റ്റേഴ്സ് മാനേജ്മെന്റ് വലിയ താൽപര്യ പ്രകടിപ്പിക്കാഞ്ഞത് ആരാധകരിൽ നിരാശയുണ്ടാക്കിയിരുന്നു . ആദ്യ സീസണിൽ അഞ്ച് ഗോളടിച്ച് സീസണിലെ ഹീറോ ആയും ഹ്യൂം തെരഞ്ഞെടുക്കപ്പെട്ടിരുന്നു .


ഫേസ്ബുക്കിൽ പോസ്റ്റിടുന്നവർക്ക് അതിൽ നിന്നും സാമ്പത്തിക നേട്ടം നൽകുന്ന പദ്ധതിക്ക് ഫേസ്ബുക്ക് ഒരുങ്ങുന്നതായി റിപ്പോർട്ട് . ഇതിനായി ടിപ്പ് ജാർ എന്ന സംവിധാനമാണ് ഫേസ്ബുക്ക് അവതരിപ്പിക്കുന്നത് എന്നാണ് ടെക് സൈറ്റായ വെർജ് റിപ്പോർട്ട് ചെയ്യുന്നത് . ഫേസ്ബുക്കിൻറെ യൂസർ സർവേയിൽ ഫേസ്ബുക്ക് ഉപയോക്താവിന് സ്വന്തം പോസ്റ്റിലൂടെ വരുമാനം ഉണ്ടാക്കാനുള്ള പല വഴികൾ നിർദേശിക്കപ്പെട്ടിരുന്നു . അതിൽ ഒന്നാണ് ടിപ്പ് ജാർ , ബ്രാൻറഡ് പരസ്യങ്ങൾ പോസ്റ്റിനോടൊപ്പം ചേർക്കുന്നതാണ് ഈ രീതി . ഇതിനോടൊപ്പം ചില സാമ്പത്തിക സഹായം ആവശ്യപ്പെടുന്ന കോൾ ടു ആക്ഷൻ എന്ന ബട്ടണിനോടുള്ള പ്രതികരണവും ഫേസ്ബുക്ക് തേടിയിരുന്നു . എന്നാൽ ഉപയോക്താക്കൾക്ക് വരുമാനം ലഭിക്കുന്ന പരിപാടി എല്ലാവർക്കും ഫേസ്ബുക്ക് നൽകുമോ എന്ന് ഇതുവരെ വ്യക്തമല്ല , ചിലപ്പോൾ വെരിഫൈഡ് അക്കൌണ്ടുകൾക്ക് മാത്രമായിരിക്കും ഈ സേവനം ലഭിക്കുക എന്നാണ് ഒരു റിപ്പോർട്ട് . നിലവിൽ പ്രമുഖ പബ്ലിഷർമാരുടെ ഇൻസ്റ്റൻറ് ആർട്ടിക്കിളിലെ പരസ്യ വരുമാനം ഫേസ്ബുക്ക് പങ്കുവയ്ക്കുന്നുണ്ട് . ഇത്തരത്തിലാണ് പോസ്റ്റിലെ പരസ്യവും വരുമാനവും എന്നത് വ്യക്തമല്ല . ഇതോടൊപ്പം ഫേസ്ബുക്ക് വീഡിയോകളിൽ ഇതിനകം തന്നെ പരീക്ഷണാടിസ്ഥാനത്തിൽ ഫേസ്ബുക്ക് പരസ്യം പരീക്ഷിച്ച് തുടങ്ങിയിട്ടുണ്ട് . വീഡിയോകളിലെ പരസ്യം യൂട്യൂബ് മോഡലിൽ ഫേസ്ബുക്ക് പങ്കുവച്ചെക്കും എന്നാണ് റിപ്പോർട്ട് . ഇതോടെ യൂട്യൂബിലേക്ക് എത്തുന്ന വീഡിയോകളുടെ എണ്ണത്തിൽ കാര്യമായ കുറവ് വരാൻ കുറവുണ്ട് . എന്നാൽ പുതിയ പരസ്യ വരുമാന പദ്ധതികളിൽ ഫേസ്ബുക്കിന് യഥാർത്ഥ വെല്ലുവിളി ഉണ്ടാക്കുന്നത് ട്വിറ്ററായിരിക്കും എന്നാണ് ടെക് വിദഗ്ധർ പറയുന്നത് .


ശ്രീലങ്കൻ ക്രിക്കറ്റ് ഇതിഹാസം കുമാർ സംഗക്കാരയുടെ എക്കാലത്തേയും മികച്ച ടീമിൽ സച്ചിൻ ടെൻഡുൽക്കർ ഇല്ല . ഇന്ത്യയിൽ നിന്ന് രാഹുൽ ദ്രാവിഡ് മാത്രമാണ് സംഗക്കാരയുടെ ഇലവനിൽ ഇടംനേടിയത് . അരവിന്ദ ഡിസിൽവ നയിക്കുന്ന ടീമിൽ മാത്യു ഹെയ്ഡനൊപ്പം ഓപ്പണറായാണ് ദ്രാവിഡിനെ ഉൾപ്പെടുത്തിയിരിക്കുന്നത് . മൂന്നും നാലും സ്ഥാനങ്ങളിൽ ബ്രയൻ ലാറയും റിക്കി പോണ്ടിംഗുമാണ് . ജാക് കാലിസ് , ആഡം ഗിൽക്രൈസ്റ്റ് , ഷെയ്ൻ വോൺ , മുത്തയ്യ മുരളീധരൻ , വാസിം അക്രം , ചാമിന്ദ വാസ് എന്നിവരാണ് മറ്റുതാരങ്ങൾ . ലോർഡ്സ് ക്രിക്കറ്റ് ഗ്രൌണ്ടിൽവെച്ച് പുറത്തിറക്കിയ വീഡിയോയിലൂടെയാണ് സംഗകാര തന്റെ സ്വപ്ന ഇലവനെ അവതരിപ്പിച്ചത് . ടെസ്റ്റിൽ 12400 റൺസും ഏകദിനത്തിൽ 14,234 റൺസും നേടിയിട്ടുള്ള സച്ചിൻ ടെൻഡുൽക്കറെ ഒഴിവാക്കിയതാണ് സംഗകാരയുടെ ഇലവനിലെ ഏറ്റവും വലിയ സവിശേഷത . ഒപ്പം കളിച്ച താരവും അടുത്ത സുഹൃത്തായ മഹേള ജയവർദ്ധനയെയും സംഗകാര ഒഴിവാക്കിയിട്ടുണ്ട് . ബൌളർമാരായി മുത്തയ്യ മുരളീധരൻ , ചാമിന്ദാ വാസ് എന്നീ ലങ്കക്കാർ ഇടംനേടിയപ്പോൾ ഗ്ലെൻ മക്ഗ്രാത്തിനെ സംഗകാര തഴഞ്ഞു . അഞ്ചു ഏഷ്യൻ താരങ്ങൾ സംഗകാരയുടെ ടീമിൽ ഇടംനേടിയിട്ടുണ്ട് . അതേസമയം കഴിഞ്ഞ ദിവസം ന്യൂസിലാൻഡ് നായകൻ ബ്രണ്ടൻ മക്കല്ലം പ്രഖ്യാപിച്ച ടീമിൽ ഇന്ത്യയിൽ നിന്ന് സച്ചിൻ ടെൻഡുൽക്കർ മാത്രമാണ് ഇടംകണ്ടെത്തിയത് . വിൻഡീസ് ഇതിഹാസം വിവ് റിച്ചാർഡ്സാണ് മക്കല്ലത്തിന്റെ സ്വപ്ന ടീമിന്റെ നായകൻ .


ട്രായി റിപ്പോർട്ട് പ്രകാരം , ഇന്ത്യയിലെ ഏറ്റവും വേഗത ഏറിയ നെറ്റ്വർക്ക് ഏയർടെൽ ആണ് . 11 . 4 എംബിപിഎസ് ആണ് ഏയർടെല്ലിൻറെ സ്പീഡ് . രണ്ടാം സ്ഥാനത്ത് അനിൽ അംബാനിയുടെ റിലയൻസ് കമ്യൂണിക്കേഷനാണ് 7.9 എംബിപിഎസ് ആണ് ഇവരുടെ സ്പീഡ് . ഐഡിയയുടെ ശരാശരി വേഗത 7.6 എംബിപിഎസ് ആണ് . ജിയോ ആണ് അതിന് പിന്നിൽ 6.2 എംബിപിഎസ് ആണ് ഇവരുടെ സ്പീഡ് . എന്നാൽ ട്രായിയുടെ റിപ്പോർട്ടിന് എതിരെ റിലയൻസ് ജിയോ ശക്തമായി രംഗത്ത് എത്തിയിട്ടുണ്ട് . തങ്ങളുടെ ഇൻറേണലായി നടത്തിയ ടെസ്റ്റും ട്രായിയുടെ കണക്കും ശരിയല്ലെന്നാണ് ജിയോ പറയുന്നത് . ജിയോയുടെ സ്പീഡ് ട്രായി കണക്കിലെടുത്തതിൽ തെറ്റുണ്ട് . ഒരു ദിവസം 4ജിബി എന്ന ഫെയർ യുസേജ് പോളിസി ജിയോ നടപ്പിലാക്കുന്നുണ്ട് . അതിന് ശേഷമായിരിക്കും പലപ്പോഴും ട്രായി സാമ്പിളുകൾ എടുത്തിട്ടുണ്ടാകുക എന്ന് ജിയോ പറയുന്നു . ഫെയർ യൂസേജ് പോളിസിക്ക് ശേഷം 256 കെബിപിഎസ് ആയിരിക്കും ജിയോ 4 ജി നെറ്റ്വർക്കിൻറെ വേഗത . തങ്ങളുമായി മറ്റുനെറ്റ്വർക്കുകളെ താരതമ്യം ചെയ്യുന്ന കണക്കുകൾ ശരിയല്ലെന്ന് റിലയൻസ് ജിയോ പറയുന്നു . മറ്റ് നെറ്റ്വർക്കുകളെ സ്പീഡിൻറെ പേരിൽ പരിശോധനയ്ക്കും ജിയോ അവരെ ക്ഷണിക്കുന്നുമുണ്ട് പ്രസ്താവനയിൽ .


സം സ്ഥാ ന ത്ത് കു പ്പി വെ ള്ള ത്തി ൻറെ വി ല നേ ർ പ കു തി യാ ക്കി കു റ യ്ക്കാ ൻ ധാ ര ണ . സംസ്ഥാനത്ത് കുപ്പിവെള്ളം നിർമ്മിച്ച് വിപണിയിലെത്തിക്കുന്ന 105 കമ്പനികൾ ചേർന്നാണ് ഇത്തരമൊരു തീരുമാനമെടുത്തത് . നി ല വി ൽ ഒരു ലിറ്ററിന് ശരാശരി 20 രൂ പ യ്ക്കാണ് കുപ്പിവെള്ളം വിൽക്കുന്നത് . തീരുമാനം നടപ്പായാൽ ഇത് 10 രൂപയായി കുറയും . എന്നു മുതൽ വില കുറയ്ക്കുമെന്ന് നിർമ്മാതാക്കൾ വ്യക്തമാക്കിയിട്ടില്ല . സംസ്ഥാന സർക്കാറിന്റെ ഉടമസ്ഥതയിലുള്ള ഹില്ലി അക്വ കുപ്പിവെള്ളത്തിന് ഇപ്പോൾ തന്നെ 10 രൂപയാണ് ഈടാക്കുന്നത് . കേരളത്തിന് പുറമെ നിന്നുള്ള കമ്പനികളുടെ കുത്തക തകർത്ത് കൂടുതൽ വിൽപ്പന നടത്താൻ ലക്ഷ്യമിട്ടാണ് വ്യാപാരികളുടെ തീരുമാനം . വില കുറയ്ക്കുന്നത് ചൂണ്ടിക്കാട്ടി നികുതിയിളവ് ആവശ്യപ്പെടാനും നിർമ്മാതാക്കൾ തീരുമാനിച്ചിട്ടുണ്ട് .


ശീതകാല ഒളിംപിക്സിൽ നേരിടേണ്ടി വന്നത് അതിഭീകരമായ പേടിസ്വപ്നത്തെയെന്ന് സ്കേയ്റ്റിങ് താരം ഗബ്രിയേല . ഫ്രാൻസിൽ നിന്നുള്ള ഐസ് സ്കേറ്റിങ് താരമാണ് ഗബ്രിയേല . പ്യോങ്ചാങിൽ വച്ച നടക്കുന്ന ശീതകാല ഒളിംപിക്സിൽ ഐസ് സ്കേറ്റിങിൽ രണ്ടാം സ്ഥാനം നേടിയ ഗബ്രിയേലയ്ക്ക് മൽസരത്തിനിടെയാണ് ഗുരുതരമായ ഒരു പ്രശ്നം നേരിട്ടത് . ഇരുപത്തിരണ്ടുകാരിയായ താരം സഹതാരമായ ഗുലിയാമുവിനൊപ്പം മനോഹരമായ ഒരു സ്റ്റെപ്പ് എടുത്ത് നിവർന്നപ്പോളാണ് ഗബ്രിയേലയുടെ വസ്ത്രത്തിന്റെ ഹുക്ക് തുറന്ന് പോയത് . ഐസ് ഡാൻസിന്റെ അവസാന ഭാഗമായപ്പോളാണ് ഇത്തരമൊരു തിക്താനുഭവം ഉണ്ടായത് . എന്നാൽ പകുതിയ്ക്ക് വച്ച് നൃത്തം അവസാനിപ്പിക്കാതെ പങ്കാളിയുടെ നഗ്നത മറയ്ക്കാൻ ഗുലിയാമു ശ്രദ്ധിച്ചു . എന്നാൽ വസ്ത്രത്തിൽ സംഭവിച്ച തകരാർ തുടർച്ചയായി മൽസര വേദിയിലെ സ്ക്രീനിൽ വീണ്ടും വീണ്ടും എടുത്ത് കാണിച്ചത് ചെറുതായൊന്നുമല്ല വിഷമിപ്പിച്ചതെന്ന് താരം മൽസരത്തിന് ശേഷം പറഞ്ഞു . ചെറിയ പോയിന്റുകളുടെ വ്യത്യാസത്തിലാണ് ഗബ്രിയേലയ്ക്ക് ഒന്നാം സ്ഥാനം നഷ്ടമായത് . ഇതാദ്യമായല്ല ശീതകാല ഒളിംപിക്സിൽ സ്കേറ്റിങ് മൽസരത്തിനിടെ ഇത്തരം സംഭവങ്ങൾ നടക്കുന്നത് .


കെ . എസ് . എഫ് . ഇയുടെ പ്രവാസി ചിട്ടിയിൽ നിക്ഷേപകർക്ക് ആശങ്ക വേണ്ടെന്ന് ധനമന്ത്രി തോമസ് ഐസക് . ചിട്ടിയിലൂടെ കിഫ്ബിയിൽ എത്തുന്ന പണം നിർദ്ദിഷ്ട പദ്ധതികൾക്ക് മാത്രമേ വിനിയോഗിക്കൂ എന്നും ഐസക് കൊച്ചിയിൽ പറഞ്ഞു . കെ . എസ് . എഫ് . ഇയുടെ സാധാരണ ചിട്ടികൾക്ക് ലഭിക്കുന്ന ആനുകൂല്യങ്ങളെല്ലാം പ്രവാസി ചിട്ടിയ്ക്കും ലഭിക്കും . ഓൺലൈനായി നടത്തുന്നതിനാൽ പ്രവാസികൾക്ക് ആശങ്കകളില്ലാതെ ലേലത്തിൽ പങ്കെടുക്കാം . ചിട്ടി തവണകൾ അടയ്ക്കുന്നതും ഓൺലൈനായി തന്നെയായിരിക്കും . ഇതിനായി സോഫ്റ്റ്വെയർ തയ്യാറാക്കുന്നത് അവസാന ഘട്ടത്തിലാണ് . ചിട്ടിയിലൂടെ കിഫ്ബിയിൽ എത്തുന്ന പണം മറ്റ് രീതിയിൽ വകമാറ്റില്ല . ഇത് ഉറപ്പാക്കുന്നതിനാണ് കിഫ്ബി ഉപദേശക സമിതി ചെയർമാനായി മുൻ സി . എ . ജി വിനോദ് റായിയെ നിയമിച്ചിരിക്കുന്നത് . മൂന്ന് വർഷത്തിനുള്ളിൽ പ്രവാസി ചിട്ടിയിൽ 10 ലക്ഷം ഇടപാടുകാരെ ചേർക്കാമെന്നാണ് പ്രതീക്ഷ . ഇതിലൂടെ സമാഹരിക്കുന്ന പണത്തിൽ നിന്ന് സംസ്ഥാനത്തിന്റെ അടിസ്ഥാന സൌകര്യ വികസനത്തിനായി 10,000 കോടി രൂപ കണ്ടെത്താനാകുമെന്നും ഐസക് പറഞ്ഞു . കെ . എസ് . എഫ് . ഇ ജീവനക്കാർക്ക് പ്രവാസി ചിട്ടിയെ കുറിച്ച് വിശദീകരിക്കാൻ കൊച്ചിയിൽ സംഘടിപ്പിച്ച സംഗമം ഉദ്ഘാടനം ചെയ്യുകയായിരുന്നു അദ്ദേഹം . കെ . എസ് . എസ് . എഫ് . ഇയെ രാജ്യത്തെ ഏറ്റവും വലിയ ബാങ്കിതര ധനകാര്യ സ്ഥാപനമാക്കി മാറ്റുമെന്നും ധനമന്ത്രി വ്യക്തമാക്കി .


ഫെയ്സ്ബുക്കിന് കേന്ദ്രസർക്കാരിന്റെ താക്കീത് . ഫെയ്സ്ബുക്ക് ഉൾപ്പെടെയുളള സോഷ്യൽ മീഡിയ ദുരുപയോഗം ചെയ്ത് വരാനിരിക്കുന്ന പൊതുതിരഞ്ഞെടുപ്പ് അട്ടിമറിക്കാനാണ് നീക്കമെങ്കിൽ അത് അനുവദിക്കില്ലെന്ന് കേന്ദ്രമന്ത്രി രവിശങ്കർ പ്രസാദ് പറഞ്ഞു . ആവശ്യമെങ്കിൽ നിയമനടപടി സ്വീകരിക്കുമെന്നും അദ്ദേഹം മുന്നറിയിപ്പ് നൽകി . അമേരിക്കൻ തിരഞ്ഞെടുപ്പ് കാലത്ത് ട്രംപിന് വേണ്ടി പ്രവർത്തിച്ച കേംബ്രിഡ്ജ് അനലറ്റിക്ക എന്ന കമ്പനി ഫെയ്സ്ബുക്ക് ഉപയോക്താക്കളുടെ വിവരങ്ങൾ ചോർത്തിയിരുന്നു . അഞ്ച് കോടിയിലധികം ഫെയ്സ്ബുക്ക് അക്കൌണ്ടുകളുടെ വിവരങ്ങൾ ട്രംപിന്റെ വിജയത്തിനായി കമ്പനി ചോർത്തിയ വിവരം വലിയ വിവാദങ്ങൾക്ക് തിരികൊളുത്തിയിട്ടുണ്ട് . കമ്പനിയിൽ ജോലി ചെയ്തിരുന്ന ക്രിസ്റ്റഫർ വൈലി നൽകിയ വിവരങ്ങളുടെ സഹായത്തോടെയാണ് യുഎസ് തിരഞ്ഞെടുപ്പിൽ ഡോണൾഡ് ട്രംപ് വിജയിച്ചതെന്നാണ് വിദേശ മാധ്യമങ്ങൾ റിപ്പോർട്ട് ചെയ്തിരിക്കുന്നത് . ഈ കമ്പനിക്ക് കോൺഗ്രസുമായി അടുത്ത ബന്ധമുണ്ടെന്നാണ് ആരോപണം . കമ്പനിയുടെ സഹായത്തോടെ ഇന്ത്യക്കാരുടെ വിവരങ്ങൾ ചോർത്തിയെടുത്ത് അതുപയോഗിച്ച് വോട്ട് പിടിക്കാനാണ് കോൺഗ്രസ് ശ്രമമെന്നും ആരോപണം ഉയർന്നിട്ടുണ്ട് . കേംബ്രിഡ്ജ് അനലറ്റിക്ക എന്ന കമ്പനിയാണ് യുപിഎയ്ക്ക് വേണ്ടി ഇന്ത്യയിൽ പ്രചാരണം നടത്തുന്നതെന്ന് രവിശങ്കർ പ്രസാദ് ആരോപിച്ചിട്ടുണ്ട് . രാഹുൽ ഗാന്ധിയുടെയും കോൺഗ്രസിന്റെയും സമൂഹമാധ്യമങ്ങൾ നിയന്ത്രിക്കുന്നതിൽ കമ്പനിക്കുളള പങ്ക് വ്യക്തമാക്കണമെന്നു അദ്ദേഹം ആവശ്യപ്പെട്ടു . 2010 ൽ ബിഹാർ തിരഞ്ഞെടുപ്പിൽ ജയിക്കാൻ ഇന്ത്യയിലെ ഒരു പാർട്ടിക്ക് വോട്ടർമാരുടെ വിവരങ്ങൾ ചോർത്തി നൽകിയെന്നാണ് കേംബ്രിഡ്ജ് അനലറ്റിക്ക വെബ്സൈറ്റിൽ സൂചിപ്പിച്ചത് . ഇതു കോൺഗ്രസാണെന്നാണ് ബിജെപിയുടെ ആരോപണം .


പ്രേമം സിനിമയിലൂടെ സായ് പല്ലവി പ്രേക്ഷകരുടെ പ്രിയതാരമായത് . അതുകൊണ്ടുതന്നെ സായ് പല്ലവി മലയാളിയാണെന്ന് ചിലരെങ്കിലും തെറ്റിദ്ധിരിക്കാറുണ്ട് . എന്നാൽ തന്നെ മലയാളി എന്നു വിളിക്കുന്നത് തനിക്ക് ഇഷ്ടമല്ലെന്നാണ് സായ് പല്ലവി പറയുന്നത് . ഒരു സിനിമാ പ്രമോഷന്റെ ഭാഗമായി എത്തിയതായിരുന്നു സായ് പല്ലവി . ചടങ്ങിനിടെ ഒരാൾ മലയാളിയെന്ന് വിളിച്ചു . എന്നാൽ അത് സായ് പല്ലവിക്ക് ഇഷ്ടമായില്ല . താൻ മലയാളിയല്ലെന്നും തമിഴ്നാട്ടുകാരിയാണെന്നും സായ് പല്ലവി പറഞ്ഞതായി തെലുങ്ക് മാധ്യമങ്ങൾ റിപ്പോർട്ട് ചെയ്യുന്നു . താൻ ജനിച്ചുവളർന്നത് കൊയമ്പത്തൂർ ആണെന്നും ദയവ് ചെയ്ത് തന്നെ മലയാളിയെന്ന് മുദ്ര കുത്തരുതെന്നുമാണ് സായ് പല്ലവി പറഞ്ഞത് .


ജൂലൈ ഒന്നു മുതൽ ചരക്കു സേവന നികുതി ( ജി എസ് ടി ) ഇന്ത്യയിലാകമാനം നടപ്പിലാക്കുകയാണ് . ജി എസ് ടി നടപ്പിലാകുന്നതോടെ സാധനങ്ങളുടെ വില കൂടുകയും കുറയുകയുമൊക്കെ ചെയ്യും . 1200 സാധനങ്ങൾക്കും 500 സേവനങ്ങൾക്കുമായി നാലു വ്യത്യസ്തതലത്തിലുള്ള നികുതി നിർദ്ദേശമാണ് ജി എസ് ടി കൌൺസിൽ മുന്നോട്ടുവെക്കുന്നത് . 5 , 12 , 18 , 28 ശതമാനം എന്നിങ്ങനെയാണ് ഈ നാല് സ്ലാബുകൾ . സ്മാർട് ഫോൺ . . . ജി എസ് ടി നടപ്പിലാകുന്നതോടെ സ്മാർട് ഫോൺ വില കുറയും . ഇപ്പോൾ സ്മാർട് ഫോണുകൾക്ക് 13.5 ശതമാനം നികുതിയാണ് ഉള്ളത് . എന്നാൽ ജി എസ് ടി സ്മാർട് ഫോണിനെ 12 ശതമാനം നികുതി സ്ലാബിലാണ് ഉൾപ്പെടുത്തിയിരിക്കുന്നത് . അതുപോലെ മൊബൈൽഫോൺ നിർമ്മിക്കുന്ന സ്പെയർപാർട്സുകളും 12 ശതമാനം നികുതി സ്ലാബിലേക്ക് വരും . എന്നാൽ ടെലികോം കമ്മ്യൂണിക്കേഷൻ സേവനം , ഡാറ്റ , വോയിസ് കൈമാറ്റം , ലാൻഡ് ഫോൺ എന്നിവയൊക്കെ 18 ശതമാനം നികുതി സ്ലാബിലേക്ക് മാറ്റുന്നതോടെ ഇതിന് ചെലവേറും . അതായാത് സ്മാർട് ഫോണിന് വില കുറയുമെങ്കിലും മൊബൈൽ റീച്ചാർജിങ്ങിന് നിലവിലുള്ളതിനേക്കാൾ ചെലവേറുമെന്ന് സാരം .


ആസിഫ് അലി നായകനാകുന്ന പുതിയ സിനിമയാണ് ‘തൃശ്ശിവപേരൂർ ക്ലിപ്തം’ . രതീഷ് കുമാറാണ് ചിത്രം സംവിധാനം ചെയ്യുന്നത് . പി എസ് റഫീഖ് ആണ് ചിത്രത്തിന്റെ തിരക്കഥ എഴുതുന്നത് . അപർണ ബാലമുരളിയാണ് ചിത്രത്തിൽ നായികയായി എത്തുന്നത് . ചിത്രത്തിന്റെ പ്രമോഷൻ പോസ്റ്റർ പുറത്തിറങ്ങി . ചെമ്പൻ വിനോദ് , ബാബുരാജ് , ടിനി ടോം , ഇർഷാദ് , ശ്രീജിത്ത് രവി എന്നിവരാണ് ചിത്രത്തിലെ മറ്റ് അഭിനേതാക്കൾ . റഫീഖ് അഹമ്മദ് , പിഎസ് റഫീഖ് എന്നിവരുടെ വരികൾക്ക് ബിജിപാലാണ് സംഗീത സംവിധാനം നിർവ്വഹിച്ചിരിക്കുന്നത് . തൃശ്ശിവപേരൂർ ക്ലിപ്തം എന്ന ചിത്രത്തിന് വേണ്ടി ക്യാമറ ചലിപ്പിച്ചിരിക്കുന്നത് സ്വരൂപ് ഫിലിപ്പാണ് . ലോഹിതദാസ് , ജീത്തു ജോസഫ് , രഞ്ജിത് ശങ്കർ , ലിജോ ജോസ് പെല്ലിശേരി , കമൽ എന്നീ പ്രമുഖരോടൊപ്പം സംവിധാന സഹായിയായി പ്രവർത്തിച്ചിട്ടുള്ള അനുഭവ സമ്പത്തുമായാണ് രതീഷ് തൃശ്ശിവപേരൂർ ക്ലിപ്തം എന്ന ചിത്രം സംവിധാനം ചെയ്യാൻ ഒരുങ്ങുന്നത് .


കോൺഗ്രസ് അധികാരത്തിൽ തിരിച്ചെത്തിയാൽ ജിഎസ്ടി ഘടനയിൽ മാറ്റം വരുത്തുമെന്ന് രാഹുൽ ഗാന്ധി . ജിഎസ്ടിയെ കൂടൂതൽ ലഘൂകരിക്കുന്ന തരത്തിലുള്ള മാറ്റങ്ങളാണ് കോൺഗ്രസ് ലക്ഷ്യമിടുന്നതെന്നും രാഹുൽ വ്യക്തമാക്കി . മേഘാലയ നിയമഭസഭാ തിരഞ്ഞെടുപ്പിൻറെ ഭാഗമായി ഷില്ലോംഗിൽ നടന്ന സംവാദചടങ്ങിനിടെയാണ് രാഹുൽ ഗാന്ധി ഇക്കാര്യം അറിയിച്ചത് . രാജ്യത്തുടനീളം ആർഎസ്എസിൻറെ ആശയങ്ങൾക്കും അജൻഡയ്ക്കുമെതിരെ പോരാടുകയാണ് കോൺഗ്രസെന്നും മേഘാലയയിൽ പാർട്ടിയിലേക്ക് കൂടുതൽ സ്ത്രീകൾ കടന്നു വരണമെന്നാണ് തൻറെ ആഗ്രഹമെന്നും രാഹുൽ പറഞ്ഞു . കൂടുതൽ സ്ത്രീകൾ പാർട്ടിയിലെത്തിയാൽ കൂടുതൽ വനിതകളെ തിരഞ്ഞെടുപ്പിൽ മത്സരിപ്പിക്കാൻ സാധിക്കും . ആർഎസ്എസിൻറെ സ്ത്രീ ശാക്തീകരണം എന്നത് ഒരു തട്ടിപ്പു പരിപാടിയാണ് . ആർ . എസ് . എസിൻറെ നേതൃത്വത്തിൽ ഒരു വനിത പോലുമില്ല . മഹാത്മാഗാന്ധിയുടെ ചിത്രത്തിലേക്ക് നോക്കിയാൽ അദ്ദേഹത്തിൻറെ ഇടതും വലതും ഒരു സ്ത്രീയെ നിങ്ങൾക്ക് കാണാം . എന്നാൽ മോഹൻ ഭാഗവതിൻറെ ഏത് ചിത്രത്തിലും പുരുഷൻമാർ മാത്രമേ പശ്ചാത്തലത്തിലൂണ്ടാവൂ - - - രാഹുൽ പറയുന്നു .


സൂപ്പർ താരം മോഹൻലാലിന്റെ മകൻ പ്രണവ് മോഹൻലാൽ സിനിമയിൽ നായകനായി എത്തുന്ന വാർത്ത വൻ പ്രാധാന്യം നേടിയത് . ജീത്തു ജോസഫ് സംവിധാനം ചെയ്യുന്ന ചിത്രത്തിലൂടെയാണ് പ്രണവിന്റെ നായകനായുള്ള അരങ്ങേറ്റം . അടുത്തവർഷമാകും ചിത്രീകരണം . പ്രണവിന്റെ സിനിമാ പ്രവേശത്തെ കുറിച്ച് മോഹൻലാലിനു പറയാനുള്ളത് എന്തായിരിക്കും . ആ ചോദ്യം ബഡായ് ബംഗ്ലാവിലെ അതിഥിയായി എത്തിയപ്പോൾ അവതാരകൻ മോഹൻലാലിനോടു തന്നെ ചോദിച്ചു . മോഹൻലാലിന്റെ മറുപടി അറിയാൻ വീഡിയോ കാണൂ . ഒപ്പം മുകേഷിന്റെ കമന്റും . മേജർ രവി സംവിധാനം ചെയ്ത പുനർജനി എന്ന ചിത്രത്തിലൂടെ ബാലതാരമായാണ് പ്രണവ് സിനിമയിൽ അരങ്ങേറ്റം കുറിച്ചത് . ആ ചിത്രത്തിലെ അഭിനയത്തിന് 2002ലെ മികച്ച ബാലതാരത്തിനുള്ള സംസ്ഥാന സർക്കാർ പുരസ്കാരം പ്രണവ് നേടിയിരുന്നു . പിന്നീട് തമ്പി കണ്ണന്താനം സംവിധാനം ചെയ്ത ഒന്നാമൻ എന്ന ചിത്രത്തിൽ മോഹൻലാലിന്റെ കുട്ടിക്കാലം അവതരിപ്പിച്ച പ്രണവ് സാഗർ എലിയാസ് ജാക്കിയിൽ ഒരു സീനിൽ മാത്രം പ്രത്യക്ഷപ്പെട്ടു .


ഒമർ ലുലു സംവിധാനം ചെയ്യുന്ന ചിത്രമാണ് ഒരു അഡാറ് ലവ് . ചിത്രത്തിലെ മാണിക്യമലരായ ബീവി എന്നു തുടങ്ങുന്ന ഗാനം ആരും മറന്നുകാണില്ല . ഓൺലൈൻ ചരിത്രത്തിൽ പുതിയ റെക്കോർഡുകൾ കുറിച്ച ഗാനമായിരുന്നു അത് . ഗാനത്തിലെ ഒരു രംഗത്തിലെ കണ്ണിറുക്കൽ സീനിലൂടെ പ്രിയ വാര്യർ എന്ന പുതിയ താരോദയവും ഉണ്ടായി . അഡാറ് ലവിലെ രണ്ടാമത്തെ ഗാനമെത്തിയിരിക്കുകയാണ് . എന്നാൽ വാനോളം പുകഴ്ത്തി ആളുകൾ സ്വീകരിച്ച രീതിയിലല്ല പുതിയ ഗാനത്തെ ആളുകൾ വരവേറ്റിരിക്കുന്നത് . യൂട്യൂബിൽ റിലീസ് ചെയ്ത് മണിക്കൂറുകൾക്കകം മില്യൺ വ്യൂസും ലൈക്കുമെല്ലാം സ്വന്തമാക്കിയ ഗാനമായിരുന്നു മാണക്യമലരെങ്കിൽ ഫ്രീക്ക് പെണ്ണേ എന്ന് തുടങ്ങുന്ന പുതിയ ഗാനം 12000 ആളുകൾ 130000 പേരാണ് ഇതുവരെ അൺലൈക്ക് ചെയ്തിരിക്കുന്നത് . അതേസമയം അഞ്ച് ലക്ഷത്തോളം പേർ വീഡിയോ കണ്ടിട്ടുണ്ട് . അതേസമയം ചിത്രത്തിൻറെ ഡിസ്ലൈക്കിന് നന്ദി പറയുകയാണ് അഡാറ് ലവ് ടീം . ഡിസ്ലൈക്ക് ആണെങ്കിലും ഗാനത്തോട് പ്രതികരിച്ചതിന് നന്ദിയറിയിക്കുകയാണെന്ന് സംവിധായകൻ ഒമർ ലുലുവും കൂട്ടരും ഫേസ്ബുക്ക് ലൈവിൽ പറഞ്ഞു . ' ഫസ്റ്റ് ടൈം ഈസ് ബോറിങ് , നെസ്റ്റ് ടൈം വിൽ ഗെറ്റ് ദ ഫീലിങ് ' എന്ന ഗാനത്തിലെ വരി തന്നെയാണ് ഗാനത്തിൻറെ കാര്യത്തിലും അണിയറ പ്രവർത്തകർ പറഞ്ഞുവയ്ക്കുന്നത് . കണ്ണിറുക്കലിലൂടെ താരമായ പ്രിയ വാര്യർക്കെതിരെ സോഷ്യൽ മീഡിയയിൽ വ്യാപകമായ ആക്രമണം നടന്നിരുന്നു . സോഷ്യൽ മീഡിയയിലൂടെ തന്നെ താരമായ പ്രിയക്കെതിരെ നിരവധി ട്രോളുകളും പുറത്തിറങ്ങിയിരുന്നു . എന്നാൽ എൻറെ സിനിമ പുറത്തിറങ്ങി പ്രകടനം പോലും വിലയിരുത്താതെയുള്ള വിമർശനങ്ങൾ മുഖവിലയ്ക്കെടുക്കുന്നില്ലെന്നായിരുന്നു പ്രിയയുടെ പ്രതികരണം .


ചൊവ്വാഴ്ച പുലർച്ചെയും ബുധനാഴ്ചയുമായിട്ടാണ് വ്യാപക സൈബർ ആക്രമണം നടന്നത് . ആക്രമിക്കപ്പെട്ട സൈറ്റുകളിൽ കേരളാ യൂണിവേഴ്സിറ്റി ഓഫ് ഫിഷറീസ് ആന്റ് ഓഷ്യൻ സ്റ്റഡീസിന്റെയും നാഷണൽ ഗ്രീൻ ട്രിബ്യൂണലിന്റെയും വെബ്സൈറ്റുകൾ പെടും . ഒക്ടോബർ 3 നായിരുന്നു ഗ്രീൻ ട്രൈബ്യൂണൽ വെബ്സൈറ്റ് ഹാക്ക് ചെയ്തത് . ഇന്ത്യയ്ക്കെതിരായ സന്ദേശങ്ങളും ഈ സൈറ്റിൽ കുറിച്ചിട്ടുണ്ട് . തിങ്കളാഴ്ച വൈകിട്ട് 7.15 നായിരുന്നു സന്ദേശം കുറിച്ചിട്ടുണ്ട് . 2013 ൽ ഇതേ വെബ്സൈറ്റ് ആദ്യം ഹാക്ക് ചെയ്തിരുന്നു . പാകിസ്താൻ സിന്ദാബാദ് എന്ന മുദ്രാവാക്യത്തോടെയാണ് കേരളാ യൂണിവേഴ്സിറ്റിയുടെ വെബ്സൈറ്റ് ഹാക്ക് ചെയ്തിട്ടുള്ളത് . അതേസമയം ഹാക്കർമാർ അത്ര വിദഗ്ദ്ധരല്ലെന്നും നിസ്സാര കാര്യമായി കരുതിയാൽ മതിയെന്നുമാണ് വിദഗ്ദ്ധർ പറഞ്ഞിരിക്കുന്നത് . ടാറ്റാ മോട്ടോഴ്സ് , എഐഎഡിഎംകെ , താജ്മഹൽ എന്നിവയുടേയും വെബ്സൈറ്റുകൾ ഹാക്ക് ചെയ്യപ്പെട്ടിട്ടുണ്ട് . അതേസമയം പാകിസ്ഥാൻറെ ഈ സൈബർ ആക്രമണത്തെ പ്രതിരോധിക്കാൻ ആവശ്യമെങ്കിൽ പാകിസ്താന്റെ പ്രതിരോധം ഉൾപ്പെടെയുള്ള തന്ത്രപ്രധാനമായ അടിസ്ഥാന സൌകര്യങ്ങളിൽ കയറി അടിക്കാൻ തയ്യാറായിരിക്കുകയാണെന്നാണ് ഇക്കാര്യത്തിൽ ഇന്ത്യൻ സൈബർ സുരക്ഷാ സംഘടന വ്യക്തമാക്കിയിരിക്കുന്നത് . ഇതിനായി സർക്കാരിൻറെ അനുവാദം മാത്രമാണ് ഇനി ബാക്കിയുള്ളതെന്നും കഴിഞ്ഞ ദിവസം പറഞ്ഞു .


ആഷസ് പരമ്പരയിലെ പെർത്ത് ക്രിക്കറ്റ് ടെസ്റ്റിൽ ഇംഗ്ലണ്ടിനെതിരെ ഓസ്ട്രേലിയക്ക് 146 റൺസ് ഒന്നാം ഇന്നിംഗ്സ് ലീഡ് . ഇംഗ്ലണ്ടിൻറെ 403 റൺസ് പിന്തുടർന്ന ഓസ്ട്രേലിയ മൂന്നാം ദിനം കളി നിർത്തുമ്പോൾ നാല് വിക്കറ്റിന് 549 റൺസ് എന്ന നിലയിലാണ് . ക്യാപ്റ്റൻ സ്റ്റീവ് സ്മിത്തിൻറെ ഇരട്ടസെഞ്ച്വറിയും ( 229 ) മിച്ചൽ മാർഷിൻറെ ( 181 ) സെഞ്ച്വറിയുമാണ് ഇംഗ്ലണ്ടിൻറെ പ്രതീക്ഷകൾ തല്ലിക്കെടുത്തിയത് . ടെസ്റ്റ് ക്രിക്കറ്റിൽ തൻറെ ഉയർന്ന വ്യക്തിഗത സ്കോർ നേടാൻ സ്മിത്തിനായി . ടെസ്റ്റിൽ സ്മിത്തിൻറെ 22 - ാം ശതകവും രണ്ടാം ഡബിൾ സെഞ്ചുറിയുമാണ് പെർത്തിൽ പിറന്നത് . ബാറ്റിംഗ് ശരാശരിയിൽ ഡോൺ ബ്രാഡ്മാന് ( 99.94 ) പിന്നിൽ രണ്ടാമതെത്താനും സ്മിത്തിനായി ( 62.89 ) . കളി നിർത്തുമ്പോൾ അഞ്ചാം വിക്കറ്റിൽ 301 റൺസ് കൂട്ടിച്ചേർത്തിട്ടുള്ള സ്മിത്ത് - മാർഷ് സഖ്യമാണ് ക്രീസിൽ . മൂന്ന് വിക്കറ്റിന് 203 റൺസ് എന്ന നിലയിൽ ബാറ്റിംഗ് പുനരാരംഭിച്ച ഓസീസിന് മൂന്നാം ദിനം 28 റൺസെടുത്ത ഷോൺ മാർഷിൻറെ വിക്കറ്റ് മാത്രമാണ് നഷ്ടമായത് . ഇംഗ്ലണ്ടിനായി ക്രഗ് ഓവർട്ടൺ രണ്ടും ക്രിസ് വോക്സും മെയിൻ അലിയും ഓരോ വിക്കറ്റും വീഴ്ത്തി . ജിമ്മി ആൻഡേഴ്സൺ അടക്കമുള്ള മുൻനിര ബൌളർമാർക്ക് തിളങ്ങാനായില്ല .


ഭാര്യയ്ക്കൊപ്പമുള്ള കിടപ്പറ രംഗങ്ങൾ യുവാവ് സ്കൈപ്പ് വഴി തൽസമയം കാണിച്ച യുവാവ് പിടിയിൽ . അശ്ലീല വീഡിയോകൾക്ക് അടിമയായ അകുല ചൈതന്യ എന്ന യുവാവാണ് തൻറെ ഭാര്യയ്ക്കൊപ്പമുള്ള കിടപ്പറ രംഗങ്ങൾ സ്കൈപ്പ് വഴി സുഹൃത്തിന് കാണിച്ചു കൊടുത്തത് . ഏതാനും ദിവസങ്ങൾക്ക് മുമ്പ് ചാറ്റിംഗിലൂടെ പരിചയപ്പെട്ട ശ്രീമാൻ എന്നയാൾക്കാണ് തൻറെ കിടപ്പറ രംഗങ്ങൾ ലൈവ് സ്ട്രീം ചെയ്തു കൊടുത്തത് . ജൂൺ 11ന് തന്റെ ഫോൺ നമ്പർ ഉപയോഗിച്ച് സൃഷ്ടിച്ച സ്കൈപ്പ് അക്കൌണ്ട് വഴിയാണ് കിടപ്പറ രംഗങ്ങൾ ലൈവ് സ്ട്രീം ചെയ്തത് . ശ്രീമാന് തൻറെ ഭാര്യയുടെ നിരവധി നഗ്നചിത്രങ്ങൾ ഇയാൾ കൈമാറിയിരുന്നു . ഭാര്യ ഉറങ്ങുമ്പോഴും കുളിക്കുമ്പോഴും വസ്ത്രം മാറുമ്പോഴും ഇയാൾ നഗ്നചിത്രങ്ങൾ പകർത്തിയിരുന്നു . ചാറ്റ് സുഹൃത്ത് ആവശ്യപ്പെട്ടത് പ്രകാരമാണ് അകുല ഭാര്യയുടെ നഗ്നചിത്രങ്ങൾ പകർത്തിയത് . നാല് ദിവസം മുമ്പ് അകുലയുടെ ഫോൺ പരിശോധിച്ചപ്പോഴാണ് ഭാര്യ തന്റെ നഗ്ന ചിത്രങ്ങൾ പകർത്തപ്പെടുന്നതും കിടപ്പറ രംഗങ്ങൾ ലൈവ് സ്ട്രീം ചെയ്തിരുന്നതും അറിഞ്ഞത് . സംശയം തോന്നിയ യുവതി ഫോൺ ബലമായി പിടിച്ചു വാങ്ങുകയായിരുന്നു . തുടർന്ന് യുവതി പോലീസിൽ പരാതിപ്പെട്ടത് പ്രകാരം യുവാവിനെ പോലീസ് കസ്റ്റഡിയിൽ എടുത്തു . ഭാര്യയുമായുള്ള കിടപ്പറ രംഗങ്ങൾ പോൺ വെബ്സൈറ്റിൽ ലൈവ് സ്ട്രീം ചെയ്ത സംഭവം കഴിഞ്ഞ മാസവും ഹൈദരബാദിൽ നിന്നും റിപ്പോർട്ട് ചെയ്യപ്പെട്ടിരുന്നു . അന്ന് പിടിയിലായ പ്രതി പണത്തിന് വേണ്ടിയാണ് സ്വന്തം കിടപ്പറ രംഗങ്ങൾ ലൈവ് സ്ട്രീം ചെയ്തത് . 33കാരനായ സോഫ്റ്റ്വെയർ എഞ്ചിനീയറുടെ കിടപ്പറ രംഗങ്ങൾ തൃശൂരിലെ ഒരു ഐപി അഡ്രസിൽ നിന്നുമാണ് പോൺ സൈറ്റിൽ അപ്ലോഡ് ചെയ്തിരുന്നത് .


ഇന്ത്യക്കാരുടെ കൂടിവരുന്ന ഇലക്ട്രോണിക് ഉൽപ്പന്നങ്ങളോടുളള താൽപര്യം രാജ്യത്തിന് അപകടമാവുന്നതായി റിപ്പോർട്ട് . അസംസ്കൃത എണ്ണ കഴിഞ്ഞാൽ രാജ്യത്തേക്ക് വലിയതോതിൽ ഇറക്കുമതി ചെയ്യപ്പെടുന്നവ ഇലക്ട്രോണിക് ഉൽപ്പന്നങ്ങളാണ് . ഇത്തരത്തിലുളള ഇറക്കുമതി രൂപയുടെ മൂല്യം ഇടിയുന്നതിന് കാരണമാകുന്നതായി ദേശീയ മാധ്യമമായ ബ്ലൂംബർഗ് റിപ്പോർട്ട് ചെയ്യുന്നു . ഇന്ത്യയിൽ ഉൽപ്പാദിപ്പിക്കുന്ന ഇലക്ട്രോണിക് ഉൽപ്പന്നങ്ങളോട് തൽപര്യമില്ലാത്തതാണ് ഇത്തരമൊരും പ്രതിസന്ധിക്ക് കാരണം . ഇലക്ട്രോണിക് ഉപകരണങ്ങളുടെ ഇറക്കുമതി രാജ്യത്ത് കറൻറ് അക്കൌണ്ട് കമ്മി വർധിപ്പിച്ചതായി ആക്സിസ് ബാങ്ക് ചീഫ് ഇക്കണോമിസ്റ്റ് സ്വഗത് ഭട്ടാചാര്യ പറഞ്ഞു . കറൻറ് അക്കൌണ്ട് കമ്മി വർദ്ധിക്കുന്നത് രൂപയെ കൂടുതൽ ദുർബലമാക്കും . ഇത് ഇന്ത്യൻ സമ്പദ്ഘടനയ്ക്ക് ഭീഷണിയാണ് . മൊബൈൽ ഫോൺ , പേഴ്ണൽ കംപ്യൂട്ടർ , ലാപ്പ്ടോപ് , കൺസ്യൂമർ ഇലക്ടോണിക്സ് ഉൽപ്പന്നങ്ങൾ തുടങ്ങിയവയാണ് ഇറക്കുമതിയിൽ മുന്നിൽ . ഇവയിൽ ഭൂരിഭാഗവും നിർമ്മിക്കുന്നത് ചൈനയിലുമാണ് . പ്രധാനമന്ത്രി വിഭാവനം ചെയ്ത മെയ്ക്ക് ഇൻ ഇന്ത്യ പദ്ധതിയിലൂടെ ഇതിന് തടയിടാനാണ് സർക്കാർ ശ്രമിച്ചത് . എന്നാൽ , ഈ ശ്രമം ഫലം കണ്ടില്ല . രാജ്യത്ത് ഇലക്ട്രോണിക് ഉൽപ്പന്നങ്ങളുടെ ഇറക്കുമതി അനുദിനം വർധിക്കുകയാണ് .


ഒടുവിൽ ആ കാര്യത്തിൽ സ്ഥിരീകരണം ആയെന്നാണ് കോളിവുഡിലെ വാർത്ത . നയൻസ് - വിഘ്നേഷ് പ്രണയത്തെക്കുറിച്ചാണ് ഇപ്പോഴത്തെ കൊടമ്പക്കം ചർച്ച . പ്രണയമെന്ന് ഗോസിപ്പ് പരന്നിട്ടും , അങ്ങനെ അല്ലെന്ന് ഇരുവരും നിഷേധിച്ചിരുന്നില്ല . എന്നാൽ സംഭവം സ്ഥിരീകരിച്ചത് സിംഗപ്പൂരിലാണ് . കഴിഞ്ഞ ദിവസം സിംഗപ്പൂരിൽ നടന്ന സൈമാ അവാർഡ്സിലും തീവ്രപ്രണയം വ്യക്തമാക്കുന്ന രീതിയിലായിരുന്നു നയൻസിൻറെയും വിഗ്നേശിൻറെയും പ്രകടനം . വിഗ്നേഷിനൊപ്പം സിംഗപ്പൂരിലെത്തിയ നയൻതാര അവാർഡ് നിശയിലുടനീളം വിഗ്നേശിന് സമീപത്ത് തന്നെ ഉണ്ടായിരുന്നു . നാനും റൌഡി താൻ എന്ന ചിത്രത്തിലെ പ്രകടനത്തിന് പുരസ്കാരം സ്വീകരിക്കാൻ ക്ഷണിച്ചപ്പോൾ തനിക്ക് പുരസ്കാരം വിഗ്നേശിൽ നിന്ന് സ്വീകരിക്കണമെന്നാണ് ആഗ്രഹമെന്ന് നയൻസ് അറിയിച്ചു . വേദിയിൽ പുരസ്കാരദാനത്തിനെത്തിയവരോട് ക്ഷമാപണം നടത്തി വിഗ്നേശിനെ വേദിയിലേക്ക് ക്ഷണിക്കുകയും ചെയ്തു . നാനും ഒരു റൌഡി താൻ എന്ന നയൻസ് സിനിമയിലൂടെ മികച്ച സംവിധായകനുള്ള പുരസ്ക്കാരം ഇവിടെ വിഘ്നേശിനായിരുന്നു . ഈ സിനിമയിൽ അഭിനയിക്കാൻ കാട്ടിയ നല്ല മനസ്സിന് നയൻസിന് നന്ദി പറയാൻ വിഘ്നേഷ് മടിച്ചില്ല . സ്ക്രിപ്റ്റ് വായിച്ചപ്പോൾ തന്നെ അതുമായി പ്രണയത്തിലായ നയൻസിനോട് നന്ദി പറഞ്ഞാൽ തീരില്ലെന്നായിരുന്നു വിഘ്നേശ് പറഞ്ഞത് . പുരസ്ക്കാരം സ്വീകരിച്ച ശേഷം ഇരുവരും പരസ്പരം ആശ്ളേഷിക്കുകയും ചുംബിക്കുകയും ചെയ്തപ്പോൾ പ്രേക്ഷകർ സന്തോഷം കൊണ്ട് ഇളകി മറിയുകയായിരുന്നു . ഇതിനെ പ്രണയമെന്ന് അല്ലെങ്കിൽ പിന്നെ വേറെന്ത് വിളിക്കാനാണെന്നാണ് ഗോസിപ്പുകാർ ചോദിക്കുന്നത് .


ദിവസം ഒരു ജിബി നെറ്റും ഫ്രീകോളും എന്നതാണ് ഇപ്പോൾ എല്ലാവരുടെയും ആവശ്യം . അതിൽ ഉപയോക്താവിന് തൃപ്തി നൽകുന്ന തരത്തിലാണ് രാജ്യത്തെ സർവീസ് പ്രോവൈഡർമാരുടെ ഓഫറുകൾ . എന്നാൽ ഈ ഓഫറുകളിൽ ഏതാണ് അത് തിരിച്ചറിയാൻ ഒഫറുകളെക്കുറിച്ച് വിശദമായി അറിയണം ഇതാ രാ ജ്യ ത്തെ പ്ര മു ഖ സ ർ വീ സ് പ്രൊ വൈ ഡ ർ മാ രു ടെ ഒ രു ജി ബി പ്ലാ നു ക ൾ ചു വ ടെ ജിയോ പ്ര തി ദി ന 1 ജി ബി പ്ലാ നു ക ളി ൽ ഏ റ്റ വും വി പു ല മാ യ നി ര ജി യോ യു ടേ താ ണ് . വാ ലി ഡി റ്റി യി ൽ സ്വാ ഭാ വി ക മാ യ വ്യ ത്യാ സ ങ്ങ ളോ ടെ യാ ണ് ഈ പ്ലാ നു ക ൾ . 309 രൂ പ യു ടെ പ്ലാ ൻ 49 ദി വ സ ത്തെ യും , 399 രൂ പ യു ടേ ത് 70 ദി വ സ ത്തെ യും വാ ലി ഡി റ്റി ന ൽ കും . 459 രൂ പ യു ടെ പ്ലാ നി ൽ ദി വ സേ ന 1 ജി ബി എ ന്ന ക ണ ക്കി ൽ 84 ദി വ സ ത്തേ ക്ക് 84 ജി ബി ഡാ റ്റ ല ഭി ക്കും . 499 രൂ പ യു ടേ തി ന് 91 ദി വ സ ത്തെ വാ ലി ഡി റ്റി യാ ണു ള്ള ത് . സൌ ജ ന്യ കോ ളു ക ൾ , എ സ്എം എ സു ക ൾ , ജി യോ ആ പ്പു ക ളു ടെ സൌ ജ ന്യ ഉ പ യോ ഗം എ ന്നി വ കൂ ടി അ ട ങ്ങു ന്ന താ ണ് ജി യോ യു ടെ പ്ലാ നു ക ൾ . എ യ ർ ടെ ൽ എ യ ർ ടെ ലി ൻറെ 399 രൂ പ പ്ലാ നി ൽ 70 ദി വ സ ത്തേ ക്ക് ദി വ സേ ന 1 ജി ബി ഡാ റ്റ ല ഭി ക്കും . ലോ ക്ക ൽ , എ സ്ടി ഡി കോ ളു ക ളും ചെ യ്യാം . 448 രൂ പ യു ടെ പ്ലാ നി ൽ ഇ തേ വാ ലി ഡി റ്റി യാ ണു ള്ള ത് . എ ന്നാ ൽ കോ ളു ക ൾ ക്കൊ പ്പം റോ മിം ഗി ലും സൌ ജ ന്യം ല ഭി ക്കും . ദി വ സേ ന 100 എ സ്എം എ സും സൌ ജ ന്യ മാ യി അ യ യ്ക്കാം . ഡാ റ്റ ഉ പ യോ ഗം കൂ ടു ത ലു ള്ള വ ർ ക്ക് 349 രൂ പ യു ടെ പ്ലാ നി ൽ പ്ര തി ദി നം ഒ ന്ന ര ജി ബി ഡാ റ്റ ല ഭി ക്കും . 28 ദി വ സ മാ ണ് വാ ലി ഡി റ്റി . എ യ ർ ടെ ലി ൻറെ എ ല്ലാ പ്ലാ നു ക ളി ലും സൌ ജ ന്യ വോ യ്സ് കോ ളു ക ൾ പ രി ധി യു ള്ള താ ണ് . ദി വ സം 250 മി നി റ്റും , ആ ഴ്ച യി ൽ 1,000 മി നി റ്റും മാ ത്ര മേ സൌ ജ ന്യ കോ ൾ ല ഭ്യ മാ കൂ . 348 രൂ പ യു ടെ യും 392 രൂ പ യു ടെ യും പ്ലാ നു ക ളാ ണ് വോ ഡ ഫോ ൺ ന ൽ കു ന്ന ത് . ര ണ്ടി നും 28 ദി വ സ മാ ണ് വാ ലി ഡി റ്റി . 1 ജി ബി ഡാ റ്റ യ്ക്കൊ പ്പം സൌ ജ ന്യ അ ൺ ലി മി റ്റ ഡ് ലോ ക്ക ൽ , എ സ്ടി ഡി കോ ളു ക ൾ വി ളി ക്കാം . 392 രൂ പ യു ടെ പ്ലാ നി ൽ റോ മിം ഗി ലും സൌ ജ ന്യം ബാ ധ ക മാ ണ് . 348 രൂ പ യു ടെ പ്ലാ നി ൽ ഡ ൽ ഹി ക്കു പു റ ത്തു ള്ള സ ർ ക്കി ളു ക ളി ൽ ദി വ സേ ന ഒ ന്ന ര ജി ബി ഡാ റ്റ ന ൽ കു ന്നു ണ്ട് . ബി എ സ്എ ൻ എ ൽ ജി യോ യു ടെ വെ ല്ലു വി ളി നേ രി ടാ ൻ 429 രൂ പ യു ടെ പ്ലാ നു മാ യാ ണ് ബി എ സ്എ ൻ എ ൽ എ ത്തു ന്ന ത് . 90 ദി വ സ ത്തെ വാ ലി ഡി റ്റി യോ ടെ 90 ജി ബി ഡാ റ്റ യാ ണ് ഇ തി ലൂ ടെ ല ഭി ക്കു ക - പ്ര തി ദി നം ഒ രു ജി ബി . ഏ തു നെ റ്റ് വ ർ ക്കി ലേ ക്കും അ ൺ ലി മി റ്റ ഡ് ഫ്രീ കോ ളു ക ളും ല ഭി ക്കും . ഐ ഡി യ


ജയറാം നായകനാവുന്ന പുതിയ ചിത്രം ഗ്രാൻറ് ഫാദറിൻറെ പൂജ കൊച്ചിയിൽ നടന്നു . മോഹൻലാലും മമ്മൂട്ടിയും ചേർന്നാണ് വിളക്ക് കൊളുത്തിയത് . ഏറ്റവും പുതിയ ജയറാം ചിത്രം ഗ്രാൻഡ് ഫാദറിൻറെ പൂജയ്ക്ക് വലിയ താര നിരയായിരുന്നു കൊച്ചിയിൽ . മോഹൻലാലും മമ്മൂട്ടിയും അടക്കം ഒട്ടേറെ താരങ്ങൾ പങ്കെടുത്തു . ഒരു സാധാരണ കുടുംബത്തിലെ മുത്തച്ഛനും കൊച്ചുമകനും തമ്മിലുള്ള ആത്മബന്ധത്തിൻറെ കഥയാണ് ചിത്രം പറയുന്നത് . ബഷീറിൻറെ പ്രേമലേഖനത്തിന് ശേഷം അനീഷ് അൻവർ സംവിധാനം ചെയ്യുന്ന ചിത്രമാണ് ഗ്രാൻറ് ഫാദർ . ദിവ്യ പിള്ളയാണ് നായിക . ഹരീഷ് കണാരൻ , സുരഭി തുടങ്ങിയവരും പ്രധാന വേഷങ്ങളിലെത്തുന്നു . അടുത്ത വിഷുവിന് ചിത്രം പ്രദർശനത്തിനെത്തും .


പാക്കിസ്ഥാൻറെ ഹോംഗ്രൌണ്ടിനു സമാനമായ യുഎഇയിലെ വേദിയിൽ പാക്കിസ്താനെ നേരിടാനിറങ്ങുന്ന ഇന്ത്യയ്ക്ക് മുന്നിൽ വലിയ വെല്ലുവിളിയാണ് ബദ്ധവൈരികൾ ഉയർത്തുന്നത് . യുഎഇയിൽ അവസാനം കളിച്ച ഒമ്പത് ഏകദിനങ്ങളിൽ ഒന്നിൽപ്പോലും ഇതുവരെ പാക്കിസ്താൻ തോറ്റിട്ടില്ല . ഇവിടെ അവസാനമായി പാക്കിസ്താൻ തോൽവി മണത്തത് 2015 നവംബറിൽ ഇംണ്ടിനെതിരെയാണ് . അതുകൊണ്ട് ഇന്ന് പാക്കിസ്ഥാനെ കീഴടക്കിയാൽ മൂന്നു വർഷത്തിനുശേഷം യുഎഇയിൽ പാക്കിസ്ഥാനെ കീഴടക്കുന്ന ആദ്യ ടീമെന്ന നേട്ടമാണ് ഇന്ത്യയ്ക്ക് സ്വന്തമാകാൻ പോകുന്നത് . കോലിയുടെ അഭാവത്തിൽ രോഹിത് ശർമ്മയാണ് ഇന്ത്യയെ നയിക്കുന്നത് . ഏഷ്യാകപ്പിൽ ഇതുവരെ 11 തവണ ഇന്ത്യയും പാക്കിസ്താനും ഏറ്റുമുട്ടിയപ്പോൾ ഇരു ടീമുകളും അഞ്ചു വീതം ജയം നേടി . ഒരെണ്ണം ഫലമില്ലാതെ അവസാനിച്ചു . എന്നാൽ 2010 നു ശേഷം പരസ്പരം ഏറ്റുമുട്ടിയ 11 ഏകദിനങ്ങളിൽ ഏഴിലും ജയിച്ചുവെന്നതാണ് ഇന്ത്യയ്ക്ക് ആത്മവിശ്വാസം കൂട്ടുന്നത് .


മണിക്കൂറുകളോളം ഫേസ്ബുക്കിലും വാട്ട്സാപ്പിലും ചെലവഴിക്കുന്നവരാണ് നമ്മളിൽ ഭൂരിഭാഗം . എന്നാൽ വെറും മുപ്പത് മിനിറ്റിലധികം സോഷ്യൽ മീഡിയ ഉപയോഗിക്കുന്നവരിൽ മാനിസക സമ്മർദ്ദം കൂടുമെന്ന് പുതിയ പഠനം . പെൻസിൽവാനിയ സർവകലാശാലയിലെ ഗവേഷകരാണ് കൃത്യമായ പഠനത്തിലൂടെ ലഭിച്ച വിവരങ്ങളുടെ അടിസ്ഥാനത്തിൽ ഇതേക്കുറിച്ച് പറയുന്നത് . സമൂഹ മാധ്യമങ്ങളിൽ ചെലവഴിക്കുന്നവർ മറ്റുള്ളവരുടെ ജീവിതവുമായി സ്വന്തം ജീവിതത്തെ അറിയാതെ താരതമ്യം ചെയ്യുമെന്നും ഇത് മാനസിക സമ്മർദ്ദത്തിന് കാരണമാകുമെന്നും ഗവേഷകർ പറയുന്നു . 143 പേരെ തിരഞ്ഞെടുത്ത് ഇവരുടെ സമൂഹമാധ്യമങ്ങളിലെ ഇടപെടലുകളെ വിശകലനം ചെയ്തുകൊണ്ടാണ് ഗവേഷകർ പഠനം നടത്തിയിരിക്കുന്നത് . 143 പേരെ രണ്ട് ഗ്രൂപ്പായി തിരിച്ച് ഒരു ഗ്രൂപ്പിന് സമൂഹമാധ്യമങ്ങൾ ഉപയോഗിക്കാൻ അനുമതി നൽകുകയും മറു ഗ്രൂപ്പിന് ദിവസവും പരമാവധി 30 മിനിറ്റ് മാത്രം സമൂഹമാധ്യമങ്ങൾ ഉപയോഗിക്കാനുമുള്ള അനുമതിയാണ് നൽകിയത് . കൂടുതൽ സമയം സമൂഹമാധ്യമങ്ങൾ ഉപയോഗിക്കുന്നവരിൽ മാനസിക സമ്മർദ്ദം കൂടിയതായും എന്നാൽ 30 മിനിറ്റ് മാത്രം ഉപയോഗിക്കാൻ അനുമതി നൽകിയവരിൽ ഈ പ്രശ്നം കണ്ടതില്ലെന്നും ഗവേഷകർ പറയുന്നു . സമൂഹമാധ്യമങ്ങളിൽ ചിലിവിടുന്ന സമയത്തിൽ നിയന്ത്രണം കൊണ്ടുവന്നാൽ തന്നെ മാനസിക സമ്മർദ്ദം കുറക്കാൻ കഴിയുമെന്ന് ഗവേഷണത്തിന് നേതൃത്വം നൽകിയ ഡോക്ടർ മെലിസ്സഹണ്ട് പറയുന്നു .


ഇന്ത്യ - ന്യൂസിലൻഡ് ട്വിൻറി 20 ക്രിക്കറ്റ് പരമ്പരയിലെ അവസാന മത്സരം നടന്ന കാര്യവട്ടം ഗ്രീൻഫീൽഡ് സ്റ്റേഡിയത്തിൽ ചപ്പാത്തിയും ചിക്കനും വിറ്റ് ജയിൽ വകുപ്പ് റെക്കോഡിട്ടു . ആറുമണിക്കൂറിൽ 12 കൌണ്ടറുകളിലൂടെ 4,51,020 രൂപയുടെ ഉത്പന്നങ്ങളാണ് ജയിൽ വകുപ്പ് വിറ്റഴിച്ചത് . 3 , 21 , 600 രൂപയ്ക്ക് ഭക്ഷണ സാധനങ്ങൾ വിറ്റ കുടുംബശ്രീയും പോക്കറ്റ് നിറച്ചു . കേരളാ ക്രിക്കറ്റ് അസോസിയേഷൻറെ ( കെ . സി . എ ) ആവശ്യപ്രകാരമാണ് സ്റ്റേഡിയത്തിൽ ചപ്പാത്തി , ചിക്കൻ , ബിരിയാണി അടക്കമുള്ള ഭക്ഷണ പദാർഥങ്ങൾ ജയിൽവകുപ്പും കുടുംബശ്രീയും വിൽപ്പന നടത്തിയത് . പതിവു വിൽപ്പനയ്ക്കു പുറമേ മത്സരദിവസം 12,000 പേർക്കുള്ള ഭക്ഷണം കൂടി ജയിൽ വകുപ്പ് ഉണ്ടാക്കിയെന്ന് സെൻട്രൽ ജയിൽ സൂപ്രണ്ട് സന്തോഷ് പറഞ്ഞു . സ്പെഷൽ ജയിൽ , വനിതാ ജയിൽ , നെട്ടുകാൽത്തേരി ഓപ്പൺ ജയിൽ , ജയിൽ കഫറ്റേരിയ എന്നിവിടങ്ങളിൽനിന്ന് പലഹാരങ്ങളും കാണികൾക്കായി കരുതിയിരുന്നു . കെ . സി . എ . ഭാരവാഹികൾ , സുരക്ഷയൊരുക്കിയ പോലീസുകാർ , ഗ്രൌണ്ട് സ്റ്റാഫ് എന്നിവരും ജയിൽ ചപ്പാത്തിയുടെയും ചിക്കൻ കറിയുടെയും സ്വാദറിഞ്ഞു . സ്റ്റേഡിയത്തിലെ 40 കൌണ്ടറുകളിലൂടെയായിരുന്നു കുടുംബശ്രീയുടെ ഭക്ഷണവിൽപ്പന . കോഴിക്കോട് , കണ്ണൂർ , കോട്ടയം , കൊല്ലം , മലപ്പുറം ജില്ലകളിലെ ഇരുപത്തഞ്ചോളം യൂണിറ്റുകൾ തയാറാക്കിയ മലബാർ ബിരിയാണി മുതൽ കപ്പയും മീൻകറിയും വരെയുള്ള ഭക്ഷണത്തിന് ആവശ്യക്കാരേറെയായിരുന്നു . സ്റ്റേഡിയത്തിനു സമീപം വീടു വാടകയ്ക്കെടുത്തായിരുന്നു പാചകം .


ഐസിസി ടെസ്റ്റ് ബാറ്റിംഗ് റാങ്കിംഗിൽ ഒന്നാം സ്ഥാനം നിലനിർത്തി ഇന്ത്യൻ ക്യാപ്റ്റൻ വിരാട് കോലി . 935 റേറ്റിംഗ് പോയന്റുമായാണ് കോലി ഒന്നാം സ്ഥാനം നിലനിർത്തിയത് . 910 റേറ്റിംഗ് പോയന്റുള്ള മുൻ ഓസീസ് നായകൻ സ്റ്റീവ് സ്മിത്താണ് രണ്ടാം സ്ഥാനത്ത് . കോലിയെക്കൂടാതെ ആറാം സ്ഥാനത്തുള്ള ചേതേശ്വർ പൂജാരയാണ് ആദ്യ പത്തിലെ മറ്റൊരു ഇന്ത്യൻ സാന്നിധ്യം . വൈസ് ക്യാപ്റ്റൻ അജിങ്ക്യാ രഹാനെ 19 - ാം സ്ഥാനത്താണ് . ടെസ്റ്റ് ബൌളർമാരുടെ റാങ്കിംഗിൽ ദക്ഷിണാഫ്രിക്കയുടെ കാഗിസോ റബാദ തന്നെയാണ് ഒന്നാമത് . ഇംഗ്ലണ്ടിന്റെ ജെയിംസ് ആൻഡേഴ്സസൺ രണ്ടാം സ്ഥാനത്തുണ്ട് . അഞ്ചാം സ്ഥാനത്തുള്ള രവീന്ദ്ര ജഡേജയും ഏഴാം സ്ഥാനത്തുള്ള രവിചന്ദ്ര അശ്വിനുമാണ് ആദ്യ പത്തിലെ ഇന്ത്യൻ സാന്നിധ്യങ്ങൾ . ശ്രീലങ്കക്കെതിരായ അവസാന ടെസ്റ്റിൽ തിളങ്ങിയ ഇംഗ്ലണ്ടിന്റെ ജോണി ബെയർസ്റ്റോ പതിനാറാം സ്ഥാനത്തേക്ക് ഉയർന്നപ്പോൾ ബംഗ്ലാദേശിന്റെ മോനിമുൾ ഹഖ് 24 - ാം സ്ഥാനത്തെത്തി . ന്യൂസിലൻഡിനെതിരായ രണ്ടാം ടെസ്റ്റിൽ 14 വിക്കറ്റ് പിഴുത പാക്കിസ്ഥാന്റെ യാസിർ ഷാ ബൌളർമാരുടെ ആദ്യ പത്തിൽ തിരിച്ചെത്തി . പുതിയ റാങ്കിംഗിൽ പത്താമതാണ് യാസിർ ഷാ .


നിവിൻ പോളി കേന്ദ്രകഥാപാത്രമായി എത്തുന്ന കായംകുളം കൊച്ചുണ്ണിയുടെ ചിത്രീകരണ വേളയിലെ അതിസാഹസിക നിമിഷങ്ങൾ പങ്കുവച്ചിരിക്കുകയാണ് സംവിധായകൻ റോഷൻ ആൻഡ്രൂസ് . ശ്രീലങ്കയിലെ ചിത്രീകരണ വേളയിൽ നിവിൻ പോളിയ്ക്കുണ്ടായ അനുഭവമാണ് സംവിധായകൻ വിവരിക്കുന്നത് . തടാകത്തിൽ ചിത്രീകരണത്തിനെത്തിയപ്പോഴാണ് അവിടെ മുന്നൂറിലധികം മുതലകളുണ്ടെന്ന വിവരം അവിടെ ഉള്ള ഒരാൾ അറിയിക്കുന്നത് . ഇതറിഞ്ഞിട്ടും അവിടെ ഷൂട്ട് ചെയ്യുകയല്ലാതെ മറ്റ് മാർഗ്ഗമില്ലായിരുന്നു . ഷൂട്ട് ചെയ്യാൻ തന്നെ തീരുമാനിച്ചു . ക്രൂവിലുണ്ടായിരുന്ന ചിലരെ തടാകത്തിൽ ഇറക്കുകയും ശബ്ദമുണ്ടാക്കി അവയെ പേടിപ്പിച്ച് ഓടിക്കുകയും ചെയ്തു . അതിന് ശേഷമാണ് നിവിൻ തടാകത്തിൽ ഇറങ്ങിയത് . ഷൂട്ടിംഗ് നടക്കുമ്പോൾ ആറ് മുതലകൾ വെള്ളത്തിന് മുകളിൽ ഉണ്ടായിരുന്നുവെന്നും റോഷൻ ആൻഡ്രൂസ് പറഞ്ഞു . ചിത്രീകരണത്തിനിടെ നിവിൻ പോളിയുടെ ദേഹത്ത് കാളവണ്ടി മറിഞ്ഞു വീണു . നിവിൻ തലനാരിഴയ്ക്ക് രക്ഷപ്പെടുകയായിരുന്നു . ആക്ഷൻ രംഗങ്ങൾ ചിത്രീകരിക്കുന്നതിനിടെ നിവിൻ പോളിയുടെ കൈക്ക് പരിക്കേറ്റു . അഞ്ച് ദിവസം നിവിൻ വിശ്രമം എടുക്കേണ്ടി വന്നു . അത് കഴിഞ്ഞ് തിരിച്ചെത്തിയപ്പോഴാണ് കാളവണ്ടി മറിഞ്ഞതെന്നും റോഷൻ ആൻഡ്രൂസ് വ്യക്തമാക്കി . മംഗലാപുരത്തെ കടാപ്പ വനത്തിൽ ചിത്രീകരണം നടക്കുന്നതിനിടെ ചിത്രത്തിലെ സാങ്കേതിക വിദഗ്ദ്ധരിലൊരാൾക്ക് പാമ്പ് കടിയേറ്റു . കൊടിയ വിഷമുള്ള പാമ്പുകളുള്ള സ്ഥമായിരുന്നു അത് . ചിത്രീകരണ സംഘത്തിനൊപ്പം വിദഗ്ധ ഡോക്ടർ ഉണ്ടായിരുന്നതിനാലാണ് അദ്ദേഹത്തെ രക്ഷിക്കാനായതെന്നും ടൈംസ് ഓഫ് ഇന്ത്യയ്ക്ക് നൽകിയ അഭിമുഖത്തില്ർ റോഷൻ ആൻഡ്രൂസ് പറഞ്ഞു .


ഭൂമിയിൽ നിന്നും 400 കോടി പ്രകാശവർഷം അകലെ സ്ഥിതി ചെയ്യുന്ന പുതിയ നക്ഷത്രസമൂഹത്തെ ( സൂപ്പർ ക്ലസ്റ്റർ ) ഇന്ത്യൻ ജ്യോതി ശാസ്ത്രജ്ഞർ കണ്ടെത്തി . സരസ്വതി എന്ന് പേരിട്ടിരിക്കുന്ന നക്ഷത്ര സമൂഹത്തിന് സൂര്യനേക്കാൾ 200 ഇരട്ടി ഭാരമുണ്ടെന്നാണ് അനുമാനം . പ്രപഞ്ചത്തിൽ ഇതുവരെ കണ്ടെത്തിയിട്ടുള്ളതിൽവെച്ച് ഏറ്റവും വലിയ ഗ്യാലക്സി സമൂഹമാണിത് . പൂനെ ഇൻ്റർ യൂനിവേഴ് സിറ്റി സെൻ്റർ ഫോർ ആസ് ട്രോണമി ആൻ്റ് ആസ്ട്രോ ഫിസിക് സിലെയും ഇന്ത്യൻ ഇൻസ് റ്റിറ്റ്യൂട്ട് ഒാഫ് സയൻസ് എജ്യുക്കേഷൻ ആൻ്റ് റിസർച്ചി ( ഐസർ ) ലെയും മറ്റ് രണ്ട് സർവകലാശാലകളിലെയും ജ്യോതി ശാസ് ത്രജ് ഞരുടെ സംഘമാണ് ശ്രദ്ധേയമായ കണ്ടുപിടുത്തം നടത്തിയത് . ഇൻ്റർ യൂനിവേഴ് സിറ്റി സെൻ്റർ ഫോർ ആസ് ട്രോണമി ആൻ്റ് ആസ്ട്രോ ഫിസിക് സിലെ ജോയ് ദീപ് ബാഗ് ചിയുടെയും ശിശിർ സംഖ്യയാൻ എന്നിവരുടെ നേതൃത്വത്തിലായിരുന്നു പഠനം . വൻമതിൽ രൂപത്തിലുള്ള സൂപ്പർ ക്ലസ് റ്റർ തങ്ങളെ അത്ഭുതപ്പെടുത്തിയതായി ഇരുവരും പറഞ്ഞു . ക്ഷീരപഥങ്ങളുടെ ശൃംഖലയെയും കൂട്ടങ്ങളെയുമാണ് സൂപ്പർ ക്ലസ് റ്റർ എന്ന് വിളിക്കുന്നത് . കണ്ടുപിടുത്തം അമേരിക്കൻ അസ് ട്രോണമിക്കൽ സൊസൈറ്റിയുടെ ആസ് ട്രോഫിസിക്കൽ ജേണലിൽ പ്രസിദ്ധീകരിക്കും . വിദൂരതയിലുള്ള ക്ഷീരപഥങ്ങളെ നിരീക്ഷിക്കാനുള്ള സലോൺ ഡിജിറ്റൽ സ് കൈ സർവെയിലൂടെയാണ് പുതിയ സൂപ്പർ ക്ലസ് റ്ററിനെ കണ്ടെത്തിയത് . പ്രപഞ്ചത്തിൽ ഇത്തരത്തിലുള്ള ഒരുകോടിയോളം ഗ്യാലക്സി സമൂഹങ്ങളുണ്ടെന്നാണ് വിലയിരുത്തപ്പെടുന്നത് . 54 ഗ്യാലക്സികൾ ഒരുമിച്ചുചേർന്നുള്ള ഗ്യാലക്സി സമൂഹത്തിന്റെ ഭാഗമാണ് ഭൂമി കൂടി ഉൾപ്പെടുന്ന ആകാശഗംഗ .


റിസർവ് ബാങ്ക് പുതിയ വായ്പ നയം ഇന്ന് പ്രഖ്യാപിക്കും . പണപ്പെരുപ്പം പ്രതീക്ഷിച്ച തോതിൽ കുറയാത്തതിനാൽ പലിശ നിരക്കിൽ മാറ്റമുണ്ടാകാൻ ഇടയില്ലെന്നാണ് വിലയിരുത്തൽ . സാമ്പത്തിക വളർച്ചയെ ബാധിക്കുമെന്നതിനാൽ പലിശനിരക്ക് കൂട്ടാനിടയില്ലെന്നാണ് പ്രതീക്ഷ . നടപ്പ് സാമ്പത്തിക വർഷത്തെ രണ്ടാമത്തെ വായ്പ നയത്തിലും പണപ്പെരുപ്പമാണ് റിസർവ് ബാങ്കിനെ പ്രതിസന്ധിയിലാക്കുന്നത് . ഉപഭോക്തൃ പണപ്പെരുപ്പം ഏപ്രിലിൽ സുരക്ഷിത മേഖലയായ നാല് ശതമാനത്തിന് മുകളിലാണ് . തുടർച്ചയായ ഇന്ധനവിലക്കയറ്റം പണപ്പെരുപ്പം ഇനിയും ഉയർത്താൻ സാധ്യതയുള്ളതിനാൽ പലിശ നിരക്കിലെ ഇളവിന് ആർബിഐ തയ്യാറായേക്കില്ല . സാമ്പത്തിക വളർച്ച ദുർബലപ്പെടുത്തുമെന്നതിനാൽ പലിശ വർദ്ധിപ്പിക്കുന്നതിന് കേന്ദ്രസർക്കാരും എതിരാണ് . റിസർവ് ബാങ്ക് വാണിജ്യ ബാങ്കുകൾക്ക് നൽകുന്ന വായ്പയുടെ പലിശയായ റിപ്പോ നിരക്ക് നിലവിൽ ആറ് ശതമാനവും റിവേഴ്സ് റിപ്പോ 5.75 ശതമാനവുമാണ് . ബാങ്കുകളിലേക്കെത്തുന്ന നിക്ഷേപത്തിൽ കഴിഞ്ഞ മാസങ്ങളിൽ കാര്യമായ കുറവുണ്ടായിട്ടുണ്ട് . ഇത് നിമിത്തം എസ്ബിഐ അടക്കമുള്ള ബാങ്കുകൾ നിക്ഷേപ പലിശ നിരക്ക് ഉയർത്തുകയും ചെയ്തു . ഈ സാഹചര്യത്തിൽ വിപണിയിലേക്ക് പണമെത്തിക്കാൻ ആർബിഐ പലിശ നിരക്ക് ഉയർത്തുമെന്ന് ഒരു വിഭാഗം വിദഗ്ധർ കരുതുന്നുണ്ട് . ധനനയസമിതി യോഗത്തിന് ശേഷം ഉച്ചയ്ക്ക് 2.30ക്ക് ആർബിഐ ഗവർണർ ഊർജിത് പട്ടേലായിരിക്കും പണനയം പ്രഖ്യാപിക്കുക .


പുതിയ ധൻ ധനാ ധൻ താരിഫ് പ്ലാനുമായി റിലയൻസ് ജിയോ . 459 രൂപയുടെ പുതിയ പ്ലാനാണ് ജിയോ ഉപഭോക്താക്കൾക്കായി കമ്പനി പുറത്തിറക്കുന്നത് . ജിയോ പ്രൈം അംഗങ്ങൾക്ക് മൂന്ന് മാസത്തേയ്ക്കുള്ള അൺലിമിറ്റഡ് സേവനങ്ങളാണ് ഓഫറിലുള്ളത് . പ്രതിദിനം ഒരു ജിബി ഡാറ്റയും അൺലിമിറ്റഡ് വോയ്സ് കോളുമാണ് ജിയോ ആപ്പുകളുടെ സേവനവുമാണ് ഓഫർ ആക്ടിവേറ്റ് ചെയ്യുന്നവർക്ക് ലഭിക്കുക . ഒക്ടോബർ 19 മുതൽ റീചാർജ് ചെയ്യുന്നവർക്ക് ജിയോ ധൻ ധനാ ധനിൻറെ ഓഫർ ലഭിക്കുകയും ചെയ്യും . ചൈനയെ പുകഴ്ത്തി ഉത്തരകൊറിയഃ പാർട്ടി കോൺഗ്രസിന് ആശംസ , ലക്ഷ്യം അടുത്ത അണുവായുധ പരീക്ഷണം ! ദീപാവലിയ്ക്ക് ശേഷം റിലയൻസ് ജിയോയുടെ മറ്റ് പ്രീ പെയ്ഡ് പ്ലാനുകളും കമ്പനി പരിഷ്കരിച്ചിട്ടുണ്ട് . 70 ദിവസത്തെ കാലാവധിയുള്ള ധൻ ധനാ ധനിൻറെ 399 രൂപയുടെ ഓഫറിൽ പ്രതിദിനം 1 ജിബി ഡാറ്റയും അൺലിമിറ്റഡ് വോയ്സ് കോളിംഗും ആപ്പുകളുടെ സേവനമവുമാണ് ലഭിച്ചിരുന്നത് . നിലവിലുള്ള എല്ലാവർക്കും പുതിയ പ്ലാൻ ബാധകമായിരിക്കും .


കടുത്ത വേനൽ കഴിഞ്ഞ് കേരളത്തിൽ ശക്തമായ മഴക്കാലമാണ് ലഭിച്ചുകൊണ്ടിരിക്കുന്നത് . വേനലിൻറെ പാഠം ഉൾക്കൊണ്ട് ഈ മഴക്കാലത്ത് പ്രവർത്തിച്ചാൽ ശരാശരി മഴ ലഭിച്ചാൽ പോലും നിങ്ങൾക്ക് കിണർ വാറ്റത്തതായി മാറ്റാം . അതാണ് കിണർ റീചാർജിംഗ് . മഴവെള്ള സംരക്ഷണത്തിൻറെ മറ്റൊരു രീതിയാണ് ഇതെന്ന് പറയാം . കിണർ റീചാർജിംഗ് പരീക്ഷിച്ചാൽ 2 വർഷത്തിനുള്ളിൽ കിണറിലെ ജലത്തിൻറെ ഗുണനിലവാരം വർദ്ധിപ്പിക്കാം . നാലാം കൊല്ലത്തിൽ എത്തുമ്പോൾ കിണർ ഏത് കടുത്ത വേനലിലും വാറ്റത്ത രീതിയിലാകും . മഴവെള്ളം ശേഖരിക്കുന്നതിനായി മേൽക്കൂരയുടെ അഗ്രഭാഗങ്ങളിൽ പാത്തികൾ ഘടിപ്പിക്കുക . തകരം , പിവിസി , എന്നിങ്ങനെയുള്ളവയുടെ പാത്തി ഉപയോഗിക്കാം . പത്തികളിൽ നിന്ന് പിവിസി പൈപ്പിലൂടെ വെള്ളമൊഴുകി ഒരു അരിപ്പ സംവിധാനത്തിൽ എത്തിക്കുന്നു . 300 ലിറ്റർ ശേഷിയുള്ള ടാങ്കിൻറെ ഏറ്റവും അടിയിൽ ബെബി മെറ്റൽ , അതിന് മുകളിൽ ചിരട്ടക്കരി , വീണ്ടും ബെബി മെറ്റൽ എന്നിവ പകുതി ഭാഗംവരെ നിറയ്ക്കുക ഇത്തരത്തിലാണ് അരിപ്പ സംവിധാനം ഉണ്ടാക്കുന്നത് . മഴവെള്ളം ഇതിലേക്ക് കടത്തിവിട്ട് അരിച്ച ശേഷം ടാങ്കിൻറെ അടിഭാഗത്ത് ഘടിപ്പിച്ച പൈപ്പ് വഴി കിണറിലേക്ക് കടത്തിവിടുക . ഈ അരിപ്പയില്ലാതെ മഴവെള്ളം നേരിട്ട് കിണറ്റിലേക്ക് കടത്തിവിടുന്ന രീതിയാണ് പൊതുവിൽ കാണുന്നത് . കിണറ്റിലേക്ക് എത്തുന്ന പെപ്പിൻറെ അറ്റത്ത് ഒരു നൈലോൺ വലകെട്ടും . ആദ്യത്തെ ഒന്നുരണ്ട് മഴയുടെ വെള്ളം കിണറിലെത്താതെ പുറത്തേക്ക് ഒഴുക്കി കളയണം . ശുദ്ധികരണത്തിൻറെ ഭാഗമാണിത് . ഇതിന് ഒപ്പം തന്നെ കിണറിനടുത്ത് ഒരു കുഴിയുണ്ടാക്കി അതിലേക്ക് മഴവെള്ളം ഇറക്കിവിട്ടാലും കിണർ ജല സമ്പുഷ്ടമാകും . മഴവെള്ളം മണ്ണിലൂടെ അരിച്ചിറങ്ങി കിണറിലെ ജലവിതാനം ഉയർത്തും .


വിവിധ ബാങ്കുകളുടെ എടിഎം , ക്രെഡിറ്റ് , ഡെബിറ്റ് കാർഡുകളും ഇന്റർനെറ്റ് ബാങ്കിങ് സംവിധാനവും അട്ടിമറിച്ച് പണം കവരുന്ന സംഘങ്ങൾ വ്യാപകമായതോചടെ ഉപയോക്താക്കളിൽ പലരും ആശങ്കയിലാണ് . തങ്ങളുടേതല്ലാത്ത എടിഎം നെറ്റ്വർക്കിൽ നിന്നാണ് എസ്ബിഐക്ക് നേരെ സുരക്ഷാ ഭീഷണിയുണ്ടായത് . കാർഡുകളിലെയും ഉപയോക്താക്കളുടെയും വിവരങ്ങൾ ചോർത്താൻ കഴിയുന്ന മാൽവെയറുകൾ നെറ്റ്വർക്കിൽ കണ്ടെത്തിയതിനെ തുടർന്നാണ് ഇത്രയധികം കാർഡുകൾ ഒരുമിച്ച് ബ്ലോക്ക് ചെയ്തത് . ഐക്ക് പുറമേ എസ് . ബി . ടി അടക്കമുള്ള അസോസിയേറ്റ് ബാങ്കുകളുടെയും കാർഡുകൾ ബ്ലോക്ക് ചെയ്യപ്പെട്ടതിൽ ഉൾപ്പെടുന്നു . കാർഡ് ബ്ലോക്ക് ചെയ്യപ്പെട്ട വിവരം ഇ - മെയിൽ വഴിയും എസ്എംഎസ് വഴിയുമാണ് ഉപയോക്താക്കളെ അറിയിച്ചത് . അതത് ശാഖകളുമായി ബന്ധപ്പെട്ടാൽ സൌജന്യമായി പുതിയ കാർഡ് നൽകുമെന്നാണ് എസ്ബിഐയുടെ വാഗ്ദാനം . രാജ്യത്തെ ബാങ്കിങ് ചരിത്രത്തിൽ ഇത്രയധികം കാർഡുകൾ മാറ്റി നൽകുന്ന ആദ്യ സംഭവമായിരിക്കും ഇതെന്നാണ് വിദഗ്ദർ അഭിപ്രായപ്പെടുന്നത് . ഇതിന് പുറമേ വിവിധ ബാങ്കുകളും എടിഎം പിൻ നമ്പർ മാറ്റണമെന്ന് ആവശ്യപ്പെട്ട് ഉപഭോക്താക്കൾക്ക് എസ്എംഎസുകൾ അയക്കുന്നുണ്ട് . നിശ്ചിത സമയത്തിനുള്ളിൽ പിൻ നമ്പർ മാറ്റാത്ത കാർഡുകൾ ബ്ലോക്ക് ചെയ്യുമെന്നാണ് അറിയിപ്പ് . ഇതിനിടെയാണ് തങ്ങളുടെ സർവറിലും തട്ടിപ്പ് ശ്രമം നടന്നതായി പ്രമുഖ സ്വകാര്യ ബാങ്കായ ആക്സിസ് ബാങ്ക് സ്ഥിരീകരിച്ചത് . ഇത് സംബന്ധിച്ച് രേഖാമൂലം റിസർവ്വ് ബാങ്കിന് കത്ത് നൽകിയിട്ടുണ്ട് . മോസ്കോ ആസ്ഥാനമായുള്ള ഇന്റർനെറ്റ് സുരക്ഷാ ഏജൻസിയായ കാസ്പെറസ്കിയാണ് ആക്സിസ് ബാങ്ക് സെർവറുകളിൽ തട്ടിപ്പ് ശ്രമം നടന്നതായി ബാങ്കിനെ അറിയിച്ചത് . തുടർന്ന് ബാങ്കിന്റെ ഐടി വിഭാഗം നടത്തിയ പരിശോധനയിൽ ഇത് സ്ഥിരീകരിച്ചു . ഒരു പ്രമുഖ സ്വകാര്യ ഏജൻസിയെ തട്ടിപ്പ് ശ്രമം അന്വേഷിക്കാൻ ബാങ്ക് ചുമതലപ്പെടുത്തുകയും ചെയ്തിട്ടുണ്ട് . എന്നാൽ ആരുടെയും പണം നഷ്ടപ്പെട്ടിട്ടില്ല . ഇപ്പോഴും സെർവറിൽ ഈ മാൽവെയർ അവശേഷിക്കുന്നുണ്ടോ എന്ന് പരിശോധന നടത്തുകയാണ് . ചൈനയിൽ നിന്നോ യൂറോപ്പിൽ നിന്നോ ആവാം അട്ടിമറി ശ്രമമെന്നാണ് കരുതപ്പെടുന്നത് . ഇന്ന് കൊച്ചിയിലും ക്രെഡിറ്റ് കാർഡ് തട്ടിപ്പ് നടന്നതോടെ ഉപഭോക്താക്കളുടെ ആശങ്ക ഇരട്ടിയായിട്ടുണ്ട് . എടിഎം പിൻ മാറ്റുന്നതും ഇത് മറ്റാരും അറിയാതെ രഹസ്യമായി സൂക്ഷിക്കുകയും മാത്രമാണ് ഉപയോക്താക്കൾക്ക് സ്വീകരിക്കാൻ കഴിയുന്ന മുൻകരുതൽ . ഇതോടൊപ്പം വൺ ടൈം പാസ്വേഡും കാർഡ് വിവരങ്ങളും ചോദിക്കുന്ന ഫോൺ കോളുകളോട് പ്രതികരിക്കരുതെന്നും ബാങ്കുകൾ ആവശ്യപ്പെടുന്നു . എന്നാൽ ഇത്തരം മുൻകരുതരുകളെല്ലാം സ്വീകരിച്ചിട്ടും പണം നഷ്ടപ്പെടുന്നതാണ് ഇപ്പോഴത്തെ പരാതി . ബാങ്കുകൾ കൂടുതൽ സുരക്ഷാ മുൻകരുതലുകളെടുക്കുമ്പോഴും തട്ടിപ്പ് തുടരുന്നത് ഓൺലൈൻ മാർഗങ്ങൾ ഉപേക്ഷിച്ച് പരമ്പാരഗത മാർഗങ്ങളിലേക്ക് തിരിയാൻ പലരേയും പ്രേരിപ്പിച്ചിട്ടുണ്ട് .


നൂറുകണക്കിന് പേർ ഒരുമിച്ച് റിപ്പോർട്ട് ചെയ്തപ്പോൾ ഫേസ്ബുക്കിൻറെ ഓട്ടോമേറ്റഡ് സെക്യൂരിറ്റി സിസ്റ്റം പ്രവർത്തിച്ച് അർഷയുടെ പേജിൽ നിന്നും മാറ്റപ്പെടുകയും , പിന്നീട് പേജ് നീക്കം ചെയ്യുകയും ചെയ്തു . ഇതിനോടൊപ്പം ഹിജാബും ബുർഖയും ബിക്കിനിയ്ക്ക് മേലെ ധരിച്ചു നിൽക്കുന്ന ഈ ചിത്രം ഫെയ്സ്ബുക്ക് തന്നെ എടുത്തുമാറ്റിയിരുന്നു . എന്നാൽ ബിക്കിനി ഫോട്ടോകൾ തൻറെതല്ലെന്നും , ബിക്കിനിയിട്ട ഒരു യുവതിയുടെ ഫോട്ടോ പോസ്റ്റ് ചെയ്ത ശേഷം ഇത്തരം ഫോട്ടോകൾ പ്രോത്സാഹിപ്പിക്കാൻ പാടില്ല എന്ന് താഴെ കമൻറ് ചെയ്തിരുന്നതായും എന്നാൽ അത് കാണാതെയാണ് ആളുകൾ തനിക്കെതിരെ തിരിഞ്ഞതെന്നും നടി പറയുന്നു . ഈ വാദവുമായി പേജ് വീണ്ടും തുറക്കണം എന്നാവശ്യപ്പെട്ടുകൊണ്ട് ആർഷി ഖാൻറെ മാനേജ്മെന്റ് ടീം ഒരു മധ്യസ്ഥൻ വഴി ഫെയ്സ്ബുക്കുമായി ബന്ധപ്പെട്ടിരുന്നു . അപ്പോഴാണ് ഫേസ്ബുക്ക് പണം ആവശ്യപ്പെട്ടത് എന്നാണ് നടിയുടെ പരാതി . ഫേസ്ബുക്ക് വഴി നിരവധി അഴിമതികൾ നടക്കുന്നുണ്ട് . ഒന്നുമല്ലാത്ത ആളുകൾക്ക് പോലും ഫേസ്ബുക്ക് പേജുകളിൽ ലക്ഷക്കണക്കിന് ലൈക്കുകൾ കിട്ടുന്നു . പണം കൊടുത്ത് ലൈക്കുകളും ഫോളോവേഴ്സിനെയും നൽകുന്ന ഫേസ്ബുക്ക് നടപടി വളരെ മോശമാണ് . ഫേസ്ബുക്ക് ഇന്ത്യയുടെ ഓഫീസിലെ ഉദ്യോഗസ്ഥർക്കെതിരെ അന്വേഷണം വേണം . ആദ്യമായി ഫെയ്സ്ബുക്ക് ഇന്ത്യയുടെ ഓഫീസിൽ നിന്നും ഇത്തരം ഒരു ആവശ്യം അറിയിച്ചപ്പോൾ താൻ ഞെട്ടിപ്പോയെന്നും അവർ പറയുന്നു . ഫേസ്ബുക്ക് ചട്ടങ്ങൾക്ക് നിരക്കാത്ത ഉള്ളടക്കമാണെന്ന് കണ്ടാൽ ഇവ പൂർണ്ണമായും നീക്കം ചെയ്യപ്പെടുമെന്നും , ഇതിൽ വലിയ സാമ്പത്തിക കാര്യങ്ങൾ ഒന്നുമില്ലെന്നും , അൻപതോളം ബോളിവുഡ് സെലിബ്രിറ്റികളുടെ പേജുകൾക്കെതിരെ ഫേസ്ബുക്ക് ഇതിന് മുൻപും നടപടിയെടുത്തിട്ടുണ്ടെന്നുമാണ് ഈ കാര്യത്തിൽ സെലിബ്രേറ്റി ഫേസ്ബുക്ക് കൈകാര്യം ചെയ്യുന്ന വിദഗ്ധ ഏജൻസികളുടെ അഭിപ്രായം .


മികച്ച് അഭിനയപ്രകടനത്തിലൂടെ മലയാളികളുടെ മനംകവർന്ന താരമാണ് ദുൽഖർ സൽമാൻ . സെക്കന്റ് ഷോ എന്ന ചിത്രത്തിലൂടെയാണ് സൽമാൻ സിനിമാ ലോകത്തേക്ക് കാലെടുത്ത് വച്ചത് . ദുൽഖർ സൽമാന്റെ വരവ് മലയാളം ശരിക്കും അറിഞ്ഞത് ഉസ്താദ് ഹോട്ടലിലൂടെയാണ് . പിന്നീടങ്ങോട്ട് ദുൽഖർ തന്റെ ജൈത്രയാത്ര തുടരുകയായിരുന്നു . ആറ് വർഷമായി ഈ നടൻ മലയാളികളെ വിസ്മയിപ്പിക്കുകയാണ് . മലയാളത്തിൽ മാത്രമല്ല അങ്ങ് ബോളിവുഡിലും ഈ നടന്റെ സാന്നിധ്യം അറിയിച്ചു കഴിഞ്ഞു . തന്റെ ജീവിതം സിനിമ മാറ്റിമറിക്കുകയായിരുന്നു . ഇതിന് സുഹൃത്തുക്കൾക്കും കുടുംബത്തിനും പ്രേക്ഷകർക്കും നന്ദി പറയുകയാണ് ദുൽഖർ . ഓരോ ചിത്രവും പാഠങ്ങളാണെന്ന് ദുൽഖർ പറഞ്ഞു . ഉയർച്ചയും താഴ്ചയും ഉണ്ടാവുമ്പോഴും യാതൊു പശ്ചാത്താപവും ഇല്ലെന്നും ഇതൊക്കെ താൻ തന്നെ തിരഞ്ഞെടുത്തവയാണെന്നും ഡിക്യൂ പറയുന്നു . ഇനി വരുന്ന ആറ് വർഷങ്ങളും ഇതിലും കൂടുതൽ മനോഹരമായ ചിത്രങ്ങളുടെ ഭാഗമാകാൻ കഴിയുമെന്നാണ് പ്രതീക്ഷയെന്നും താരം ഫേസ്ബുക്കിലൂടെ കുറിച്ചു .


ടൊവിനോ തോമസിനെ നായകനാക്കി മധുപാൽ ഒരുക്കുന്ന ഒരു കുപ്രസിദ്ധ പയ്യൻ എന്ന സിനിമയിലെ ആദ്യ ഗാനം മനം കവരുന്നു . ' വിരൽതുമ്പും വിരൽതുമ്പും ചുംബിക്കും നിമിഷം ' എന്നു തുടങ്ങുന്ന ഗാനം കഴിഞ്ഞ ദിവസമാണ് പുറത്തുവന്നത് . ഗാനരചയിതാവ് ശ്രീകുമാരൻ തമ്പിയും സംഗീതസംവിധായകൻ ഔസേപ്പച്ചനും വീണ്ടും ഒന്നിച്ചപ്പോൾ മലയാളിക്ക് മറക്കാനാകാത്ത അനുഭവമാണ് ' വിരൽതുമ്പും വിരൽതുമ്പും ചുംബിക്കും നിമിഷം ' സമ്മാനിക്കുന്നത് . ആദർശ് അബ്രഹാമിൻറെ ആലാപനവും ഗാനത്തെ ശ്രദ്ധേയമാക്കുന്നതിൽ നിർണായകമായിട്ടുണ്ട് . ടൊവീനോയും നായികയായി അനു സിത്താരയാണ് എത്തുന്നത് . ചിത്രം ഒരു സസ്പെൻസ് ത്രില്ലർ ആയിരിക്കുമെന്നാണ് വ്യക്തമാകുന്നത് . വക്കീൽ കഥാപാത്രമായി നിമിഷ സജയനും നെടുമുടി വേണുവും വേഷമിടുന്നുണ്ട് . ശ്വേതാ മേനോൻ , സുധീർ കരമന തുടങ്ങിവർ മറ്റ് കഥാപാത്രങ്ങളെ അവതരിപ്പിക്കുന്നു . ജീവൻ ജോബ് തോമസിൻറെതാണ് തിരക്കഥ . ഒഴിമുറിക്കും തലപ്പാവിനും ശേഷം മധുപാൽ അണിയിച്ചൊരുക്കുന്ന ചിത്രമാണ് ഒരു കുപ്രസിദ്ധ പയ്യൻ . അടുത്തമാസം അവസാനത്തോടെ ചിത്രം പ്രദർശനത്തിനെത്തുമെന്നാണ് വ്യക്തമാകുന്നത് .


ആന്ധ്രപ്രദേശ് സർക്കാരിൻറെ നന്ദി അവാർഡിന് നന്ദി അറിയിച്ച് നടൻ മോഹൻലാൽ . ജനതാ ഗ്യാരേജിലെ മിക ച്ച അഭിനയത്തിനാണ് മോഹൻലാലിന് മികച്ച സനഹനടനുള്ള അവാർഡ് ലഭിച്ചത് . ആന്ധ്ര സർക്കാരിൻറെ നന്ദി അവാർഡാണ് താരത്തിന് ലഭിച്ചത് . ഇതിന് സർക്കാരിനോട് നന്ദി അറിയിച്ചിരിക്കുകയാണ് മോഹൻലാൽ . തൻറെ ഫേസ് ബുക്ക് പേജിലൂടെയാണ് നന്ദി അറിയിച്ചത് . മികച്ച സഹനടനായി തന്നെ തിരഞ്ഞെടുത്തതിന് ആന്ധ്ര സർക്കാരിനും അവിടുത്തെ ജനങ്ങൾക്കും നന്ദി അറിയിക്കുന്നു . ഇവിടുത്തെ ജനങ്ങൾ തന്ന സ്നേഹവും അംഗീകാരവും എന്നെ അതിശയിപ്പിച്ചു . ചിത്രത്തിൻറെ സംവിധായകൻ കൊരട്ടാല ശിവ , മൈത്രി മൂവി , ഛായാഗ്രാഹകൻ തിരു , ജൂനിയർ എൻടി ആർ തുടങ്ങി സിനിമയുടെ എല്ലാം അംഗങ്ങൾക്കും തൻറെ നന്ദി അറിയിക്കുന്നുവെന്നും മോഹൻലാൽ പറഞ്ഞു . ഈ ചിത്രത്തിലെ നായക വേഷം കൈകാര്യം ചെയ്ത ജൂനിയർ എൻ ടി ആറിനെ മികച്ച നടനായി തെരെഞ്ഞെടുത്തു . അന്യഭാഷകളിൽ വില്ലനായി തുടക്കം കുറിച്ച മോഹൻലാൽ നിരവധി ചിത്രങ്ങളിൽ സഹനടനായിട്ടുണ്ടെങ്കിലും ഇത് ആദ്യമായാണ് മോഹൻലാലിന് അന്യഭാഷയിൽ നിന്നും അവാർഡ് ലഭിക്കുന്നത് . ആന്ധ്ര സർക്കാരിൻറെ നന്ദി അവാർഡ് ലഭിക്കുന്ന ആദ്യമലയാള നടൻ എന്ന ബഹുമതിയും മോഹൻലാലിന് സ്വന്തമായിരിക്കുകയാണ് . ജനതാ ഗ്യാരേജിൽ സത്യം എന്ന കഥാപാത്രത്തെ അവതരിപ്പിച്ചുകൊണ്ട് മികച്ച പ്രകടനമാണ് മോഹൻലാൽ കാഴ്ചവച്ചത് . തെലുങ്കിൽ വൻ വിജയമായിരുന്നു ഈ സിനിമ . പെല്ലി ചൂപുലുവാണ് മികച്ച സംവിധായകൻ . റിതു വർമയെ മികച്ച നടിയായി തിരഞ്ഞെടുത്തു . 2015 ലെ ബാഹുബലിയാണ് മികച്ച ചിത്രം , അനുഷ്ക ഷെട്ടി മികച്ച നടിയും റാണ ദഗ്ഗുബാട്ടി മികച്ച വില്ലനും രമ്യ കൃഷ്ണൻ മികച്ച സഹനടിയുമായി തിരഞ്ഞെടുത്തു .


പൂർണത എന്നതിന് അപ്പുറം ഒരു വാക്കുണ്ടെങ്കിൽ അതാണ് മോഹൻലാൽ എന്ന നടൻ എന്ന് സംവിധായകന് ഷാജി കൈലാസ് . മോഹൻലാൽ എന്ന നടൻ ' സംവിധായകന്റെ നടനാണ് എന്നും ഷാജി കൈലാസ് പറയുന്നു . ഫേസ്ബുക്കിലൂടെയാണ് ഷാജി കൈലാസിന്റെ പ്രതികരണം ഷാജി കൈലാസിന്റെ ഫേസ്ബുക്ക് പോസ്റ്റ് വില്ലൻ കണ്ടു . . . ഒത്തിരി ഇഷ്ടപ്പെട്ടു . തുടർച്ച നഷ്ടപ്പെടാത്ത മനശാസ്ത്രപരമായ ഒരു അവതരണം . ഈ സിനിമയുടെ ഷോട്ട് ഡിവിഷൻ , ട്രാക്കിംഗ് ഷോട്സിന്റെ വേഗത , അവയുടെ സ്ഥിരത , സോളിഡ് ഫ്രെയിമിങ്ങ് , ക്ലോസപ്പുകളുടെ പൂർണത . . ഇവയെല്ലാം വാക്കുകൾക്ക് അതീതം . ഇത്തരമൊരു ചിത്രമൊരുക്കിയ ഉണ്ണികൃഷ്ണന് അഭിനന്ദനങ്ങൾ . പിന്നെ ലാലേട്ടൻ . . . പൂർണത എന്നതിന് അപ്പുറം ഒരു വാക്കുണ്ടെങ്കിൽ അതാണ് മോഹൻലാൽ എന്ന നടൻ . അതിന്റെ മഹത്തായ ഒരു ഉദാഹരണം തന്നെയാണ് മാത്യൂ മാഞ്ഞൂരാൻ . പകരം വെക്കാനില്ലാത്ത ആ പ്രകടനം കണ്ടപ്പോൾ ഞാനും ലാലേട്ടനും ആദ്യമായി ഒരുമിച്ച ആറാം തമ്പുരാൻ ഷൂട്ടിങ്ങ് സമയത്തെ ഒരു സംഭവം ഓർമ്മ വന്നു . ഷൂട്ടിങ്ങിന്റെ മൂന്നാം ദിവസമാണെന്നാണ് ഓർമ്മ . വരിക്കാശ്ശേരി മനയിലാണ് ചിത്രീകരണം . സ്ഥാവരജംഗമവസ്തുക്കളെല്ലാം എടുത്ത് സ്ഥലം കാലിയാക്കാൻ പറഞ്ഞ് ജഗന്നാഥൻ ഉണ്ണിമായയെ വിരട്ടുന്ന സീനാണ് . ഒരു ഫുൾ ലെങ്ത് ഡയലോഗ് . മഞ്ജു വാര്യർ , ഒടുവിൽ ഉണ്ണികൃഷ്ണൻ ചേട്ടൻ , ശങ്കരാടി ചേട്ടൻ , കുതിരവട്ടം പപ്പുചേട്ടൻ , കുഞ്ചുവേട്ടൻ അങ്ങനെ എല്ലാവരുമുണ്ട് . ലാലേട്ടൻ മുകളിൽ നിന്ന് ആ ഡയലോഗ് അവരുടെ മുൻപിൽ വെച്ചു പറയുകയാണ് . സുകുവാണ് ക്യാമറ കൈകാര്യം ചെയ്യുന്നത് . ട്രാക്ക് ഷോട്ടായിരുന്നു എടുത്തുകൊണ്ടിരുന്നത് . അതിന്റെ മൂഡ് അനുസരിച്ച് ട്രാക്ക് , ക്രെയിൻ , സൂം ലെൻസ് എന്നിങ്ങനെ മൂന്നെണ്ണവും സെലക്ട് ചെയ്ത് കൊടുത്തിരിക്കുകയാണ് ഞാൻ . ഷൂട്ട് ചെയ്തു കൊണ്ടിരിക്കുമ്പോൾ എത്ര ചെയ്തിട്ടും ശരിയാകുന്നില്ല . ട്രാക്ക് തെറ്റുക , ക്യാമറ ഫോക്കസ് ആകാതെയിരിക്കുക , ക്യാമറ ഷെയ്ക്കാകുക എന്നിങ്ങനെ ഞങ്ങളുടെ തന്നെ കുഴപ്പം തന്നെയാണ് . മോഹൻലാലിന്റേതല്ല . എട്ടോളം ടേക്കുകൾ എടുത്തിട്ടും ശരിയാകാത്തപ്പോൾ ഇനി പെർഫെക്ടായിട്ട് റിഹേഴ്സൽ എടുത്തിട്ട് ഷൂട്ട് ചെയ്താൽ മതിയെന്ന് ഞാൻ പറഞ്ഞു . രണ്ടാമത്തെ ടേക്ക് എടുക്കുമ്പോൾ മോഹൻലാൽ ഡയലോഗ് പറയുന്നതിനിടയിൽ അസാമാന്യമായ ഒരു പ്രകടനം നടത്തിയിരുന്നു . ഒൻപതാമത്തെ ടേക്ക് പോകുന്നതിന് മുൻപായി ഞാൻ അത് സൂചിപ്പിക്കുകയും ചെയ്തു . അന്ന് മോണിറ്റർ ഒന്നുമില്ല . 2C ക്യാമറ കൂടിയാണ് . നമുക്ക് വ്യൂ ഫൈൻഡർ കൂടി അങ്ങോട്ടും ഇങ്ങോട്ടും മാറ്റാൻ കഴിയാത്ത ഒരു അവസ്ഥയായിരുന്നു . അത് കാണാൻ പറ്റില്ല . ക്യാമറമാൻ എന്തു പറയുന്നുവോ അതാണ് ഓക്കേ . അത് ഞാൻ മോഹൻലാലിനോട് പറഞ്ഞപ്പോൾ അദ്ദേഹത്തിന്റെ മറുപടി ഇങ്ങനെയായിരുന്നു . " ഇത് ഇപ്പോൾ എട്ടാമത്തെ ടേക്ക് ആണ് . രണ്ടാമത്തെ ടേക്ക് എന്തു ചെയ്തുവെന്ന് എനിക്ക് യാതൊരു പിടിയുമില്ല . ക്യാമറയുടെ മുൻപിൽ നിൽക്കുമ്പോൾ എനിക്ക് spontaneous ആയിട്ട് വരും . അപ്പോഴേ അതൊക്കെ ചെയ്യാൻ പറ്റൂ . " ഞാൻ ശരിക്കും ഞെട്ടിപ്പോയി . അദ്ദേഹം എല്ലാ സംവിധായകരെയും സർ എന്നേ വിളിക്കൂ . ഈ ടേക്കിൽ എന്തു വരുമോ അതാണ് ചെയ്യാൻ സാധിക്കൂ എന്ന് അദ്ദേഹം പറഞ്ഞു . കുറച്ചു കഴിഞ്ഞ് എന്നെ അകത്തേക്ക് വിളിച്ചിട്ട് അദ്ദേഹം പറഞ്ഞു . " ഷാജി സർ , ഈ ടേക്കിലും ഇത് നന്നായി വന്നില്ലെങ്കിൽ സർ ഒരു കാര്യം ചെയ്യണം . ഒന്നെങ്കിൽ എന്നെ മാറ്റണം അല്ലെങ്കിൽ ക്യാമറമാനെ മാറ്റണം . " രണ്ടുപേരെയും മാറ്റില്ലെന്ന് പറഞ്ഞ് ഞാൻ പോയി ഷോട്ട് എടുത്തു . അത് ഓക്കെ ആയി . അന്ന് രാത്രിയും ഇപ്പോഴും ഞാൻ ചിന്തിക്കുന്ന ഒരു വസ്തുതയാണ് എന്തുകൊണ്ട് അദ്ദേഹം ആ ഷോട്ട് മാറ്റാൻ പറഞ്ഞില്ല ? ഒരു സംവിധായകനെ അത്രത്തോളം ബഹുമാനിക്കുകയും വിശ്വസിക്കുകയും ചെയ്യുന്ന ഒരു ആർട്ടിസ്റ്റാണ് അദ്ദേഹം . അത് നമുക്ക് ഒരു പുണ്യമാണ് . എന്നെ സംബന്ധിച്ചിടത്തോളം മാത്രമല്ല . എല്ലാ സംവിധായകർക്കും ലാലേട്ടനൊപ്പവും അല്ലാതെയും ചിത്രങ്ങൾ ചെയ്യുമ്പോൾ ആ വ്യത്യാസം കൃത്യമായി അറിയാൻ സാധിക്കും . മോഹൻലാൽ എന്ന നടൻ ' സംവിധായകന്റെ നടനാണ് ' . അദ്ദേഹത്തെ എപ്രകാരം ഉപയോഗിക്കുന്നുവെന്നതിലാണ് സംവിധായകന്റെ മികവ് . അത്തരത്തിൽ അദ്ദേഹത്തെ പൂർണമായി വിനിയോഗിച്ചിരിക്കുന്ന ഒരു ചിത്രമാണ് വില്ലൻ . തുടക്കം മുതൽ അവസാനം വരെ അദ്ദേഹത്തിന്റെ മൂഡ് നിലനിർത്തിയിരിക്കുന്ന ഒരു ടൈമിങ്ങും , അദ്ദേഹത്തിന്റെ ടേണിങ്ങും , നടപ്പും , ഭാവങ്ങളും , ഒരു ചിരി പോലും വരാതെ ഇങ്ങനെ കൊണ്ടുപോകുന്നതും എല്ലാം വളരെയധികം മനോഹരമാണ് കണ്ണ് നിറഞ്ഞിരിക്കുമ്പോൾ പോലും ചിരിക്കുന്ന ആ മുഖം തരുന്നത് വല്ലാത്തൊരു ഫീലിങ്ങാണ് . ആ ഫീലിങ്ങ് പ്രേക്ഷകർക്ക് കൂടി അനുഭവവേദ്യമാക്കാൻ കഴിഞ്ഞു എന്നുള്ളതാണ് എന്നെ സംബന്ധിച്ചിടത്തോളം വില്ലന്റെ ഏറ്റവും വലിയ വിജയവും .


സംസ്ഥാനത്ത് ഇന്നു മുതൽ അൺ റിസർവ്ഡ് റെയിൽവേ ടിക്കറ്റുകളും മൊബൈൽ ആപ്പ് വഴി ബുക്ക് ചെയ്യാം . തിരുവനന്തപുരം ഡിവിഷന് കീഴിലുള്ള 18 സ്റ്റേഷനുകളിലാണ് ആദ്യ ഘട്ടത്തിൽ യു . ടി . എസ് മൊബൈൽ ആപ്പ് വഴി ടിക്കറ്റെടുക്കാൻ കഴിയുന്നത് . മൊബൈൽ ആപ്പുവഴി സാധാരണ ടിക്കറ്റ് എടുക്കാനുള്ള സൌകര്യം ചെന്നൈയിലാണ് റെയിൽവേ ആദ്യം അവതരിപ്പിച്ചത് . സതേൺ റയിൽവേയുടെ കീഴിലുള്ള മറ്റു സ്ഥലങ്ങളിലേക്ക് കൂടി ഈ സൌകര്യം വ്യാപിപ്പിക്കാനാണ് പുതിയ നീക്കം . ചെറിയ ദൂരം യാത്ര ചെയ്യുന്നവർക്കാണ് ഇത് ഏറെ ഉപകാരപ്പെടുക . ടിക്കറ്റിനായുള്ള ക്യു ഒഴിവാക്കാം എന്നതാണ് പ്രധാന നേട്ടം . ആൺട്രോയിഡ് , വിൻഡോസ് , ഐ . ഒ . എസ് പ്ലാറ്റ് ഫോമുകളിൽ പ്രവർത്തിക്കുന്ന ഫോണുകളിൽ ആപ്പ് ഡൌൺലോഡ് ചെയ്ത് ഉപയോഗിക്കാം . ഡൌൺലോഡ് ചെയ്ത് സൈൻ ഇൻ ചെയ്ത് ആപ്പിൽ പ്രവേശിച്ച ശേഷം വാലറ്റിലേക്ക് പണം നിക്ഷേപിക്കാം . ഇതുപയോഗിച്ച് ടിക്കറ്റെടുക്കാനാവും . ഫോണിന്റെ ഐ . എം . ഇ . ഐ നമ്പറുമായി ടിക്കറ്റ് ബന്ധപ്പെട്ടിരിക്കും . അതുകൊണ്ടുതന്നെ മറ്റൊരാൾക്ക് ടിക്കറ്റ് കൈമാറാൻ കഴിയില്ല . ഫോണിൽ ലഭ്യമാവുന്ന ടിക്കറ്റിന്റെ ചിത്രം പരിശോധനാ വേളയിൽ ഉദ്ദ്യോഗസ്ഥരെ കാണിച്ചാൽ മതിയാവും . ട്രെയിനുകളിലും സ്റ്റേഷനുകളുടെ 25 മീറ്റർ പരിധിയിലും ആപ്പ് പ്രവർത്തിക്കില്ല . ടിക്കറ്റില്ലാതെ യാത്ര ചെയ്യുകയും പരിശോധകരെ കാണുമ്പോൾ ആപ്പ് ഉപയോഗിച്ച് ടിക്കറ്റ് എടുക്കുന്നത് തടയാനുമാണിത് . ജിയോ ഫെൻസിങ് എന്ന സാങ്കേതിക വിദ്യയാണ് ഇതിന് ഉപയോഗിക്കുന്നത് . സ്റ്റേഷന്റെ അഞ്ച് കിലോമീറ്റർ പരിധിക്ക് ഉള്ളിലായിരിക്കണം ടിക്കറ്റ് എടുക്കുന്നയാൾ


നടിയെ ആക്രമിച്ച കേസിൽ നടൻ ദിലീപിന് ഇന്ന് നിർണായക ദിനം . ദിലീപിൻറെ മൂന്നാമത്തെ ജാമ്യാപേക്ഷയിൽ ഹൈക്കോടതി ഇന്ന് രാവിലെ വിധി പറയും . അറസ്റ്റിലായി അൻപത് ദിവസം തികയുമ്പോഴാണ് ജാമ്യാപേക്ഷയിൽ വിധിയുണ്ടാകുന്നത് . കഴിഞ്ഞ ജൂലൈ പത്തിനായിരുന്നു നടിയെ ആക്രമിച്ച കേസിൽ ദിലിപീനെ അറസ്റ്റ് ചെയ്തത് . ബലാൽസംഗം , ഗൂഡാലോചന അടക്കം ജീവപരന്ത്യം തടവ് കിട്ടാവുന്ന കുറ്റങ്ങൾ ചുമത്തിയായിരുന്നു ജയിലിലടച്ചത് . മജിസ്ട്രേറ്റ് കോടതിയേയും ഹൈക്കോടതിയേയും ജാമ്യം തേടി സമീപിച്ചെങ്കിലും കടുത്ത വിമർശനങ്ങളോടെ തളളി . ഇതിനുപിന്നാലെയാണ് മൂന്നാമതും ജാമ്യം തേടി ഹൈക്കോടതി സിംഗിൾ ബെഞ്ചിനെ വീണ്ടും സമീപിച്ചത് . ' മുൻ ജാമ്യാപേക്ഷകളിൽ വിഭിന്നമായി നിരവധി കാര്യങ്ങൾ ഇത്തവണ ഉന്നയിച്ചിരുന്നു . ചില മാധ്യമങ്ങളും പൊലീസ് ഉദ്യോഗസ്ഥരും സിനിമാ മേഖലയിലെ ചിലരും ചേർന്ന് നടത്തിയ ഗൂഡാലോചനയുടെ ഇരയാണ് താനെന്നായിരുന്നു ഇതിലൊന്ന് . മുഖ്യപ്രതി സുനിൽകുമാറിൻറെ മൊഴി മാത്രം മുഖവിലക്കെടുത്ത് പൊലീസ് തന്നേ വേട്ടായിടിയെന്നും പ്രതിഭാഗം ആരോപിച്ചു . എന്നാൽ നടിയെ ആക്രമിച്ച സംഭവത്തിൻറെ ബുദ്ധികേന്ദ്രം തന്നെ ദിലീപാണെന്നും 219 തെളിവുകൾ നിലവിൽ താരത്തിനെതിരെ കിട്ടിയിട്ടുണ്ടെന്നും പ്രോസിക്യൂഷനും അറിയിച്ചു . കാവ്യാ മാധവനുമായി സുനിൽകുമാറിനുളള പരിചയവും അടുപ്പവും വരെ പ്രോസിക്യൂഷൻ അവതരിപ്പിച്ചു . സിനിമാമേഖലയെ നിയന്ത്രിക്കുന്ന ദിലീപിന് ജാമ്യം നൽകി പുറത്തുവിട്ടാൽ സാക്ഷികൾ സ്വാധീനിക്കപ്പെടുമെന്നും ബോധിപ്പിച്ചിരുന്നു . ജാമ്യാപേക്ഷ തളളിയാൽ ഈ ഓണക്കാലത്ത് ദിലീപിന് ആലുവ സബ് ജയിലിൽ തുടരേണ്ടതായി വരും . ജാമ്യം കിട്ടിയാൽ നഷ്ടപ്പെട്ട സൽപ്പേര് വീണ്ടെടുക്കാൻ ഫാൻസ് അസോസിയേഷനും ഉപയോഗിച്ച് വിപുലമായ പരിപാടികളും ആസൂത്രണം ചെയ്തിട്ടുണ്ട് .


വെറും സന്ദേശ കൈമാറ്റ ആപ്ലികേഷൻ എന്ന നിലയിൽ നിന്നും ബിസിനസ് ആപ്പ് എന്ന നിലയിലേക്ക് മാറുകയാണ് വാട്ട്സ്ആപ്പ് . ചില വെരിഫൈഡ് അക്കൌണ്ടുകൾ വഴി ഇപ്പോൾ തന്നെ ബിസിനസ് സംബന്ധമായ സന്ദേശങ്ങൾ കൈമാറ്റം ഇന്ത്യയിൽ അടക്കം വാട്ട്സ്ആപ്പ് തുടങ്ങിയിട്ടുണ്ട് . ഇത് വിജയകരമായി പരീക്ഷിച്ചുകൊണ്ടിരിക്കുന്നത് ഓൺലൈൻ ടിക്കറ്റ് ബുക്കിംഗ് സൈറ്റായ ബുക്ക് മൈ ഷോ ഒക്കെയാണ് . ഇതാ ഇതിന് പിന്നാലെ വാട്ട്സ്ആപ്പിൻറെ ബിസിനസ് ആപ്പ് രംഗത്ത് എത്തിയിരിക്കുന്നു . ടെസ്റ്റിംഗ് സ്റ്റേജിലാണ് ഈ ആപ്പ് . ഇതുവഴി വൻകിട ചെറുകിട സംരംഭകർക്ക് ബിസിനസ് ചെയ്യാൻ സാധിക്കും എന്നാണ് വാട്ട്സ്ആപ്പ് പറയുന്നത് . നിലവിൽ ഫീഡ്ബാക്ക് രീതിയിൽ മാത്രമാണ് വാട്ട്സ്ആപ്പ് ബിസിനസ് പ്രവർത്തിക്കുന്നത് . എന്നാൽ അതിൽ നിന്നും കൂടുതൽ പ്രവർത്തനങ്ങൾ നടത്തുവാൻ സാധിക്കുന്ന തരത്തിലാണ് വാട്ട്സ്ആപ്പ് ബിസിനസ് ആപ്പ് . നേരത്തെ തന്നെ വാട്ട്സ്ആപ്പ് ബിസിനസിൽ റജിസ്ട്രർ ചെയ്തവർക്കാണ് ഇപ്പോൾ ഈ ആപ്പിൻറെ എപികെ ഫയൽ ലഭിക്കുക . അടുത്ത ഒരു മാസത്തിനുള്ളിൽ ഈ ആപ്പ് ഔദ്യോഗികമായി രംഗത്ത് എത്തുമെന്നാണ് സൂചന . ഈ ആപ്പിൻറെ സെറ്റിംഗിൽ വാട്ട്സ്ആപ്പ് ബിസിനസിന് മാത്രം ആഗ്രഹിക്കുന്നവർക്ക് . അത്തരം സന്ദേശം മാത്രം ഫിൽട്ടർ ചെയ്യാനുള്ള സംവിധാനമുണ്ട് . അതായത് അനാവശ്യ ചാറ്റുകൾ ഒഴിവാക്കി സംരംഭകന് ബിസിനസിൽ ശ്രദ്ധ കേന്ദ്രീകരിക്കാം .


82 വർഷം മുമ്പ് 1936ൽ ഓസ്ട്രേലിയൻ ലെഗ് സ്പിന്നർ ക്ലാരി ഗ്രിമ്മറ്റ് 36 ടെസ്റ്റുകളിൽ നിന്ന് 200 വിക്കറ്റ് പൂർത്തിയാക്കിയതായിരുന്നു ഇതിന് മുമ്പത്തെ റെക്കോർഡ് . ഇന്ത്യയുടെ ആർ അശ്വിൻ 37 ടെസ്റ്റിൽ നിന്ന് 200 വിക്കറ്റ് സ്വന്തമാക്കിയിട്ടുണ്ട് . ന്യൂസിലൻഡിനെതിരായ മൂന്ന് മത്സര പരമ്പരയിൽ യാസിർ ഇതുവരെ 27 വിക്കറ്റുകളാണ് സ്വന്തമാക്കിയത് . ഇതിൽ രണ്ടാം ടെസ്റ്റിൽ മാത്രം നേടിയ 14 വിക്കറ്റുകളും ഉൾപ്പെടുന്നു . മൂന്ന് വിക്കറ്റ് കൂടി നേടിയാൽ മൂന്ന് മത്സര പരമ്പരയിൽ ഏറ്റവും കൂടുതൽ വിക്കറ്റ് നേടുന്ന പാക് ബൌളറെന്ന അബ്ദുൾ ഖാദിറിന്റെ റെക്കോർഡിനൊപ്പമെത്താനും യാസിറിനാവും . 17 ടെസ്റ്റിൽ 100 വിക്കറ്റ് തികച്ച യാസിർ ഷാ ഈ നേട്ടം അതിവേഗം കൈവരിക്കുന്ന രണ്ടാമത്തെ ബൌളറായിരുന്നു . 16 ടെസ്റ്റിൽ 100 വിക്കറ്റ് നേട്ടത്തിലെത്തിയിട്ടുള്ള ഇംഗ്ലണ്ടിന്റെ ലോഹ്മാന്റെ പേരിലാണ് അതിവേഗം 100 വിക്കറ്റ് തികച്ചതിന്റെ റെക്കോർഡ് . അശ്വിൻ 18 ടെസ്റ്റിൽ നിന്ന് 100 വിക്കറ്റ് നേടത്തിലെത്തിയിരുന്നു .


എബ്രിഡ് ഷൈൻ ചിത്രം പൂമരം , അജീഷ് ദാസൻ എന്ന യുവ കവിയ്ക്ക് വലിയ ബ്രേക്കാണ് നൽകിയത് . ' കടവത്തൊരു തോണി ' ഉൾപ്പെടെയുള്ള ചിത്രത്തിലെ ചില ഹിറ്റ് ഗാനങ്ങൾക്ക് തൂലിക ചലിപ്പിച്ച അജീഷ് രചിച്ച ഒരു പുതിയ ഗാനവും ഇപ്പോൾ ആസ്വാദകശ്രദ്ധ നേടുകയാണ് . ജോജു ജോർജ്ജിനെ നായകനാക്കി എം പദ്മകുമാർ സംവിധാനം ചെയ്യുന്ന ' ജോസഫി ' ലെ ' പൂമുത്തോളെ ' എന്ന് തുടങ്ങുന്ന ഗാനമാണ് അത് . ആ ഗാനത്തിന്റെ രചനാനുഭവം കണ്ണീരിൽ കുതിർന്ന ഓർമ്മയാണ് കവിയ്ക്ക് . പൂമരത്തിന് ശേഷം ഒരു സിനിമാഗാനരചയിതാവാകാൻ ഉണ്ടായിരുന്ന ജോലി കളഞ്ഞതും കടുത്ത ദാരിദ്ര്യത്തെ നേരിടേണ്ടിവന്നതുമൊക്കെ അജീഷ് പറയുന്നു . അവസാനം ജോസഫിലെ പാട്ടെഴുതാൻ ജോജു ജോർജ്ജ് വഴി വന്ന അവസരത്തെക്കുറിച്ചും . . അജീഷ് ദാസൻ പറയുന്നു ജോജു ചേട്ടന് എല്ലാ നന്മകളും നേരുന്നു . ഈ പാട്ടെഴുതാൻ എന്നെ നിയോഗിച്ചതിന് . ഞാനല്ലാതെ ആരെഴുതിയാലും ഈ പാട്ട് ഹിറ്റാകുമായിരുന്നു . അത്രയ്ക്ക് ഫീൽ ഉണ്ടായിരുന്നു രഞ്ജിന്റെ ട്യൂണിന് . . ബ്ലാങ്ക് ആയ അവസ്ഥയിലിരുന്നാണ് ഞാൻ എഴുതുന്നത് . . ആ രാത്രി . . . ഒന്നും എഴുതാൻ പറ്റുന്നില്ല . . ട്യൂൺ കേട്ടു കൊണ്ടേ ഇരുന്നു . . ജോജു ചേട്ടന്റെ വാക്കുകൾ മനസ്സിലുണ്ട് . പാട്ടിന്റെ സന്ദർഭം മസ്സിലുണ്ട് . . . പക്ഷെ വരികൾ ഇല്ല . . . ആകെ ബ്ലാങ്ക് . . . ഒരു കാര്യം എനിക്കറിയാം . ഇതൊരു പിടിവള്ളിയാണ് . പൂമരം സിനിമക്ക് ശേഷം പാട്ടെഴുത്തുകാരനാവാൻ വേണ്ടി , ഉണ്ടായിരുന്ന ഒരു ജോലി കളഞ്ഞ് എന്റെ സ്വപ്നങ്ങൾക്കു പിന്നാലെ നടക്കുമ്പോൾ വീട് പട്ടിണി ആയ കാര്യം ഞാൻ മറന്നു . . . ഒരു ദിവസം ഭാര്യ പറഞ്ഞു . . ഒന്നും കഴിക്കാനില്ല . . . . അരിയും സാധനങ്ങളുമൊക്കെ തീർന്നു . . . എന്റെ കയ്യിൽ ഒരു രൂപ പോലുമില്ല എടുക്കാൻ . രണ്ടര വയസ്സുള്ള എന്റെ മകൾക്ക് ഒരു കൂട് ബിസ്കറ്റ് പോലും വാങ്ങിയിട്ട് ദിവസങ്ങളായി . ഭാര്യ പറഞ്ഞു ' ആരോടും പറയണ്ട . രണ്ടു മൂന്നു ചെമ്പ് പത്രങ്ങൾ ഉണ്ട് . അതു കൊണ്ടുപോയി വിൽക്കാം . ' എനിക്ക് സങ്കടം വരുന്നുണ്ട് . ജീവിതത്തിൽ ഇതേവരെ ഒരു സന്തോഷവും അവൾക്ക് ഞാൻ കൊടുത്തിട്ടില്ല . എനിക്ക് സങ്കടം വന്നു . എന്റെ കണ്ണുകൾ നിറഞ്ഞു . എന്നെ കെട്ടിയതു കൊണ്ടാണല്ലോ അവൾക്കീ ഗതി വന്നത് . . ഞാൻ അടുത്തുള്ള പഴയ പത്രങ്ങൾ ഒക്കെ എടുക്കുന്ന ആക്രി കടയിൽ ചെന്നു . അപ്പോൾ അയാൾ പറഞ്ഞു നിങ്ങളെ ഒരു പരിചയവും ഇല്ല . ഈ പാത്രങ്ങൾ എടുക്കാൻ ബുദ്ധിമുട്ടുണ്ട് ഈ പാത്രങ്ങൾ ഞാൻ എവിടെ നിന്നെങ്കിലും മോഷ്ടിച്ചതാണോ എന്ന് അയാൾ പേടിച്ചു . ഉറപ്പിനു വേണ്ടി ഞാൻ പറഞ്ഞു എന്റെ ഭാര്യയുമായി ഞാൻ വരാം . . അങ്ങനെ സൈക്കിളിൽ എന്റെ രണ്ടര വയസ്സുള്ള മകളെ മുൻ സീറ്റിലിരുത്തി എന്റെ മീനുവിനെ പിന്നിൽ ഇരുത്തി അവളുടെ മടിയിൽ അവൾക്കു കിട്ടിയ ചെമ്പ് പാത്രങ്ങളുമായി ഞങ്ങൾ പോയി . അന്നു കിട്ടിയ കുറച്ചു പൈസ കൊണ്ടാണ് ഞാൻ പോയി ഞങ്ങൾക്ക് കഴിക്കാനുള്ള അരിയും സാധനങ്ങളും വാങ്ങിയത് . . ഞാൻ ഇപ്പോൾ ഇതോർക്കാൻ കാരണം . . . പൂമുത്തോളെ എന്ന പാട്ട് എഴുതുതാൻ ഇരിക്കുമ്പോൾ ഒരു വാക്കു പോലും വരുന്നില്ല . . . പക്ഷെ ഓർമ്മകൾ കുത്തിയൊലിച്ചു വരാൻതുടങ്ങി . . എന്റെ കണ്ണുകൾ നിറഞ്ഞു തുടങ്ങി . . ഞാൻ എന്റെ മീനുവിനെ ഓർത്തു . . . ഭാഗ്യഹീനനായ ഒരച്ഛന്റെ മകളായി പിറക്കാൻ ഇടവന്ന എന്റെ മകളെ ഓർത്തു . . . പിന്നെ വാക്കുകൾ വരികളായി പേനയുടെ കണ്ണീർ തുമ്പിലൂടെ ആദ്യത്തെ വരിയായി .


വിനായകൻറെ മേക്കോവറിലുള്ള ഫസ്റ്റ് ലുക്ക് പോസ്റ്ററിനൊപ്പം അപ്രതീക്ഷിത പ്രഖ്യാപനമായിരുന്നു കരിന്തണ്ടൻ എന്ന ചിത്രത്തിൻറേത് . കമാൽ കെ . എം സംവിധാനം ചെയ്ത ഹിന്ദി ചിത്രം ഐഡി മുതൽ ആഭാസം വരെ രാഷ്ട്രീയമായ ഉള്ളടക്കത്തിൻറെ പേരിലും ശ്രദ്ധിക്കപ്പെട്ട സിനിമകൾ നിർമ്മിച്ച കളക്ടീവ് ഫേസ് വൺ ആണ് ചിത്രത്തിൻറെ നിർമ്മാണം . ആദിവാസി വിഭാഗത്തിൽ നിന്നുള്ള ആദ്യ സംവിധായിക ലീല സന്തോഷ് ആണ് കരിന്തണ്ടൻ സംവിധാനം ചെയ്യുന്നത് . വിനായകൻറെയും ലീലയുടെയും കളക്ടീവ് ഫേസിൻറെയും മാത്രം പേരുകളുള്ള പോസ്റ്ററിലുള്ള സിനിമയുടെ ചുരുക്ക വിവരണം കൌതുകമുണർത്തുന്നതായിരുന്നു . മലയാളം ലിപിയിൽ എഴുതിയതെങ്കിലും അത് മലയാളം ആയിരുന്നില്ല . ' ബ്രിട്ടീഷുകാര് വയനാട്ടിലിക്കു വന്ത കാലത്തു അവരക്കു മലെമ്പെകേറുവുള എളുപ്പ വയി കാട്ടി കൊടുത്ത കരിന്തണ്ടന വഞ്ചകെത ' എന്നാണ് പോസ്റ്ററിലെ വിവരണം . ആദിവാസി പണിയവിഭാഗത്തിൽ പ്രചാരത്തിലുള്ള പണിയ ഭാഷയാണ് ഇത് . ബ്രിട്ടീഷുകാർ വയനാട്ടിലേക്ക് വന്ന സമയത്ത് അവർക്ക് വയനാടിലേക്ക് എളുപ്പവഴി കാണിച്ചുകൊടുത്ത കരിന്തണ്ടനെ വഞ്ചിച്ച കഥ എന്നാണ് ഈ വാക്യത്തിൻറെ അർത്ഥം . പണിയ വിഭാഗത്തിൽ നിന്നുള്ള ആളാണ് സംവിധായിക ലീലയും . വിനായകൻ അവതരിപ്പിക്കുന്ന കരിന്തണ്ടൻ ഉൾപ്പെടെ , ചിത്രത്തിലെ പല കഥാപാത്രങ്ങളുടെ സംഭാഷണങ്ങളിലും പണിയ ഭാഷയുടെ സ്വാധീനമുണ്ടാവുമെന്ന് ലീല സന്തോഷ് ഏഷ്യാനെറ്റ് ന്യൂസ് ഓൺലൈനിനോട് പറഞ്ഞു . " എന്നാൽ സംഭാഷണങ്ങളൊന്നും പൂർണമായും പണിയഭാഷയിൽ ആവില്ല . കാരണം സിനിമ കാണുന്ന എല്ലാ മലയാളികൾക്കും ബുദ്ധിമുട്ടില്ലാതെ എളുപ്പത്തിൽ മനസിലാവണമല്ലോ ? " ലീല പറയുന്നു . വയനാട്ടിലെ ആദിവാസി ജീവിതത്തെ അടയാളപ്പെടുത്തി സംവിധാനം ചെയ്ത നിഴലുകൾ നഷ്ടപ്പെട്ട ഗോത്രഭൂമി എന്ന ഡോക്യൂമെൻററിയിലൂടെയാണ് ലീല സന്തോഷ് ശ്രദ്ധേയയാവുന്നത് . കെ . ജെ ബേബിയുടെ കനവിലൂടെയാണ് ലീല സിനിമയുടെ സാങ്കേതിക വിദ്യകൾ പഠിക്കുന്നത് . കെ . ജെ ബേബി സംവിധാനം ചെയ്ത ഗുഡയിൽ ലീല സന്തോഷ് സഹസംവിധായികയായി പ്രവർത്തിച്ചിട്ടുണ്ട് . വയനാട് ചുരം പാത കണ്ടെത്തിയ കരിന്തണ്ടൻ എന്ന ആദിവാസി മൂപ്പൻറെ കഥ പറയുന്ന ചിത്രമാണ് കരിന്തണ്ടൻ . ചതിയിൽ പെടുത്തി ബ്രിട്ടീഷുകാർ വെടിവച്ചുകൊന്ന ആദ്യ രക്തസാക്ഷിയുമാണ് കരിന്തണ്ടൻ മൂപ്പൻ .


എല്ലാ വനിതകൾക്കുമായി വിമൻസ് ഡേ സ്പെഷ്യൽ ഓഫറുകൾ ! മഹത്തായ ഡിസ്കൌണ്ടുകളും ഓഫറുകളുമായി പ്രമുഖ ഓൺലൈൻ വെബ്സൈറ്റുകളായ Amazon , Jabong , Sendmygift തുടങ്ങിയ വെബ്സൈറ്റുകൾ മികച്ച ഉത്പന്നങ്ങളുമായി വിമൻസ് ഡേ ആഘോഷത്തിൽ നിങ്ങളോടൊപ്പം ചേരുന്നു . വസ്ത്രങ്ങളും ഗിഫ്റ്റുകളും വാച്ചുകളും നിങ്ങൾക്ക് പ്രിയപ്പെട്ടതെന്തക്കെയാണോ അതെല്ലാം ഈ ഓഫറിൽ ഇപ്പോൾ തന്നെ സ്വന്തമാക്കു ! ഈ ഓഫറുകളും ഡിസ്കൌണ്ടുകളുമെല്ലാം വൺഇന്ത്യാ കൂപ്പൺസിലൂടെ നിങ്ങൾക്ക് സ്വന്തമാക്കാം . വൺഇന്ത്യ കൂപ്പൺസിലൂടെ നിങ്ങൾക്ക് ലഭിക്കുന്ന എല്ലാ കൂപ്പണുകളും തികച്ചും സൌജന്യവും 100 ശതമാനം വിശ്വസനീയവുമാണ് . അതിനാൽ നിങ്ങൾക്ക് ആവശ്യമായ എന്തും വൺഇന്ത്യാ കൂപ്പൺസ് ഉപയോഗിച്ച് വാങ്ങി അവിശ്വസനീയമായ ലാഭം നേടാം സ്നാപ്ഡീൽ ഓഫർഃ ഫാഷൻ ആക്സസറീസിന് 90 % ഡിസ്കൌണ്ട് ഓഫർ ജബോംഗ് ഫാഷൻ സെയിൽ ! 85 % ലാഭവും 10 % കൂപ്പൺ കോഡ് ഡിസ്കൌണ്ടും ആമസോൺ ഓഫർഃ ഫാഷൻ ജ്വല്ലറികൾക്ക് 30 % ഓഫ് നേടു ആമസോൺ കൂപ്പണിലൂടെ ഫ്ളിപ്കാർട്ട് ഓഫർഃ വിമൺസ് ഫൂട്ട്വെയറുകൾക്ക് 75 % ഓഫർ സെന്റ്മൈഗിഫ്റ്റ് കൂപ്പൺസ്ഃ 1500 രൂപയുടെ പർച്ചേയ്സിന് 20 % ഡിസ്കൌണ്ട് കൂവ്സ് വിമൺസ് ഫാഷൻ സെയിൽഃ നിങ്ങളുടെ പ്രിയപ്പെട്ട ഫാഷൻ തിരഞ്ഞെടുക്കൂ വെറും 999 രൂപയ്ക്ക് സ്റ്റാൾക്ക്ബൈലൌ ഓഫർഃ ഫാഷൻ ഉത്പനങ്ങൾക്ക് 70 % ഓഫർ ഇബേ ഓഫർ ! ഫാഷൻ ഉത്പനങ്ങൾക്ക് 70 % ഓഫർ നേടൂ വേഗം സ്നാപ്ഡീൽ ഓഫർഃ വിമൺസ് ഉത്പനങ്ങൾക്ക് 50 - 80 % ഡിസികൌണ്ട് നേടൂ സിവാമെ ഓഫർഃ 60 % ഓഫറിന് പുറമെ അടിവസ്ത്രങ്ങൾക്ക് 15 % ഓഫർ പർപ്പിൾ ഓഫർഃ പെർഫ്യൂമുകൾക്ക് 70 % ഓഫർ


ഇന്ന് ലോകം അടക്കിഭരിക്കുന്നത് അമേരിക്കയാണ് . സമ്പദ്വ്യവസ്ഥയുടെ അധീശത്വമാണ് അമേരിക്കയെ ലോകത്തിന്റെ പൊലീസുകാരനാക്കിയത് . അമേരിക്കൻ മേധാവിത്വത്തിന് കടുത്ത വെല്ലുവിളിയുമായി ചൈന തൊട്ടുപിന്നിലുണ്ട് . കൂടാതെ ബ്രിട്ടൻ , ജർമ്മനി , ജപ്പാൻ , റഷ്യ തുടങ്ങിയ രാജ്യങ്ങളുടെയൊക്കെ സമ്പദ് വളർച്ച ദ്രുതഗതിയിലാണ് . എന്നാൽ 2030കളിൽ ആരായിരിക്കും ലോകം അടക്കിഭരിക്കുക ? ഇതുസംബന്ധിച്ച് ലോകപ്രശസ്ത സാമ്പത്തിക ഏജൻസി തയ്യാറാക്കിയ റിപ്പോർട്ട് നോക്കുക . 2030 ആകുമ്പോൾ ലോകം അടക്കിഭരിക്കുന്ന 5 രാജ്യങ്ങൾ ഏതൊക്കെയാണെന്ന് നോക്കാം . . . 5 , ജർമ്മനി 2030ൽ 4308 ബില്യൺ ഡോളർ ആസ്തിയുള്ള ജർമ്മനി . 9 ശതമാനം വളർച്ചയാണ് അടുത്ത 14 വർഷത്തിനുള്ളിൽ കൈവരിക്കുകയെന്നും റിപ്പോർട്ടിൽ പറയുന്നു . 4 , ജപ്പാൻ അടുത്ത 14 വർഷത്തിനുള്ളിൽ 0.7 ശതമാനം സാമ്പത്തിക വളർച്ചയാണ് ജപ്പാൻ കൈവരിക്കുക . 2016ലെ ജപ്പാന്റെ ജിഡിപി 5792 ബില്യൺ ഡോളർ ആണെങ്കിൽ 2030 ആകുമ്പോൾ അത് 6,535 ആയി ഉയരുമെന്നാണ് പ്രവചനം 3 , ഇന്ത്യ അടുത്ത ഒന്നര ദശാബ്ദത്തിനിടെ ഇന്ത്യൻ സാമ്പത്തികരംഗം വൻ കുതിച്ചുചാട്ടമുണ്ടാക്കുമെന്നാണ് സാമ്പത്തിക വിദഗ്ദ്ധരുടെ പ്രവചനം . 6 . 9 ശതമാനമായിരിക്കും ഈ കാലയളവിൽ ഇന്ത്യയുടെ സാമ്പത്തിക വളർച്ച . ഇന്ത്യൻ ജിഡിപി 2557 ഡോളറിൽനിന്ന് 7287 ഡോളറായി ഉയരുമെന്നാണ് റിപ്പോർട്ടിൽ പറയുന്നത് . 2 , ചൈന 2016 മുതൽ 2030 വരെയുള്ള കൈലയളവിൽ ചൈന അഞ്ചു ശതമാനം വളർച്ച കൈവരിക്കുമെന്നാണ് റിപ്പോർട്ട് . ചൈനയുടെ ഇപ്പോഴത്തെ ജിഡിപിയായ 9307 ബില്യൺ ഡോളർ അടുത്ത 14 വർഷം കഴിയുമ്പോൾ18829 ബില്യൺ ഡോളറായി ഉയരും . 1 , യു എസ് എ 2030 ആകുമ്പോഴും ലോകത്തിന്റെ അധിപന് മാറ്റമുണ്ടാകില്ല . സമ്പദ് വ്യവസ്ഥയിലെ ഒന്നാം സ്ഥാനം അമേരിക്ക നിലനിർത്തും . അമേരിക്കയുടെ ഇപ്പോഴത്തെ ജിഡിപി 17149 ബില്യൺ ഡോളർ എന്നത് 2030 ആകുമ്പോൾ 23,857 ബില്യൺ ഡോളറായി ഉയരും . ഈ കാലയളവിൽ അമേരിക്ക കൈവരിക്കുക 2.3 ശതമാനം വളർച്ചയായിരിക്കും . ഈ പട്ടികയിൽ ഏറ്റവും വലിയ വളർച്ച കൈവരിക്കുന്നത് ഇന്ത്യയാണെന്നാണ് പ്രവചനം . അതുകൊണ്ടുതന്നെയാണ് ലോകത്തെ സാമ്പത്തിക ശക്തികളിൽ മൂന്നാം സ്ഥാനത്തേക്ക് കുതിച്ചെത്താൻ ഇന്ത്യയ്ക്ക് സാധിക്കുന്നതെന്നും റിപ്പോർട്ടിൽ പറയുന്നുണ്ട് .


ഇളയ ദളപതി വിജയ് നായകനാകുന്ന പുതിയ ചിത്രം ഭൈരവയുടെ ട്രെയിലർ പുറത്തിറങ്ങി . ഫെയ്സ്ബുക്കിലൂടെ വിജയ് തന്നെയാണ് ട്രെയിലർ പുറത്തിറക്കിയത് . മലയാളത്തിലെ നിർമ്മാതാവായ സുരേഷ് കുമാറിന്റേയും നടി മേനകയുടേയും മകളായ കീർത്തി സുരേഷാണ് ചിത്രത്തിലെ നായിക . അഴകിയ തമിഴ് മകൻ എന്ന വിജയ് ചിത്രം ഒരുക്കിയ ഭരതനാണ് ഭൈരവയും സംവിധാനം ചെയ്യുന്നത് . ചിത്രത്തിൽ ഡബിൾ റോളിലാണ് വിജയ് എത്തുന്നത് . വിജയരാഘവൻ , ഡാനിയേൽ ബാലാജി , ജഗപതി ബാബു , ഹരീഷ് ഉത്തമൻ , സതീഷ് , അപർണ വിനോദ് തുടങ്ങിയവരും ചിത്രത്തിൽ മറ്റ് പ്രധാന വേഷത്തിലെത്തുന്നു . സന്തോഷ് നാരായണനാണ് സംഗീതസംവിധാനം . ജനുവരി 14 - ന് ചിത്രം തീയറ്ററുകളിലെത്തുമെന്നാണ് റിപ്പോർട്ടുകൾ . മികച്ച പ്രതികരണമാണ് ട്രെയിലറിനു ലഭിക്കുന്നത് . ഭൈരവയുടെ ആദ്യ ലുക്ക് പോസ്റ്ററും ടീസറും പുറത്തിറങ്ങിയപ്പോഴും ആവേശത്തോടെയാണ് ആരാധകർ സ്വീകരിച്ചത് . ട്രെയിലർ കാണാം


മലേറിയ തടയാനും കൊതുകിൻറെ ശല്യം അവസാനിപ്പിക്കാനും പുതിയ ഗവേഷണ ഫലം പുറത്ത് . രക്തത്തിൽ ഐവർമെക്ടിൻ എന്ന രാസവസ്തുവസ്തുവിൻറെ സാന്നിധ്യം വഴി മനുഷ്യനെ കുത്തുന്ന കൊതുകിൻറെ മരണത്തിന് ഇടയാക്കും . കെനിയ മെഡിക്കൽ റിസേർച്ച് ഇൻസ്റ്റിറ്റ്യൂട്ട് , യു . എസ് . സെൻറർ ഫോർ ഡിസീസ് കൺട്രോൾ ആൻഡ് പ്രിവൻഷൻ എന്നിവയുടെ നേതൃത്വത്തിലായിരുന്നു ഗവേഷണം . കെനിയയിൽനിന്നുള്ള 139 വളണ്ടിയർമാരുടെ സഹായത്തോടെയായിരുന്നു മരുന്നു പരീക്ഷണം . മലേറിയ രോഗികൾ അടക്കമുള്ളവരിൽ ഐവർമെക്ടിൻ കുത്തിവയ്ക്കുകയായിരുന്നു . മൂന്ന് ദിവസമാണു മരുന്ന് നൽകിയത് . ഇവരുടെ രക്തം കുടിച്ച 97 ശതമാനം കൊതുകുകളും ചത്തതായി " ദ് ലാൻസെറ്റ് ഇൻഫെക്ടിയസ് ഡിസീസ് " റിപ്പോർട്ട് ചെയ്തു . രാസഘടകം സ്വീകരിക്കുന്ന മനുഷ്യരുടെ രക്തത്തിൽ 28 ദിവസം വരെ ഇതിൻറെ സാന്നിധ്യമുണ്ടാകും .


മുംബൈ നഗരത്തിലെ തലോജ വ്യവസായ മേഖലയിൽ കാണപ്പെടുന്ന പ്രതിഭാസം അധികൃതരെ ആശങ്കയിലാക്കിയിരുന്നു . തൂവെള്ള നിറത്തിലും മറ്റ് ഇളം നിറത്തിലും കണ്ടിരുന്ന നായ്ക്കൾ പെട്ടെന്ന് നീല നിറത്തിലേക്ക് മാറുകയായിരുന്നു . പ്രദേശത്ത് ഇത്തരത്തിൽ അഞ്ചോളം ' നീല നായ്ക്കൾ ' വിലസുന്നുണ്ടെന്നാണ് നാട്ടുകാർ പറയുന്നത് . തലോജയിലെ വ്യവസായ ശാലകളിൽ നിന്നുള്ള മാലിന്യങ്ങൾ ഒഴുക്കുന്നത് കസാദി നദിയിലേക്കാണ് . ഭക്ഷണം തേടിയും മറ്റും നായ്ക്കൾ ഈ നദിയിൽ ഇറങ്ങുന്ന പതിവുണ്ട് . പതിവായി മാലിന്യം നിറഞ്ഞ നദിയിൽ നീന്തുന്ന നായ്ക്കളുടെ നിറം ക്രമേണ മാറിയതാണെന്നാണ് അധികൃതരുടെ വിശദീകരണം . ഈ മേഖലയിൽ ഫാർമസ്യൂട്ടിക്കൽ , ഭക്ഷ്യ , എൻജിനീയറിംഗ് വിഭാഗങ്ങളിയായി ആയിരത്തോളം ഫാക്ടറികളാണ് പ്രവർത്തിക്കുന്നത് . ഇവിടെനിന്നുള്ള മാലിന്യങ്ങൾ പൂർണ്ണമായും തള്ളുന്നത് ഈ നദിയിലേക്കാണ് . ബുധനാഴ്ച നീല നിറമുള്ള ഒരു നായയെ കണ്ട മൃഗസംരക്ഷണ സെൽ പ്രവർത്തകർ ചിത്രമെടുക്കുകയും മഹാരാഷ്ട്ര മലിനീകരണ നിയന്ത്രണ ബോർഡിന് പരാതി നൽകുകയും ചെയ്തിരുന്നു . മാലിന്യങ്ങളും ചായങ്ങളും നിറഞ്ഞ നദിയിൽ ഭക്ഷണത്തിനായി മുങ്ങിത്തപ്പുന്ന നായ്ക്കളുടെ രോമവും ചർമ്മവും നീലനിറമായി മാറുകയാണെന്ന് മൃഗ സംരക്ഷകർ പരാതിപ്പെടുന്നു . പ്രദേശത്ത് അഞ്ചോളം നീല നായ്ക്കളെ കണ്ടെത്തിയതാലും ഗുരുതരമായ ഈ പ്രശ്നം പരിഹരിക്കാൻ മാലിന്യം നദിയിലേക്ക് ഒഴുക്കുന്ന വ്യവസായശാലകൾക്കെതിരെ നടപടിയെടുക്കണമെന്ന് മലിനീകരണ നിയന്ത്രണ ബോർഡിനോട് ആവശ്യപ്പെട്ടതായും നവി മുംബൈ സ്വദേശിയായ ആരതി ചൌഹാൻ പറയുന്നു . ഈ മേഖലയിൽ മുൻപും പരിസ്ഥിതി പ്രശ്നങ്ങൾ രൂക്ഷമായിട്ടുണ്ടെന്നും നദിയിലെ മത്സ്യസമ്പത്ത് ഏറെക്കുറെ നശിച്ച നിലയിലാണെന്നും പ്രദേശവാസികൾ പറയുന്നു .


വൈ . യു ബ്രാൻറിൻറെ ഏറ്റവും പുതിയ ഫോൺ ആണ് വൈയു യൂനികോൺ . സൈനോജിൻ ഒഎസിൽ മുൻപ് മൈക്രോമാക്സിൻറെ അനുബന്ധ കമ്പനിയായ വൈ . യു ഇറക്കിയ ഫോണുകൾ തരക്കേടില്ലാത്ത പ്രകടനമാണ് വിപണിയിൽ നടത്തിയത് . ഇപ്പോൾ ഇറക്കിയ യൂനികോൺ ഒരു മിഡ് റേഞ്ച് സ്മാർട്ട്ഫോൺ ആണ് . 5 . 5 ഇഞ്ചാണ് ഈ ഫോണിൻറെ എൽസിഡി സ്ക്രീൻ വലിപ്പം . ഫോണിൻറെ റെസല്യൂഷൻ 1080X1920 പിക്സലാണ് . ഒക്ടാകോർ 1.8 ജിഗാഹെർട്സ് മീഡിയ ടെക്ക് പ്രോസസ്സറാണ് ഇതിൽ ഉപയോഗിച്ചിരിക്കുന്നത് . 4ജിബിയാണ് റാം ശേഷി . 32 ജിബിയാണ് ഇൻറേണൽ മെമ്മറി ശേഷി . എസ്ഡി കാർഡ് ഉപയോഗിച്ച് മെമ്മറി ശേഷി 128 ജിബിവരെ വർദ്ധിപ്പിക്കാം . 13 എംപിയാണ് പ്രധാന ക്യാമറ . 5എംപിയാണ് സെൽഫി ക്യാമറ . വൈ . യുവിൻറെ ആദ്യത്തെ 4000 എംഎഎച്ച് ബാറ്ററി ശേഷിയുള്ള ഫോണാണ് ഇത് . ആൻഡ്രോയ്ഡ് ലോലിപോപ്പ് ആണ് അടിസ്ഥാന ഒ . എസ് . 12 , 999 രൂപയാണ് ഫോണിൻറെ വില . ഓൺലൈനിലൂടെ മാത്രമേ ഇത് ലഭിക്കൂ . മോട്ടോ ജി4 , ഷവോമി റെഡ്മീ നോട്ട് 3 പോലുള്ള ഫോണുകളുടെ വിപണിയാണ് ഈ ഫോൺ ശരിക്കും ലക്ഷ്യം വയ്ക്കുന്നത് .


ദിനോസറുകളുടെ വംശനാശം ഭൂമുഖത്ത് സൃഷ്ടിച്ച മാറ്റങ്ങൾ സംബന്ധിച്ച് പുതിയ പഠനം പുറത്ത് . സസ്തനികൾ എങ്ങനെ ഭൂമുഖത്തെ സസ്തനികളുടെ ജീവിതം മാറ്റി എന്നതാണ് ടെൽ അവീവ് സർവകലാശാല ഗവേഷകർ കണ്ടെത്തിയിരിക്കുന്നത് . ദി നോ സ റു ക ൾ ഭൂ മു ഖ ത്തു നി ന്ന് തു ട ച്ചു നീ ക്ക പ്പെ ട്ട തി നു ശേ ഷ മാ ണ് സ സ്ത നി ക ൾ പ ക ൽ സ ഞ്ചാ രം തു ട ങ്ങി യ തെ ന്ന് പു തി യ റി പ്പോ ർ ട്ട് . യു സി എ ൽ , ടെ ൽ അ വീ വ് യൂ ണി വേ ഴ്സി റ്റി കളിലെ ഗ വേ ഷ ക ർ ന ട ത്തി യ പ ഠ ന ത്തി ലാ ണ് പു തി യ ക ണ്ടെ ത്ത ൽ . സ സ്ത നി ക ളു ടെ പൂ ർ വി ക ർ രാ ത്രി സ ഞ്ചാ രി ക ളാ യി രു ന്നു . എ ന്നാ ൽ 6.6 കോ ടി വ ർ ഷ ങ്ങ ൾ ക്കു മു ന്പ് ദി നോ സ റു ക ൾ ഇ ല്ലാ താ യ തോ ടെയാണ് അ തി ജീ വ ന ത്തി ൻറെ ഭാ ഗ മാ യി സ സ്ത നി ക ൾ ത ങ്ങളുടെ പ്ര വ ർ ത്ത ന ങ്ങ ൾ പ ക ൽ സ മ യ ങ്ങ ളി ലേ ക്ക് മാ റ്റി യ ത് . നേ ച്ച ർ എ ക്കോ ള ജി ആ ൻ ഡ് ഇ വ ലൂ ഷ നി ൽ പ്ര സി ദ്ധീ ക രി ച്ച പ ഠ നം 2,415 ഇ നം സ സ്ത നി ക ളി ൽ സൂ ക്ഷ്മ പ രി ശോ ധ ന ന ട ത്തി യാ ണ് ത യാ റാ ക്കി യ ത് . ഗൊ റി ല്ല ക ളും ഗി ബ്ബ ണു ക ളു മാ ണ് ആ ദ്യം രാ ത്രി സ ഞ്ചാ രം ഒ ഴി വാ ക്കി യ തെ ന്നും പ ഠ ന ത്തി ൽ പ റ യു ന്നു .


വി കെ പ്രകാശിന്റെ പോപ്പിൻസിലൂടെ വെള്ളിത്തിരയിലെത്തിയ താരമാണ് പാർവതി നായർ . പിന്നീട് യക്ഷി - ഫെയ്ത്ത്ഫുള്ളി യുവേഴ്സ് , നീ കോ ഞാൻ ചാ തുടങ്ങിയ സിനിമകൾക്കു ശേഷം തമിഴകത്തേയ്ക്കു ചുവടു മാറ്റി . എന്നൈ അറിന്താൽ , ഉത്തമവില്ലൻ തുടങ്ങിയ തമിഴ് ചിത്രങ്ങളിൽ ശ്രദ്ധേയമായ വേഷങ്ങൾ അവതരിപ്പിച്ച പാർവതി നായർ വീണ്ടും മലയാളത്തിൽ സജീവമാകുകയാണ് . കം തകം പാതകം എന്ന മലയാള ചിത്രമാണ് പാർവതി നായരുടേതായി ഉടൻ പ്രദർശനത്തിനെത്താനുള്ളത് . വിജയ് ബാബുവിന്റെ നായികയായിട്ടാണ് പാർവതി നായർ ചിത്രത്തിൽ അഭിനയിക്കുന്നത് . ബാംഗ്ലൂരിൽ ബിസിനസ് നടത്തുന്ന നന്ദൻ മേനോൻ റോഡു മാർഗം കേരളത്തിലേക്കു തിരിക്കുന്നു . യാത്രയിൽ നന്ദനും ഭാര്യ രാധികയും അവിചാരിതമായി നേരിടേണ്ടി വരുന്ന സംഭവമാണ് ചിത്രത്തിന്റെ പ്രമേയം . നന്ദനായി വിജയ് ബാബുവും രാധികയായി പാർവതി നായരും വേഷമിടുന്നു . ജോൺ ജോസഫ് ആണ് ചിത്രം കഥയെഴുതി സംവിധാനം ചെയ്യുന്നത് . അനിൽ കുഞ്ഞപ്പൻ തിരക്കഥ രചിച്ചിരിക്കുന്നു . നെൽസൺ , കൃഷ്ണ , നിയാസ് , അഞ്ജലി അനീഷ് , കോട്ടയം പ്രദീപ് , നിയാസ് ബക്കർ എന്നിവരും ചിത്രത്തിൽ അഭിനയിക്കുന്നു .


മഴയോളം സിനിമയിൽ അഭിനയിച്ചവർ കുറവായിരിക്കും . പ്രണയമായാലും വിരഹമായാലും അവ പറയാൻ വെള്ളിത്തിരയിൽ മഴ പെയ്യുമ്പോൾ ഉണ്ടാകുന്ന ചാരുത ഒന്നുവേറെ തന്നെയാണ് . ദൃശ്യഭാഷയിൽ മഴ ബിംബമായും കഥാപാത്രമായും വരുമ്പോൾ വികാരങ്ങൾ പ്രേക്ഷകമനസ്സിൽ പേമാരിയായി പെയ്യും . മഴക്കാലത്ത് അത്തരം ചില സിനിമകൾ ഓർക്കാം . മലയാള സിനിമയിൽ മഴ പെയ്യിച്ച സംവിധായകരിൽ പ്രധാനിയാണ് പത്മരാജൻ . പത്മരാജന്റെ തൂവാനത്തുമ്പികളിലെ നായകൻ മഴയല്ലാതെ വേറെയാരാണ് . " കായലിനുമേൽ മഴ കോരിപ്പെയ്ത രാത്രിയിൽ ദൈർഘ്യം കുറഞ്ഞ ഇടവേളകളിലെത്തിയ മിന്നലിന്റെ വെട്ടത്തിൽ പരസ്പരം നഗ്നത കാണാൻ ഔത്സുക്യം കാണിച്ച ആ രാത്രിയിൽ തൂവാനത്തുമ്പുമേറ്റി വന്നു , ഞങ്ങൾ ആ പഴയ കഥ പറഞ്ഞു ; ജയകൃഷ്ണനുമൊത്ത് കൂനൂരിൽ പോയ കഥ . ജയകൃഷ്ണൻ എന്ന ഭ്രാന്തൻ ചെറുപ്പക്കാരന്റെ ചെയ്തികളുടെ കഥ , ജയകൃഷ്ണന്റെ കഥ . . . . " തൂവാനത്തുമ്പികൾ പറന്നിറങ്ങിയ ഉദകപ്പോള എന്ന നോവലിൽ പത്മരാജൻ ഇങ്ങനെ എഴുതിയപ്പോൾ മഴ പെയ്ത് തോർന്നിരുന്നില്ല . സമാഗമത്തിനും വിരഹത്തിനും ഇടയിൽ സിനിമയിൽ മഴ പെയ്ത് കൊണ്ടിരുന്നു . ഷാജി എൻ കരുണിന്റെ പിറവി എന്ന ചിത്രത്തിലും മഴ ഒരു കഥാപാത്രമാണ് . മാധവിക്കുട്ടിയുടെ നഷ്ടപ്പെട്ട നീലാംബരി എന്ന കഥയെ ആസ്പദമാക്കി ലെനിൻ രാജേന്ദ്രൻ സംവിധാനം ചെയ്ത ചിത്രത്തിന്റെ പേര് തന്നെ മഴ എന്നാണ് . കമൽ കുറച്ചുകൂടി കടന്നു പെരുമഴക്കാലം എന്ന ചിത്രവുമൊരുക്കി . ഇതിൽ ദുഃഖമായും സന്തോഷമായും മഴ പെയ്യുന്നു . സത്യജിത്ത് റേയുടെ പഥേർ പഞ്ചലിയിൽ മഴ ഒരു അനുഭവമാണ് . ബംഗാളിലെ നിശ്ചിന്തപുരം എന്നാ ഗ്രാമത്തിലെ വരൾച്ചയെ മറികടന്നു ദുർഗ്ഗയ്ക്കും അപ്പുവിനും മഴ കൂട്ടിനെത്തുമ്പോൾ അതു ദുരന്തത്തിന്റെ തുടക്കം കൂടിയാകുന്നു . ചാറ്റൽ മഴ കുളത്തിൽ വീഴുന്നതും കഷണ്ടിത്തലയിലെ മഴത്തുള്ളി തുടച്ചു മാറ്റുന്ന വൃദ്ധനെയും ദൃശ്യവത്ക്കരിച്ചു പുതുമഴയെത്തുന്നത് അനുഭവപ്പെടുത്തുന്നു . ദുർഗ്ഗയ്ക്ക് പനി പിടിക്കുന്നതും ഒരു മഴക്കാലത്താണ് . ദുർഗ്ഗയുടെ ജീവൻ കെടുത്തുകയാണ് ഇവിടെ മഴ . വിഖ്യാതചലച്ചിത്രകാരൻ കുറസോവയുടെ റാഷമോണിൽ മഴ മറച്ചുവയ്ക്കലിന്റെ പെയ്ത്താണ് . വേനൽ എല്ലാം തുറന്നു കാണിക്കുമ്പോൾ മഴ എല്ലാം മറച്ചുവയ്ക്കുന്നു . രഹസ്യങ്ങളുടെ ഭാരവുമായി ചിത്രത്തിൽ മഴ പെയ്യുന്നു . തർക്കോവസ്ക്കിയുടെ മിറർ എന്ന ചിത്രത്തിലും മഴ നിറഞ്ഞനിൽക്കുന്നു . മഴ വെള്ളം കെട്ടിക്കിടക്കുന്ന മുറിയിൽ മരണം കാത്തുകിടക്കുന്നു ഒരാൾ . മഴയുടെ പിറുപിറുക്കലും ദൃശ്യത്തോടൊപ്പം അലിഞ്ഞുചേരുന്നു . നൊസ്റ്റാൾജിയ എന്ന ചിത്രത്തിലും മഴ നിറയുന്നത് ഉള്ളിലാണ് . കത്രീഡലിൽ മഴ പെയ്യുന്നു . മഴയെ കരയിക്കുകയാണ് തർക്കോവസ്ക്കി . ബോളിവുഡിലെ മഴയെ തിരഞ്ഞാൽ ആദ്യം പെയ്യുക ബ്ലാക്ക് ആൻഡ് വൈറ്റ് എന്ന ചിത്രത്തിലെ പ്രണയമഴയായിരിക്കും . മഴയത്ത് ഒരു കുടക്കീഴിൽ ചേർന്നു നിന്നു സ്വയം മറന്നു പാടുന്ന രാജ് കുമാറും നർഗീസും ഇപ്പോഴും പലരുടെയും മനസ്സിൽ നിർത്താതെ നൃത്തം ചവിട്ടുന്നുണ്ട് . മഴയുടെ പശ്ചാത്തലത്തിൽ ചിത്രീകരിക്കപ്പെട്ട സിനിമയാണ് ആവാര . ശൈലേന്ദ്ര - ശങ്കർ ജയ്കിഷൻ കൂട്ടുകെട്ടിൽ വിരിഞ്ഞ ചിത്രത്തിലെ ഗാനങ്ങൾക്ക് കൂട്ടിനെത്തുന്നതും മഴ തന്നെ . സ്ഫടികം കൊണ്ടു നിർമ്മിച്ച വീടിന്റെ മേൽഭിത്തിയിലൂടെ ഒലിച്ചിറങ്ങുന്നു മഴത്തുള്ളികൾ . അമൃതാസിംഹും സണ്ണി ഡിയോളും നൃത്തച്ചുവടുകൾ വയ്ക്കുമ്പോൾ ഈ മഴത്തുള്ളികളും താളംപിടിക്കുന്നത് പോലെ തോന്നും ബേട്ടാബ് എന്ന ചിത്രത്തിൽ . 1942 എ ലവ് സ്റ്റോറി എന്ന ചിത്രത്തിലെ റിംജിം . . റിംജിം എന്ന മഴഗാനം മറക്കാനാകുമോ . സ്വാതന്ത്ര്യത്തിനു മുമ്പുള്ള ഭാരതത്തിലെ ഒരു പെൺകുട്ടിയുടെ ജീവിതത്തിലേക്ക് മഴ ചില കാഴ്ചകൾ പകരുകയാണ് രംഗം . രാജസ്ഥാനിലെ വരണ്ടഭൂമിയിൽ ആഹ്ലാദമായി മഴ പെയ്യുമ്പോൾ നനയുന്നത് നമ്മുടെ മനസുമല്ലേ . ഡിംമ്പിൾ കപാഡിയുടെ ഭാവാഭിനയം മഴയുടെ സൌന്ദര്യവും വികാരവും പകർത്തുന്നു . ഓസ്ക്കാർ നോമിനേഷൻ ലഭിച്ച ലഗാനിലെ ഘനം ഘനം എന്ന ഗാനരംഗത്തിൽ മഴ പെയ്യുമ്പോൾ അതു മണ്ണും മനുഷ്യനും തമ്മിലുള്ള ബന്ധം കൂടിയാകുന്നു . മഴമേഘങ്ങളെ കണ്ട മയിലിനെപ്പോലെ ആടാൻ കൊതിക്കുന്ന ഗ്രാമീണജനതയുടെ നിഷ്കളങ്കതയും ചിത്രത്തിലെ മഴയിൽ പെയ്യുന്നു . ഇങ്ങനെ എത്രയെത്ര മഴരംഗങ്ങളും മഴപ്പാട്ടുകളും സിനിമയിൽ ഓർത്തെടുക്കാനുണ്ട് . എല്ലാ ഭാഷകളിലും . മഴ തോരുന്നേയില്ല സിനിമയിൽ . . താരത്തിളക്കം കുറയാത്ത സൂപ്പർസ്റ്റാറിനെ പോലെ ഓരോ സിനിമയിലും വെവ്വേറെ ഭാവങ്ങളിൽ മഴ പെയ്തു കൊണ്ടേയിരിക്കുന്നു .


നിവിൻ പോളിയുടെ ഈ വർഷത്തെ ആദ്യ ചിത്രം ' മിഖായേലി ' ന്റെ റിലീസ് തീയതി പ്രഖ്യാപിച്ചു . മമ്മൂട്ടി നായകനായ ' ദി ഗ്രേറ്റ് ഫാദർ ' എന്ന അരങ്ങേറ്റ ചിത്രത്തിന് ശേഷം ഹനീഫ് അദേനി സംവിധാനം ചെയ്യുന്ന ' മിഖായേൽ ' ഈ മാസം 18നാണ് തീയേറ്ററുകളിലെത്തുക . ആന്റോ ജോസഫ് നിർമ്മിക്കുന്ന ചിത്രത്തിന്റെ തിരക്കഥയും സംവിധായകന്റേത് തന്നെയാണ് . ' ഗ്രേറ്റ് ഫാദറി ' ന് ശേഷം ' അബ്രഹാമിന്റെ സന്തതികൾ ' എന്ന മമ്മൂട്ടി ചിത്രത്തിനും ഹനീഫ് തിരക്കഥയൊരുക്കിയിരുന്നു . മമ്മൂട്ടി നായകനായെത്തിയ ഈ രണ്ട് ചിത്രങ്ങളും ബോക്സ്ഓഫീസിൽ വിജയമായിരുന്നു . വിഷ്ണു പണിക്കർ ഛായാഗ്രഹണം നിർവ്വഹിക്കുന്ന ' മിഖായേലി ' ന് സംഗീതം പകരുന്നത് ഗോപി സുന്ദറാണ് . ഹരിനാരായണന്റേതാണ് വരികൾ . എഡിറ്റിംഗ് മഹേഷ് നാരായണൻ . ആൻ മെഗാ മീഡിയ ചിത്രം തീയേറ്ററുകളിലെത്തിക്കും .


സിനിമ കാണാൻ പോകുമ്പോൾ റിവ്യൂ വായിച്ചിട്ടു പോകുന്നവരാണോ ? . അതേപോലെയാണ് ഓൺലൈൻഷോപ്പിംഗ് നടത്തുമ്പോഴും . ഓൺലൈൻ അവലോകനങ്ങൾ നാം വിശ്വസിക്കുന്നുണ്ട് . ഒരു പ്രമുഖ ഷോപ്പിംഗ് സൈറ്റ് ഉൽപ്പന്ന അവലോകനങ്ങൾ എഴുതാൻ 1000ത്തിലധികം ആളുകളെ ജോലിക്കെടുത്തതായി പ്രമുഖ മാധ്യമങ്ങൾ റിപ്പോർട്ട് ചെയ്തിരുന്നു . ഫേക്ക് റിവ്യൂകൾക്കിടയിൽനിന്ന് യഥാർഥ അവലോകനം എങ്ങനെ കണ്ടുപിടിക്കാം ? . അതിരുകവിഞ്ഞ ആവേശമുള്ളതും അതിരുകവിഞ്ഞ കുറ്റംപറയുന്നതുമായ അവലോകനങ്ങൾ സൂക്ഷിക്കുക . കൂടാതെ വ്യാജ അവലോകനങ്ങൾ ( ഹോട്ടൽ റിവ്യൂ ) എഴുതുന്നവർ ഫ്ളോറുകളെക്കുറിച്ചും ബാത്ത്റുമൂകളെക്കുറിച്ചുമൊന്നും സാധാരണ എഴുതാറില്ലെന്ന് നിരീക്ഷകർ പറയുന്നു . സാങ്കേതിക പദങ്ങൾ ഇലക്ട്രോണിക് ഉപകരണങ്ങളുടെ റിവ്യൂ വായിക്കുമ്പോൾ . ഉൽപ്പന്ന രേഖകൾ പോലെയുള്ള റിവ്യൂ സൂക്ഷിച്ചു കൊള്ളുക . മുഴുവൻ ഉൽപ്പന്ന പേര് അല്ലെങ്കിൽ മോഡൽ നമ്പർ എന്നിവ ആവർത്തിച്ചുവരുന്ന അവലോകനങ്ങൾ ഫേക്ക് ആയിരിക്കാം .


ഉപഭോക്താക്കളുടെ അനുമതിയില്ലാതെ പേയ്മെന്റ് ബാങ്കിൽ അക്കൌണ്ട് തുറന്ന സംഭവത്തിൽ മൊബൈൽ കമ്പനിയായ എയർടെലിനോട് യുനീക് ഐഡന്റിഫിക്കേഷൻ അതോരിറ്റി വിശദീകരണം തേടി . ഡിസംബർ നാലിനകം ഇക്കാര്യം വിശദീകരിക്കണമെന്നാണ് എയർടെലിനോട് ആവശ്യപ്പെട്ടിരിക്കുന്നത് . മൊബൈൽ കണക്ഷൻ ആധാറുമായി ബന്ധിപ്പിക്കാനായി ആധാർ നമ്പർ വാങ്ങിയ ശേഷം ഉപഭോക്താക്കൾ അറിയാതെ പേയ്മെന്റ് ബാങ്കിൽ അക്കൌണ്ട് തുടങ്ങിയെന്നാണ് പരാതി . എന്നാൽ ഉപഭോക്താക്കളിൽ നിന്ന് വ്യക്തമായ അനുമതി വാങ്ങിയ ശേഷമാണ് അക്കൌണ്ടുകൾ തുറന്നതെന്നാണ് എയർടെലിന്റെ വാദം . ഇക്കാര്യത്തിൽ സമയബന്ധിതമായി യുനീക് ഐഡന്റിഫിക്കേഷൻ അതോരിറ്റിക്ക് വിശദീകരണം നൽകുമെന്നും കമ്പനി പ്രതിനിധികൾ അവകാശപ്പെടുന്നുണ്ട് . എന്നാൽ അക്കൌണ്ട് ഓപ്പൺ ചെയ്യാനെണെന്ന് പറയാതെ ഉപഭോക്തക്കളെ കൊണ്ട് അനുമതി വാങ്ങിപ്പിക്കുകയായിരുന്നുവെന്നാണ് പരാതി . ആധാർ മൊബൈലുമായി ബന്ധിപ്പിക്കാനാണെന്ന് പറഞ്ഞ് ഇതിനുള്ള അനുമതി കൂടി വാങ്ങുകയായിരുന്നുവെന്നും ആക്ഷേപമുണ്ട് . ആധാർ നമ്പർ നൽകിയ ശേഷം വിരലടയാളം പോലുള്ള ബയോമെട്രിക് തെളിവ് കൂടി നൽകിയാണ് അക്കൌണ്ട് തുറന്നിരിക്കുന്നത് . എന്നാൽ അക്കൌണ്ടുടമകൾ ഇക്കാര്യം അറിഞ്ഞിട്ടില്ല . അവസാനമായി ആധാർ ബന്ധിപ്പിക്കപ്പെട്ട അക്കൌണ്ടിലേക്കാവും പാചക വാതക സബ്സിഡി നിക്ഷേപിക്കപ്പെടുകയെന്നതിനാൽ സബ്സിഡി പണം പഴയ അക്കൌണ്ടിൽ കിട്ടാതായപ്പോഴാണ് പലരും തങ്ങളുടെ പുതിയ അക്കൌണ്ടിനെക്കുറിച്ച് അറിഞ്ഞത് .


റിസർവ് ബാങ്കിൽ ഏറ്റുവും കൂടുതൽ ശമ്പളം വാങ്ങുന്നത് അതിന്റെ ഗവർണർ രഘുറാം രാജൻ അല്ല . . ! വിവരാവകാശ നിയമപ്രകാരം ലഭിച്ച രേഖകൾ പ്രകാരം രാജനേക്കാൾ ശമ്പളം വാങ്ങുന്ന മറ്റു മൂന്നു പേർ റിസർവ് ബാങ്കിലുണ്ട് . . ! പുറത്തുവന്ന കണക്കുകൾ പ്രകാരം പ്രകാരം പ്രതിമാസം 1,98,700 രൂപയാണു റിസർവ് ബാങ്ക് ഗവർണറുടെ ശമ്പളം . അടിസ്ഥാന ശമ്പളം 90,000 രൂപയും ഡിഎ ഇനത്തിൽ 1,01,700 രൂപയും മറ്റ് അലവൻസുകളായി 7000 രൂപയും ഇതിൽ ഉൾപ്പെടുന്നു . എന്നാൽ , ഗോപാലകൃഷ്ണ സീതാറാം ( നാലു ലക്ഷം ) , അണ്ണാമല അറപ്പുലി ഗൌണ്ടർ ( 2,20,355 ) , വി . കന്തസാമി ( 2.1 ലക്ഷം ) എന്നിങ്ങനെ ശമ്പളം വാങ്ങുന്ന മൂന്നു പേർ റിസർവ് ബാങ്കിലുണ്ട് . ഇവർ ആരെന്നോ ഇവരുടെ പദവി എന്താണെന്നോ ഒന്നും വിവരാവകാശ രേഖയിൽ പരാമർശമില്ല . ഇതേക്കുറിച്ചുള്ള ചോദ്യങ്ങൾക്ക് റിസർവ് ബാങ്ക് അധികൃതർ കൃത്യമായ ഉത്തരവും നൽകുന്നില്ല . 2015 ജൂൺ - ജൂലായ് കാലയളവിലെ ശമ്പള രേഖയാണു വിവരാവകാശ നിയമ പ്രകാരം പുറത്തുവിട്ടിരിക്കുന്നത് . രേഖകളിൽ വേറെയുമുണ്ട് രസകരമായ വസ്തുതകൾ . റിസർവ് ബാങ്ക് കമ്മ്യൂണിക്കേഷൻ ഡിപ്പാർട്ട്മെന്റ് പ്രിൻസിപ്പൽ അഡ്വൈസർ കില്ലാവാലയുടെ ശമ്പളം ആർബിഐയുടെ നാലു ഡെപ്യൂട്ടി ഗവർണർമാർക്കും 11 എക്സിക്യൂട്ടിവ് ഡയറക്ടർമാർക്കും ലഭിക്കുന്നതിനേക്കാൾ അധികമാണ് . ആർബിഐയിൽ ഗവർണർ കഴിഞ്ഞാൽ തൊട്ടു താഴെയുള്ള പദവിയാണ് ഡെപ്യൂട്ടി ഗവർണർ . അതിനു പിന്നാലെയാണ് 11 എക്സിക്യൂട്ടിവ് ഡയറക്ടർമാർ വരുന്നത് എന്നിരിക്കെയാണിത് . കില്ലാവാലയടക്കം 23 ജീവനക്കാർ എക്സിക്യൂട്ടിവ് ഡയറക്ടർമാരേക്കാൾ കൂടുതൽ ശമ്പളം വാങ്ങുന്നുണ്ടെന്നു വിവരാവകാശ രേഖകൾ സൂചിപ്പിക്കുന്നു . 44 ജീവനക്കാർ എക്സിക്യൂട്ടിവ് ഡയറക്ടർമാരേക്കാൾ അധികം പ്രതിഫലംപറ്റുന്നു . മൂന്നു വർഷം മുൻപാണ് റിസർവ് ബാങ്കിന്റെ ഗവർണറായി രഘുറാം രാജൻ ചുമതയേൽക്കുന്നത് . വരുന്ന ഡിസംബറിൽ അദ്ദേഹത്തിന്റെ കാലാവധി അവസാനിക്കുകയാണ് .


രാജ്യത്തെ പൊതുമേഖലാ ബാങ്കുകളെ കബളിപ്പിച്ച് കോടികൾ തട്ടി വിദേശത്തേക്ക് മുങ്ങിയ നീരവ് മോദിക്ക് ബിജെപിയുമായി ബന്ധമുണ്ടെന്ന് ശിവസേന . പാർട്ടി മുഖപത്രമായ സാംനയിലാണ്ആരോപണങ്ങൾ . നീരവ് മോദി ബിജെപിയുടെ പാർട്ണറാണെന്നും തെരഞ്ഞെടുപ്പ് ഫണ്ടിന് എല്ലാ സഹായവും നൽകിയിട്ടുണ്ടെന്നും സാംനയുടെ എഡിറ്റേറിയലിൽ ആരോപണമുണ്ട് . ജനുവരിയിലാണ് നീരവ് മോദി രാജ്യം വിട്ടത് . എന്നാൽ ആഴ്കകൾക്ക് മുൻപ് വേൾഡ് ഇക്കണോമിക് ഫോറത്തിൽ വെച്ച് അദ്ദേഹം പ്രധാനമന്ത്രി നരേന്ദ്രമോദിയെ കണ്ട വിവരം പുറത്തുവന്നു . ബി . ജെ . പി നേതാക്കളുടെ ആശിർവാദത്തോടെയാണ് നീരവ് മോദി രാജ്യം കൊള്ളയടിച്ചത് . തെരഞ്ഞെടുപ്പുകളിൽ സമ്പത്ത് വർദ്ധിപ്പിക്കാൻ ബിജെപിയെ സഹായിക്കുന്ന നിരവധി നീരവ് മോദിമാർ ഇനിയും ഉണ്ടെന്നും ശിവസേന ആരോപിക്കുന്നു നീരവിനെതിരെ നേരത്തെ തന്നെ എഫ് . ഐ . ആർ രജിസ്റ്റർ ചെയ്തിട്ടുണ്ടായിരുന്നു . പിന്നെ എങ്ങനെയാണ് അദ്ദേഹം ദാവോസിൽ മറ്റ് വ്യവസായികൾക്കൊപ്പം പ്രധാനമന്ത്രിയുടെ അടുത്തെത്തിയത് ? നീരവ് രാജ്യം വിട്ടുകഴിഞ്ഞ ശേഷമാണ് എൻഫോഴ്സ്മെന്റ് ഡയറക്ടറേറ്റ് നടപടികൾ തുടങ്ങിയത് . അഴിമതി കാണിച്ച ലാലുപ്രസാദ് യാദവിനെ പോലുള്ളവർ അഴികൾക്കുള്ളിലാണ് . എന്നാൽ മദ്യരാജാവ് വിജയ് മല്യയും നീരവ് മോദിയുമൊക്കെ സർക്കാറിന്റെ മൂക്കിന് കീഴിലൂടെ വിദേശത്തേക്ക് കടന്നു . നൂറും അഞ്ഞൂറുമൊക്കെ രൂപയുടെ കടം തിരിച്ചടയ്ക്കാനാവാതെ കർഷകർ ആത്മഹത്യ ചെയ്യുമ്പോൾ ലക്ഷക്കണക്കിന് കോടി രൂപ അടിച്ചെടുത്ത് ചിലർ രാജ്യം വിടുന്നതായും ശിവസേനാ മുഖപത്രം കുറ്റപ്പെടുത്തി .


ഗോകുലം എഫ്സിയുടെ ഉഗാണ്ടൻ സ്ട്രൈക്കർ ഹെൻറി കിസേക്ക മോഹൻ ബഗാനിലേക്കെന്ന് സൂചന . ഇക്കഴിഞ്ഞ ഐ ലീഗ് സീസണിൽ ഗോകുലത്തിനായി പുറത്തെടുത്ത തകർപ്പൻ പ്രകടനമാണ് കിസേക്കയെ മോഹൻ ബഗാൻ അധികൃതരുടെ ശ്രദ്ധയിൽപ്പെടുത്തിയത് . മാത്രമല്ല , സുഹൈർ ഗോകുലവുമായി പുതിയ കരാർ ഒപ്പിട്ടതും ഇതിനോട് കൂട്ടിവായിക്കാം . ഐ ലീഗിലെ ടോപ് ക്ലബുകൾ ഗോകുലം പരാജയപ്പെടുത്തുമ്പോൾ അതിലെല്ലാം തൻറെതായ പ്രകടനം നടത്താൻ കിസേക്കയ്ക്ക് കഴിഞ്ഞിരുന്നു . ടീമിനായി ഏഴ് മത്സരങ്ങൾ കളിച്ച കിസേക്ക നാല് ഗോളുകൾ നേടുകയും ചെയ്തു . അതിൽ രണ്ടെണ്ണം മോഹൻ ബഗാനെതിരേയും ഒരെണ്ണം ചാംപ്യന്മാരായ മിനർവ പഞ്ചാബിനെതിരേയുമായിരുന്നു . ബഗാൻ കോച്ച് ശങ്കർ ലാൽ ചക്രബർത്തിയുടെ ശ്രദ്ധയിലേക്ക് കിസേക്കയെ കൊണ്ടുവന്നതും ഈ പ്രകടനം തന്നെയാണ് . കായിക ക്ഷമതയും കരുത്തും കിസേക്കയെ വേറിട്ട് നിർത്തുന്നു . നാല് തവണ ഉഗാണ്ടൻ ദേശീയ ടീമിൽ കളിച്ച കിസേക്ക രണ്ട് ഗോളും നേടി . എന്നാൽ സൂപ്പർ കപ്പിൽ കിസേക്ക ഗോകുലം എഫ്സിയുടെ ജേഴ്സിയിലുണ്ടാവും .


അടുത്ത സ്വാതന്ത്ര്യ ദിനം മുതൽ രാജ്യത്ത് ഡിജിറ്റൽ സ്വാതന്ത്ര്യം പ്രാവർത്തികമാക്കുമെന്ന് പ്രഖ്യാപിച്ച് റിലയൻസ് ചെയർമാൻ മുകേഷ് അംബാനി . 500 രൂപയ്ക്ക് സ്മാർട്ട് ഫോൺ നൽകുമെന്ന പ്രഖ്യാപനമായിരുന്നു പ്രതീക്ഷിച്ചിരുന്നതെങ്കിലും എല്ലാവരെയും ഞെട്ടിച്ച് അംബാനി ഒരു പടികൂടെ കടന്ന് 0 രൂപയ്ക്ക് ഫോൺ നൽകുമെന്ന് പ്രഖ്യാപിക്കുകയായിരുന്നു . വെറും 12 മാസം കൊണ്ട് രാജ്യത്തെ ജനസംഖ്യയുടെ 99 ശതമാനത്തെയും എത്തിപ്പിടിക്കാൻ തങ്ങൾക്ക് കഴിഞ്ഞുവെന്ന് അംബാനി അവകാശപ്പെട്ടു . ജിയോ പുറത്തിങ്ങുന്നതിന് മുമ്പ് ലോകത്ത് ബ്രോഡ്ബാന്റ് ഇന്റർനെറ്റ് ഉപയോഗത്തിൽ ഇന്ത്യ 155ാം സ്ഥാനത്തായിരുന്നെങ്കിൽ ഇപ്പോൾ ലോകത്ത് ഏറ്റവുമധികം ഇന്റർനെറ്റ് ഉപയോഗിക്കുന്ന രാജ്യമായി ഇന്ത്യ മാറി . 309 രൂപയ്ക്ക് പ്രൈം റീചാർജ്ജ് ചെയ്ത 100 മില്യനിലധികം ഉപഭോക്താക്കളാണ് കമ്പനിക്കുള്ളത് . മാർക്കറ്റിലെ ഏറ്റവു ചെറിയ നിലവാരത്തിലുള്ള സ്മാർട്ട് ഫോണുകൾക്ക് പോലും 3000 രൂപയ്ക്ക് മുകളിൽ വിലയുണ്ടെന്നും ഇത് രാജ്യത്തെ വലിയൊരു ശതമാനം ഉപഭോക്താക്കൾക്കും താങ്ങാൻ കഴിയില്ലെന്നും അംബാനി പറഞ്ഞു . ജിയോയ്ക്ക് ശേഷം രാജ്യത്തെ ഡേറ്റാ ഉപയോഗം വൻ തോതിൽ വർദ്ധിച്ചു . വെറും 153 രൂപ പ്രതിമാസം നിരക്കിലാണ് ജിയോ ഇന്റർനെറ്റ് നൽകുന്നത് . ഇതേ അളവ് ഡേറ്റാ മറ്റ് കമ്പനികളിൽ നിന്ന് ഉപയോഗിക്കുകയാണെങ്കിൽ 4000 മുതൽ 5000 രൂപ വരെ നൽകേണ്ടി വരുമെന്നും അംബാനി പറഞ്ഞു . തുടർന്നാണ് പൂജ്യം രൂപയ്ക്ക് ഫോൺ നൽകുമെന്ന് അംബാനി പ്രഖ്യാപിച്ചത് . ഓഗസ്റ്റ് 15 മുതൽ പരീക്ഷണാടിസ്ഥാനത്തിൽ പുറത്തിറക്കും . ഓഗസ്റ്റ് 24 മുതൽ പ്രീ ബുക്കിങ് ആരംഭിക്കും . ഓഫറിൻറെ ദുരുപയോഗം തടയാൻ 1500 രൂപയാണ് സെക്യൂരിറ്റി ഡിപ്പോസിറ്റായി സ്വീകരിക്കുന്നത് . മൂന്നു വർഷത്തിനു ശേഷം ഈ പണം തിരികെ നൽകുമെന്നും റിലയൻസ് മുകേഷ് അംബാനി പറഞ്ഞു . ഫോൺ സാധാരണക്കാരെ ലക്ഷ്യമിട്ടെന്നും ഫോൺ പൂർണമായും ഇന്ത്യൻ നിർമിതമെന്നും അംബാനി പറഞ്ഞു .


സാധാരണക്കാരന്റെ കാർ എന്ന പ്രഖ്യാപനത്തോടെയാണ് ടാറ്റയുടെ ചെറുകാർ നാനോ വിപണിയിലെത്തിയത് . കുറഞ്ഞ ചെലവിൽ കാർ വിപണിയിൽ എത്തിച്ചതിന് ടാറ്റയ്ക്ക് മികച്ച പ്രതികരണം ലഭിച്ചിരുന്നു . എന്നാൽ ടാറ്റാ നാനോയ്ക്ക് അത്ര നല്ല സമയമല്ലെന്നാണ് വിപണി നൽകുന്ന സൂചനകൾ . ഈ സാമ്പത്തിക വർഷത്തിൽ ജൂൺ മാസം ടാറ്റാ നാനോയുടെ ഒരു യൂണിറ്റ് മാത്രമാണ് നിർമ്മിച്ചിട്ടുള്ളത് . ആഭ്യന്തര വിപണിയിൽ കഴിഞ്ഞമാസം വിൽപ്പന നടത്താനായത് മൂന്ന് യൂണിറ്റുകൾ മാത്രമെന്നത് ടാറ്റയ്ക്ക് നൽകുന്നത് ശുഭ സൂചനകൾ അല്ലെന്നാണ് റിപ്പോർട്ട് . ബൈക്ക് യാത്രക്കാരായ ഇന്ത്യൻ കുടുംബങ്ങളുടെ ഒരു കാർ വാങ്ങുകയെന്ന സ്വപ്നം പൂർത്തിയാക്കുകയാണ് തൻറെ ലക്ഷ്യമെന്ന് പ്രഖ്യാപിച്ച് രത്തൻ ടാറ്റ നേരിട്ട് നേതൃത്വം നൽകി പുറത്തിറക്കിയ കാറായിരുന്നു ടാറ്റാ നാനോ . കഴിഞ്ഞ വർഷം ഇക്കാലയളവിൽ 275 യൂണിറ്റുകൾ നിർമ്മിക്കുകയും 167 യൂണിറ്റുകൾ വിൽക്കപ്പെടുകയും ചെയ്ത സ്ഥാനത്താണ് ഇത്ര വലിയ കുറവുണ്ടായിരിക്കുന്നത് . ഒരു ലക്ഷം രൂപയ്കക്ക് ഒരു കാർ എന്നതായിരുന്നു രത്തൻ ടാറ്റയുടെ പ്രഖ്യാപനം . ഇതിന് ഏകദേശം അടുത്ത് തന്നെയായിരുന്നു കാറിൻറെ വിൽപ്പന വിലയും . കഴിഞ്ഞ ജൂണിൽ നാനോയുടെ 25 യൂണിറ്റുകൾ കയറ്റുമതി നടന്നെങ്കിൽ ഈ വർഷം ഒരു കയറ്റുമതി ഓർഡർ പോലും ലഭിച്ചില്ല . എന്നാൽ , നാനോയുടെ ഉൽപ്പാദനം നിർത്തുന്നത് സംബന്ധിച്ച് ടാറ്റ മോട്ടാഴ്സ് ഇതുവരെ പ്രഖ്യാപനമൊന്നും നടത്തിയിട്ടില്ലെന്ന് ഇക്കണോമിക് ടൈംസ് റിപ്പോർട്ട് ചെയ്യുന്നു . 2008 ആട്ടോ എക്സ്പോയിൽ അവതരിപ്പിക്കപ്പെട്ട നാനോ 2009 മാർച്ചിലാണ് ടാറ്റ വിപണിയിൽ എത്തിച്ചത് . നാനോയുടെ നിർമ്മാണത്തിനായി ടാറ്റ പശ്ചിമ ബംഗാളിലെ സിംഗൂരിൽ പ്ലാൻറ് സ്ഥാപിക്കാൻ ശ്രമിച്ചത് അന്ന് പശ്ചിമ ബംഗാൾ രാഷ്ട്രീയത്തിലും ഇന്ത്യൻ രാഷ്ട്രീയത്തിലും വൻ ചലനങ്ങൾക്ക് കാരണമായിരുന്നു .


2014 ലോക്സഭ തിരഞ്ഞെടുപ്പിൽ നരേന്ദ്ര മോദി നിയോഗിച്ച ക്യാംപയിൻ ടീമിന് ഡാറ്റക്വസ്റ്റ് അവാർഡ് . ലോക്സഭ തിരഞ്ഞെടുപ്പിൽ മോദിയുടെ ഡിജിറ്റൽ , സോഷ്യൽ മീഡിയ ക്യാംപയിന് പിന്നിൽ പ്രവർത്തിച്ച സംഘത്തിനാണ് അവാർഡ് . വൺഇന്ത്യ മാനേജിംഗ് ഡയറക്ടർ ബി ജി മഹേഷിന്റെ നേതൃത്വത്തിലാണ് മോദിയുടെ ഓൺലൈൻ സോഷ്യൽ മീഡിയ ക്യാംപയിൻ സംഘം പ്രവർത്തിച്ചത് . ഇതിന് പുറമെ ഒട്ടേറെ ബിസിനസ് പ്രമുഖരും ഓൺലൈൻ വിപണന രംഗത്തെ പ്രമുഖരും അവാർഡിന് അർഹരായി . വിവരസാങ്കേതിക രംഗത്തും ബിസിനസ് രംഗത്തും ഏറെ പ്രാധാന്യമുള്ള പുരസ്ക്കാരമാണ് ഡാറ്റക്വസ്റ്റിന്റേത് . മോദിയുടെ വിജയത്തിൽ നിർണായക പങ്ക് വഹിച്ചത് ബി ജി മഹേഷിന്റെ നേതൃത്വത്തിലുള്ള ക്യാംപയിൻ ടീമിന്റെ പ്രവർത്തനമായിരുന്നു . സംഘത്തിന് പുറമെ ഡാറ്റക്വസ്റ്റ് പേഴ്സൺ 2014 അവാർഡിന് സ്നാപ്ഡീൽ സഹസ്ഥാപകനും സിഇഒയുമായ കുനാൽ ബാൽ അർഹനായി . വളരെ വേഗത്തിൽ വളരുന്ന ഓൺ സൈല്ലറാണ് സ്നാപ്ഡീൽ . കോടിക്കണക്കിന് രൂപയുടെ ലാഭമാണ് കമ്പനി പ്രതിവർഷം നേടുന്നത് . ലൈഫ് ടൈം അച്ചീവ്മെന്റ് അവാർഡിന് നാസ്കോം സഹ സ്ഥാപകൻമാരിൽ ഒരാളായ സൌരവ് ശ്രീവാസ്തവ അർഹനായി . സോഫ്ട് വെയർ മേഖലയിൽ ഇന്ത്യയുടെ വ്യക്തിമുദ്ര ഉയർത്തുന്ന തരത്തിലായിരുന്നു നാസ്കോമിന്റെ പ്രവർത്തനം . നാസ്കോമിന്റെ പ്രവർത്തനങ്ങൾക്ക് അമരക്കാരനായിരുന്നതാണ് സൌരവിനെ ലൈഫ് ടൈം അചീവ്മെന്റ് അവാർഡിന് അർഹനാക്കിയത് . ഡാറ്റക്വസ്റ്റ് സ്പെഷ്യൽ അവാർഡിന് സ്റ്റേറ്റ് ബാങ്ക് ഓഫ് ഇന്ത്യ ചെയർമാൻ അരുന്ധതി ഭട്ടാചാര്യ നേടി . ബാങ്കിംഗ് രംഗത്ത് വിവരസാങ്കേതിക വിദ്യയെ സാധാരണക്കാരന് പോലും ഉപയോഗിയ്ക്കത്തക്ക വിധത്തിൽ ലളിത വത്ക്കരിയ്കകുകയും പ്രചരിപ്പിയ്ക്കുകയും ചെയ്തതിനാണ് അവാർഡ് . ബാംഗ്ലൂരിൽ വച്ച് വടന്ന് ചടങ്ങിൽ അവാർഡുകൾ വിതരണം ചെയ്തു .


കഴിഞ്ഞ പത്ത് വർഷത്തിനിടയിലെ ഏറ്റവും കുറഞ്ഞ നികുതി വരുമാന വളർച്ചയിൽ കേരളം . വളർച്ചയിൽ ഇടിവ് രേഖപ്പെടുത്തിയതിനെത്തുടർന്ന് വികസന - സമൂഹ്യക്ഷേമ പദ്ധതികളെ വലിയതോതിൽ ബാധിച്ചേക്കുമെന്ന ആശങ്കയിലാണ് ഇപ്പോൾ സംസ്ഥാന ധന വകുപ്പ് . ജിഎസ്ടിയിലേക്ക് മാറിയതിനാലാണ് വരുമാനത്തിൽ ഇടിവ് നേരിട്ടതെന്ന് സാമ്പത്തിക നീരിക്ഷകർ വാദിക്കുന്നു . കഴിഞ്ഞ സാമ്പത്തിക വർഷത്തെ കണക്കുകൾ വച്ച് പരിശോധിക്കുമ്പോൾ ജിഎസ്ടി , വാറ്റ് എന്നിവയിൽ നിന്നുളള ഈ വർഷത്തെ നികുതി വരുമാനത്തിൻറെ വളർച്ച നാല് ശതമാനം മാത്രമാണ് . 2012 - 13 വർഷത്തിൽ 25 ശതമാനം വരുമാന വളർച്ചയാണ് സംസ്ഥാനം നേടിയതെങ്കിൽ 2016 - 17 വർഷത്തിൽ മുൻ വർഷത്തെക്കാൾ 10 ശതമാനമായിരുന്നു വളർച്ച . ഇതോട കേന്ദ്രം നൽകുന്ന ജിഎസ്ടി നഷ്ടപരിഹാരത്തെ കേരള സർക്കാരിന് കൂടുതൽ ആശ്രയിക്കേണ്ടിവരും . സംസ്ഥാന ജിഎസ്ടി വകുപ്പാണ് ഇത് സംബന്ധിച്ച കണക്കുകൾ പുറത്ത് വിട്ടത് . ശരാശരി 14 ശതമാനം വരുമാന വളർച്ചയാണ് സംസ്ഥാന സർക്കാർ ജിഎസ്ടിയിൽ നിന്ന് പ്രതീക്ഷിച്ചതെങ്കിലും അത് വെറും നാല് ശതമാനത്തിലേക്ക് ചുരുങ്ങി . ഇതോടെ ചിലവുകളുടെ കാര്യത്തിൽ സർക്കാരിന് മുണ്ടുമുറുക്കിയുടുക്കേണ്ടിവരും . വിവിധ ക്ഷേമ പ്രവർത്തനങ്ങളും വികസനപ്രവർത്തനങ്ങൾക്കും തുക കണ്ടെത്താൻ സർക്കാർ ഇതോടെ ബദൽ സംവിധാനം കണ്ടുപിടിക്കേണ്ടിവരും .


ഡാൻസും പാട്ടുമായി ജീവിതം ആഘോഷിക്കുന്നവരാണ് വെസ്റ്റിൻഡീസുകാർ . ക്രിക്കറ്റിലെ വിൻഡീസ് താരങ്ങളും ഇക്കാര്യത്തിൽ ഒട്ടും പിന്നിലല്ല . ക്രിസ് ഗെയ്ലും , ഡാരൻ സമിയും , കീറോൺ പൊള്ളാർഡും , ഡ്വെയ്ൻ ബ്രാവോയും ഒക്കെ മികച്ച ഡാൻസർമാരായി കയ്യടിനേടിയവരാണ് . ഐപിഎല്ലിൽ ചെന്നൈ സൂപ്പർ കിംഗ്സ് ഓൾറൌണ്ടർ ഡ്വെയ്ൻ ബ്രാവോയാണ് വ്യത്യസ്ത നൃത്തച്ചുവടുകളുമായി കൂടുതൽ ശ്രദ്ധനേടിയിട്ടുള്ള താരം . ഐപിഎല്ലിൽ കഴിഞ്ഞ സീസണിനിടെ പുറത്തിറക്കിയ ‘ട്രിപ് അഭി ബാക്കി ഹേ’ എന്ന ഗാനത്തിന് വലിയ സ്വീകാര്യത ലഭിച്ചിരുന്നു . പതിനൊന്നാം സീസണിൽ തൻറെ പുതിയ ആൽബം പുറത്തിറക്കാനിരിക്കുകയാണ് വിൻഡീസ് താരം . സീസണിന് മുന്നോടിയായി ചെന്നൈ ക്യാമ്പിലെത്തിയ ബ്രാവോ പാട്ടും ഡാൻസുമായി പരിശീലനം ആസ്വദിക്കുകയാണ് . ഇതിൻറെ നിരവധി ചിത്രങ്ങളും ദൃശ്യങ്ങളും നേരത്തെ പുറത്തുവന്നിരുന്നു . അത്തരത്തിൽ ബ്രാവോയുടെ പുതിയ നൃത്തച്ചുവടുകൾ പുറത്തുവന്നിരിക്കുകയാണ് ഇപ്പോൾ . ചെന്നൈ സൂപ്പർ കിംഗ്സ് ക്യാമ്പിൽ സഹപ്രവർത്തകനൊപ്പം നൃത്തംചെയ്യുന്ന ബ്രാവോയാണ് ദൃശ്യത്തിലുള്ളത് . ബ്രാവോയുടെ ഡാൻസിന് വലിയ സ്വീകാര്യതയാണ് സമൂഹമാധ്യമമായ ഇൻസ്റ്റാഗ്രാമിൽ ലഭിക്കുന്നത് . ഏപ്രിൽ ഏഴിന് ഐപിഎൽ 11 - ാം എഡിഷൻ ആരംഭിക്കാനിരിക്കേ ചെന്നൈ വളരെയധികം പ്രതീക്ഷയർപ്പിക്കുന്ന താരങ്ങളിലൊരാളാണ് ബ്രാവോ . കാണാം ചെന്നൈ സൂപ്പർ കിംഗ്സ് താരത്തിൻറെ ഡാൻഡ്


അന്താരാഷ്ട്ര വിപണിയിൽ വില വർദ്ധിക്കുന്നതിന്റെ തുടർച്ചയായി സംസ്ഥാനത്തും സ്വർണ്ണവില കുതിച്ചുയരുന്നു . തുടർച്ചയായ മൂന്നാം ദിവസവും സ്വർണ്ണവില വർദ്ധിച്ചു . പവന് 80 രൂപയും ഗ്രാമിന് 10 രൂപയുമാണ് ഇന്ന് വർദ്ധിച്ചതെങ്കിലും കഴിഞ്ഞ മൂന്ന് ദിവസങ്ങളിലായി പവന് 360 രൂപയാണ് കൂടിയത് . ഏപ്രിൽ പത്തിന് ഒരു പവന് 21,880 രൂപയായിരുന്നു വിലയെങ്കിൽ ഇന്ന് 22,240 രൂപയാണ് സംസ്ഥാനത്തെ ചില്ലറ വിപണിയിലെ വില . ഗ്രാമിന് 2780 രൂപയ്ക്കാണ് ഇന്ന് വ്യാപാരം പുരോഗമിക്കുന്നത് . ചൊവ്വാഴ്ച 80 രൂപയും ബുധനാഴ്ച 200 രൂപയുമാണ് വർദ്ധിച്ചത് . ഇതിന് പുറമെ ഇന്ന് 80 രൂപയും കൂടി . വരും ദിവസങ്ങളിലും സ്വർണ്ണവില വർദ്ധിക്കുമെന്ന സൂചനയാണ് വിപണിയിൽ നിന്ന് ലഭിക്കുന്നത് .


സിനിമാക്കഥ പോലെ ഒരു ജീവിതം പതിനാലാം വയസ്സിൽ നാടുവിട്ടതാണ് കൃഷ് കൈമൾ . ഭക്ഷണം ഒരു ചോദ്യ ചിഹ്നമായപ്പോൾ മദ്രാസ്സിലേക്കായിരുന്നു കൃഷ് കൈമളിന്റെ നാടുവിടൽ . അങ്ങനെ വീടു വിടുന്ന എല്ലാവരെയും പോലെ മദ്രാസിലെ തെരുവിൽ ജീവിതം . ചായയടിക്കാരെന്ന ആദ്യ ജോലി . പിന്നെ വർക്ക്ഷോപ്പിൽ . തുടർന്ന് ഒരു സിനിമാക്കഥ പോലെയുള്ള വളർച്ച . ഒടുവിൽ , സംവിധായകനെന്ന നിലയിൽ ആദ്യ സിനിമ പുറത്തിറങ്ങുന്നു . ആർക്കും പ്രചോദനമാകുന്ന ആ കഥകൾ കൃഷ് കൈമൾ തന്നെ പറയുന്നു - വീഡിയോ കാണാം കാഞ്ചനയുടെ തിരിച്ചുവരവ് ഓലപ്പീപ്പിക്ക് പിന്നിൽ സിനിമയുടെ അണിയറപ്രവർത്തകരുടെയും ആസ്വാദകരുടെയും കൂട്ടായ്മയിൽ ' ടീം മൂവി ' എന്ന ആശയവുമായാണ് ഓലപീപ്പി ഒരുങ്ങിയത് . സിനിമയിൽ ഉൾപ്പെടുന്നവർക്കു അവരുടെ ശമ്പളവും , മറ്റു സിനിമ പ്രേമികൾക്കു ചെറിയ മുതൽമുടക്കിലൂടെയും നല്ല സിനിമകളുടെ നിർമ്മാണത്തിൽ ഭാഗമാവുക എന്നൊരു ആശയമാണ് ഓലപീപ്പി എന്ന സിനിമയ്ക്കു പിന്നിൽ . ശമ്പളം വാങ്ങിക്കാതെയാണ് അണിയറപ്രവർത്തകരും അഭിനേതാക്കളും സിനിമയുടെ നിർമ്മാണത്തിൽ ഭാഗമായത് . ലാഭം പിന്നീട് ശമ്പളമായി നൽകാനുമാണ് തീരുമാനം . വൈബ്സോൺ മൂവീസിന്റെ ബാനറിലാണ് സിനിമയുടെ നിർമ്മാണം . കാസ്റ്റിംഗ്


മോഹൻലാൽ നായകനാകുന്ന മേജർ രവിയുടെ പുത്തൻ പട്ടാള ചിത്രത്തിൽ ശ്രദ്ധേയമായ കഥാപാത്രത്തെ അവതരിപ്പിക്കാൻ ഒരുങ്ങുകയാണ് തെലുങ്കുതാരം അല്ലു അർജ്ജുന്റെ സഹോദരൻ അല്ലു സിരീഷ് . മലയാളത്തിൽ അഭിനയിക്കണമെന്ന അല്ലു അർജുൻറെ മോഹത്തെ കടത്തിവെട്ടിയാണ് അല്ലു സിരീഷിന് അവസരം ലഭിച്ചത് . അതും ചേട്ടന്റെ പ്രിയ നടൻ മോഹൻലാലിനൊപ്പം . മേജർ രവിയുടെ ‘1971 ബിയോണ്ട് ബോർഡേഴ്സാ’ണ് ചിത്രം . ബാഹുബലി താരം റാണ ദഗ്ഗുബട്ടി അവതരിപ്പിക്കുമെന്ന് പറയപ്പെട്ടിരുന്ന കഥാപാത്രത്തെയാണ് അല്ലു സിരീഷ് 1971 ബിയോണ്ട് ബോർഡേഴ്സി’ൽ അവതരിപ്പിക്കുന്നത് . മോഹൻലാൽ മൂന്ന് ഗെറ്റപ്പുകളിലും ഡബിൾ റോളിലുമെത്തുന്ന ചിത്രമാണ് 1971 ബിയോണ്ട് ബോർഡേഴ്സ് . രാജസ്ഥാൻ , കശ്മീർ , പഞ്ചാബ് ഉഗാണ്ട എന്നിവിടങ്ങളിൽ ചിത്രീകരിക്കുന്ന സിനിമ രാജ്യാന്തര സ്വഭാവമുള്ള വാർ മുവി ആയിരിക്കുമെന്നാണ് സൂചന . 1971 ലെ ഇന്ത്യാപാക് യുദ്ധകാലത്ത് നടന്ന യഥാർത്ഥ സംഭവങ്ങളെ ആസ്പദമാക്കിയാണ് ചിത്രം . മേജർ മഹാദേവനായും പിതാവ് മേജർ സഹദേവനായുമാണ് മോഹൻലാൽ അഭിനയിക്കുന്നത് . മഹാദേവൻ എന്ന സൈനിക ഉദ്യോഗസ്ഥനായി മോഹൻലാൽ നാലാം തവണയാണ് മേജർ രവി ചിത്രത്തിൽ കഥാപാത്രമാകുന്നത് . മേജർ രവിയുടെ ആദ്യ ചിത്രം കീർത്തി ചക്രയിലും പിന്നീട് വന്ന കുരുക്ഷേത്ര , കാണ്ഡഹാർ എന്നീ സിനിമകളിലും മോഹൻലാൽ മഹാദേവന്റെ റോളിലായിരുന്നു . റെഡ് റോസ് എന്റർടെയിൻമെന്റിന്റെ ബാനറിൽ ഹനീഫ് മുഹമ്മദാണ് നിർമാണം . മലയാളത്തിൽ അഭിനയിക്കാൻ ആഗ്രഹമുണ്ടായിരുന്നെന്നും അത് മോഹൻലാലിനൊപ്പമുള്ള ഒരു ചിത്രത്തിലൂടെ ആയതിൽ സന്തോഷമുണ്ടെന്നും അല്ലു സിരീഷ് പറയുന്നു . ബാലതാരമായി സിനിമയിലെത്തിയ സിരീഷ് അടുത്തിടെയിറങ്ങിയ ‘ശ്രീരാസ്തു ശുഭമസ്തു’ ഉൾപ്പെടെ മൂന്നേമൂന്ന് ചിത്രങ്ങളിലേ സിരീഷ് അഭിനയിച്ചിട്ടുള്ളൂ . ആദ്യചിത്രമായ ‘ഗൌരവം’ തെലുങ്കിനൊപ്പം തമിഴിലും പ്രദർശനത്തി .


ഫേസ്ബുക്കിലെ റിയാക്ഷൻ ബട്ടണുകൾ ഉപയോഗിക്കരുതെന്ന് പൌരന്മാർക്ക് ബെൽജിയത്തിൽ നിർദേശം . ബെൽജിയം പോലീസാണ് ഇത്തരം കൌതുകരമായ നിർദേശവുമായി രംഗത്ത് എത്തിയത് . യൂസർമാരുടെ മനോവികാരങ്ങൾ മനസിലാക്കാനാണ് റിയാക്ഷൻ ബട്ടണുകൾ ഫേസ്ബുക്ക് അവതരിപ്പിച്ചത് . അതിനനുസരിച്ച് പരസ്യങ്ങൾ യൂസർമാരുടെ ന്യൂസ്ഫീഡുകളിലെത്തിക്കുന്നു . അതിനാൽ സ്വകാര്യത സംരക്ഷിക്കണമെന്ന് ആഗ്രഹിക്കുന്നവർ റിയാക്ഷൻ ബട്ടൻ ഉപയോഗിക്കരുതെന്നാണ് ബെൽജിയം പോലീസിലെ ഇൻറേണൽ സെക്യൂരിറ്റി വിഭാഗം നൽകുന്ന മുന്നറിയിപ്പ് . കഴിഞ്ഞ ഫ്രെബുവരിയിലാണ് ഫേസ്ബുക്ക് റിയാക്ഷൻ ബട്ടനുകൾ അവതരിപ്പിച്ചത് . ലൈക്ക് ബട്ടന് പുറമെ മനോവികാരങ്ങൾ പ്രകടിപ്പിക്കാൻ അഞ്ച് ബട്ടനുകളാണ് അവതരിപ്പിച്ചിരുന്നത് . അടുത്തിടെ മാതൃദിനത്തിൽ ഇതിനോട് ഒരു റിയക്ഷൻ കൂടി ഫേസ്ബുക്ക് ചേർത്തിരുന്നു . ഒരു വ്യക്തി ഒരു പോസ്റ്റിൽ തൻറെ റിയാക്ഷൻ പ്രകടിപ്പിക്കുന്ന രീതി പഠിച്ച് കൃത്യമായി വ്യക്തിയുടെ മനോവിചാരം പ്രവചിക്കുന്ന സോഫ്റ്റ്വെയറുകൾ ഫേസ്ബുക്ക് ഉപയോഗിക്കുന്നുവെന്നും , അതിൻറെ സഹായത്തോടെ വ്യക്തികളുടെ സ്വകാര്യ മനോനിലവരെ കച്ചവടമാക്കുന്നു എന്നുമൊക്കെയാണ് ജനറലായ ബെൽജിയം പോലീസ് മുന്നറിയിപ്പ് പറയുന്നത് .


മൂന്നു തവണ ലോറസ് അവാർഡ് കീശയിലാക്കിയ ഉസൈൻ ബോൾട്ട് , അഞ്ചു തവണ ബാലൺ ഡി ഓർ നേടിയ ലയണൽ മെസി എന്നിവരെ പിന്തള്ളിയാണ് ജോക്കോവിച്ച് പുരസ്കാരം സ്വന്തമാക്കിയത് . കഴിഞ്ഞ സീസണിൽ ജോക്കോവിച്ച് മൂന്നു ഗ്രാൻഡ്സ്ലാം കിരീടങ്ങൾ സ്വന്തമാക്കിയിരുന്നു . 2012ലും 2015ലും ലോറസ് സ്വന്തമാക്കിയ ജോക്കോവിച്ച് വിംബിൾഡൺ , യുഎസ് ഓപ്പൺ , ഓസ്ട്രേലിയൻ ഓപ്പൺ കിരീടങ്ങൾ കഴിഞ്ഞ വർഷം സ്വന്തമാക്കിയപ്പോൾ ഫ്രഞ്ച് ഓപ്പൺ ഫൈനലിൽ കടന്നു . ഒരു വർഷം എല്ലാ ഗ്രാൻഡ് സ്ലാമിന്റെയും ഫൈനലിൽ കടക്കുന്ന മൂന്നാമത്തെ ടെന്നീസ് താരമാണ് ജോക്കോവിച്ച് . കൂടാതെ കഴിഞ്ഞ വർഷം ആറു മാസ്റ്റേഴ്സ് കിരീടങ്ങൾ നേടുകയും ചെയ്തു . 15 ഫൈനലുകൾ കളിച്ച ജോക്കോവിച്ച് 11 കിരീടങ്ങൾ സ്വന്തമാക്കുകയും ചെയ്തതാണ് പുരസ്കാരത്തിന് അർഹനാക്കിയത് . സെറീന വില്യസിനും ഇതു മൂന്നാം തവണയാണ് ലോറസ് പുരസ്കാരം ലഭിക്കുന്നത് . 2003ലും 2010ലുമാണ് അവർ ഈ നേട്ടം സ്വന്തമാക്കിയിരുന്നത് . സെറീനയ്ക്ക് ഇതു പത്താമത് ലോറസ് നോമിനേഷനുമായിരുന്നു . കഴിഞ്ഞ വർഷം മൂന്നു ഗ്രാൻഡ്സ്ലാം കിരീടങ്ങളാണ് സെറീന സ്വന്തമാക്കിയത് . റഗ്ബി ലോകകപ്പിൽ കിരീടം നേടിയ ന്യൂസിലൻഡാണ് മികച്ച ടീമിനുള്ള പുരസ്കാരം നേടിയത് .


ഏഷ്യൻ ഗെയിംസ് വനിതാ സ്ക്വാഷ് ടീമിനത്തിൽ ഇന്ത്യ ഫൈനലിൽ . സെമി ഫൈനലിൽ നിലവിലെ ചാമ്പ്യന്മാരും അതിശക്തരുമായ മലേഷ്യയെ അട്ടിമറിച്ചാണ് ഇന്ത്യ ഫൈനിലെത്തിയത് . ജോഷ്ന ചിന്നപ്പ , ദീപിക പള്ളിക്കൽ കാർത്തിക് , സുനെയ്ന കുരുവിള , താൻവി ഖന്ന എന്നിവരടങ്ങുന്ന ടീമാണ് മികച്ച പോരാട്ടത്തിനൊടുവിൽ കലാശ പോരാട്ടത്തിനുള്ള യോഗ്യത നേടിയെടുത്തത് . എന്നാൽ , പുരുഷ വിഭാഗത്തിൽ ഹോംങ്കോംഗിന് മുന്നിൽ സെമിയിൽ മുട്ടുമടക്കിയ ഇന്ത്യ വെങ്കലം നേട്ടം സ്വന്തമാക്കി . അതേസമയം ഏഷ്യൻ ഗെയിംസ് സെയിലിങ്ങിൽ ഇന്ത്യ രണ്ട് മെഡൽ സ്വന്തമാക്കി . വർഷ - ശ്വേത സഖ്യം വെള്ളി നേടിയപ്പോൾ ഹർഷിത തോമർ വെങ്കലം സ്വന്തമാക്കി . ബോക്സിങ്ങിൽ സെമിയിൽ നിന്ന് പിന്മാറിയ വികാസ് കൃഷണൻ വെങ്കലം ലഭിച്ചു . വനിതാ ഹോക്കി ഫൈനലിൽ ഇന്ത്യ ഇന്ന് ജപ്പാനെ നേരിടും .


ആരാധകരെ ഒരിക്കലും നിരാശരാക്കാത്ത താരമാണ് സൂര്യ . ആരാധകരോട് സംവദിക്കാൻ സൂര്യ സമയം കണ്ടെത്താറുമുണ്ട് . തന്റെ കടുത്ത ആരാധകനുമായി സൂര്യ സമയം ചിലവഴിച്ചതാണ് പുതിയ വാർത്ത . ആത്മാർഥമായി ആഗ്രഹിച്ചാൽ നടക്കാത്തതായി ഒന്നുമില്ലെന്ന ഉപദേശവും നൽകിയാണ് സൂര്യ കുഞ്ഞ് ആരാധകനെ യാത്രയാക്കിയത് . തേനി ജില്ലയിലെ ദിനേശ് സൂര്യയുടെ കടുത്ത ആരാധകനാണ് . ശരീര വൈകല്യം തളർത്താത്ത ദിനേശിന് ലോകം അറിയുന്ന ഒരു പെയിന്ററാകണമെന്ന് ആണ് ആഗ്രഹം . സൂര്യയെ നേരിട്ടു കാണുകയെന്നതായിരുന്നു മറ്റൊരു സ്വപ്നം . ആഗ്രഹം പോലെ കുഞ്ഞ് ആരാധകന് സൂര്യയെ കാണാൻ അവസരവും ലഭിച്ചു . സൂര്യ മാത്രമല്ല അച്ഛൻ ശിവകുമാറും സഹോദരൻ കാർത്തിയും ദിനേശുമായി കൂട്ടുകൂടാൻ എത്തി . ആത്മാർഥമായി എന്ത് ചിന്തിക്കുന്നുവോ , സ്വപ്നം കാണുന്നുവോ അത് നടക്കും എന്നായിരുന്നു സൂര്യക്ക് പറയാനുണ്ടായിരുന്നത് . എന്നെ കാണണമെന്ന് ആഗ്രഹമുണ്ടായിരുന്നല്ല , അത് ഇപ്പോൾ നടന്നു . വലിയ വലിയ സ്വപ്നങ്ങൾ കണ്ട് മൂന്നേറാനും സൂര്യ പറഞ്ഞു .


പ്രമുഖ നടിയെ തട്ടിക്കൊണ്ടുപോയി ആക്രമിച്ച കേസിൽ ആദ്യഘട്ടം മുതൽക്കേ തന്നെ ക്രിമിനൽ ഗൂഢാലോചന സംശയിക്കപ്പെട്ടിരുന്നു . ആക്രമിക്കപ്പെട്ട നടിയോട് ശത്രുതയുള്ളവർ സിനിമാ രംഗത്തുണ്ട് എന്നത് സംശയങ്ങളുടെ ആക്കം കൂട്ടി . അഭ്യൂഹങ്ങൾ കൂടുതൽ കരുത്താർജിച്ചത് നടി മഞ്ജു വാര്യരുടെ ആ പ്രസ്താവനയ്ക്ക് ശേഷമായിരുന്നു . നടിയെ ആക്രമിച്ചതിന് പിന്നിൽ ക്രിമിനൽ ഗൂഢാലോചന ഉണ്ടെന്ന് ആദ്യം ആരോപിച്ചത് മഞ്ജു ആയിരുന്നു . അന്നത്തെ വീഡിയോ കൊച്ചി ദർബാർ ഹാൾ മൈതാനത്ത് സംഘടിപ്പിച്ച ആ പരിപാടിയിലാണ് ഗൂഢാലോചനയെന്ന ആരോപണം മഞ്ജു ഉന്നയിച്ചത് . അതാണ് ഇപ്പോൾ തെളിയിക്കപ്പെടുന്നത് . അന്ന് മലയാളത്തിലെ സൂപ്പർ സ്റ്റാറുകൾ എല്ലാം അവിടെ ഉണ്ടായിരുന്നെങ്കിലും ആരും ഗൂഢാലോചനയെക്കുറിച്ച് മിണ്ടിയില്ല , നടി ആക്രമിക്കപ്പെട്ട പാശ്ചാത്തലത്തിൽ രൂപീകരിക്കപ്പെട്ട വിമൺ ഇൻ സിനിമ കളക്ടീവിൻറെ നേതൃത്വത്തിലും മഞ്ജു ആയിരുന്നു . ദിലീപിന് പിന്തുണ നൽകിയ അമ്മ യോഗത്തിലും മഞ്ജു പങ്കെടുത്തില്ല .


ഓസ്ട്രേലിയക്കെതിരായ ആദ്യ ടി20യിൽ ഇന്ത്യ പരാജയപ്പെട്ടെങ്കിലും തകർപ്പൻ അർദ്ധ സെഞ്ചുറി നേടിയ ഓപ്പണർ ശിഖർ ധവാന് അഭിമാനനേട്ടം . ഒരു കലണ്ടർ വർഷം അന്താരാഷ്ട്ര ടി20യിൽ കൂടുതൽ റൺസ് നേടുന്ന താരമായി ധവാൻ മത്സരത്തിൽ മാറി . ഇന്ത്യൻ നായകൻ വിരാട് കോലിയാണ് ധവാൻറെ വെടിക്കെട്ട് ബാറ്റിംഗിൽ പിന്നിലായത് . ബ്രിസ്ബേൻ ടി20യിൽ 42 പന്തിൽ 76 റൺസാണ് ധവാൻ നേടിയത് . ഇതോടെ ഈ വർഷം ധവാൻറെ ആകെ റൺസമ്പാദ്യം 646 റൺസായി . കോലി 2016ൽ നേടിയ 641 റൺസിൻറെ റെക്കോർഡാണ് ധവാൻ പഴങ്കഥയാക്കിയത് . ഈ വർഷം 576 റൺസുള്ള പാക്കിസ്ഥാൻ താരം ഫഖാർ സമാനും 567 റൺസുള്ള ഇന്ത്യൻ താരം രോഹിത് ശർമ്മയുമാണ് മൂന്നും നാലും സ്ഥാനങ്ങളിൽ . ബ്രിസ്ബേൻ ടി20യിൽ ഇന്ത്യ നാല് റൺസിൻറെ തോൽവിയാണ് വഴങ്ങിയത് . ഓസീസ് ഉയർത്തിയ 174 റൺസ് വിജയലക്ഷ്യം പിന്തുടർന്ന ഇന്ത്യക്ക് നിശ്ചിത 17 ഓവറിൽ 169 റൺസാണ് എടുക്കാനായത് . മഴമൂലം 17 ഓവറിൽ 174 റൺസായി വിജയലക്ഷ്യം പുനനിശ്ചയിക്കുകയായിരുന്നു .


സാംസങിന്റെ ഫ്ലാഗ്ഷിപ്പ് ഫോണായ ഗാലക്സി നോട്ട് 7 ലോകവ്യാപകമായി കമ്പനി തിരിച്ചുവിളിക്കുന്നു . ഈ മോഡലിന്റെ ബാറ്ററി പൊട്ടിത്തെറിക്കുന്ന സംഭവങ്ങൾ റിപ്പോർട്ട് ചെയ്തതിനെ തുടർന്നാണ് ഫോൺ തിരിച്ചുവിളിക്കാൻ കാരണമെന്ന് അറിയുന്നു . ഉപഭോക്താക്കളുടെ സുരക്ഷയ്ക്കാണ് കമ്പനി മുൻഗണന നൽകുന്നതെന്നും ആരും ആശങ്കപ്പെടേണ്ടതില്ലെന്നും സാംസങ് അധികൃതർ അറിയിച്ചു . ഫോണിന്റെ തകരാർ കണ്ടെത്താനുള്ള ശ്രമം തുടരുകയാണെന്നും . ഇതിന്റെ കാരണമെന്തെന്ന് വൈകാതെ പുറത്തുവിടുമെന്നും സാംസങ് അധികൃതർ വ്യക്തമാക്കി . അടുത്തിടെ ബാറ്ററി തകരാർ മൂലം സാംസങ് ഗാലക്സി നോട്ട് 7 ബുക്ക് ചെയ്തവർക്ക് വിതരണം ചെയ്യുന്നത് വൈകിപ്പിച്ചിരുന്നു . എന്നാൽ ഏറെ സൂക്ഷ്മതയോടെയ വികസിപ്പിച്ചെടുത്ത ബാറ്ററിക്ക് എന്താണ് സംഭവിച്ചതെന്ന് മനസിലാക്കാൻ സാംസങിലെ എൻജിനിയർമാർക്ക് സാധിച്ചിട്ടില്ലെന്നാണ് അറിയുന്നത് . അതേസമയം സാംസങിന്റെ എതിരാളികളായ ആപ്പിൾ , അവരുടെ പുതിയ ഐഫോൺ മോഡൽ അടുത്ത ആഴ്ച സാൻ ഫ്രാൻസിസ്കോയിൽ പുറത്തിറക്കാനിരിക്കുകയാണ് . പുതിയ ഐഫോൺ വരുന്ന സമയത്ത് തങ്ങളുടെ അഭിമാന മോഡൽ തിരിച്ചുവിളിക്കേണ്ട വന്നത് വിപണിയിൽ തിരിച്ചടിയാകുമോയെന്ന ആശങ്ക സാംസങ് അധികൃതർക്ക് ഉണ്ട് .


പ്രശസ്ത തെന്നിന്ത്യൻ നടി ഭാനുപ്രിയയുടെ മുൻ ഭർത്താവ് ആദർശ് കൌശൽ അന്തരിച്ചു . കാർഡിയാക് അറസ്റ്റിനെ തുടർന്ന് അമേരിക്കയിൽ വെച്ചായിരുന്നു അന്ത്യം . അമേരിക്കയിലാണ് ആദർശ് ജോലി നോക്കി വന്നിരുന്നത് . ഒരു കാലത്ത് തെലുങ്ക് , തമിഴ് , കന്നഡ , മലയാളം ഭാഷകളിൽ തിളങ്ങി നിന്ന താരമായിരുന്നു ഭാനുപ്രിയ . 1998 ൽ ആദർശുമായുള്ള വിവാഹത്തിന് ശേഷം സിനിമാ ജീവിതം വിട്ട നടി ഭർത്താവിനൊപ്പം അമേരിക്കയിൽ ആയിരുന്നു താമസം . ഇവർക്ക് ഒരു മകളുണ്ട് . 2005 ൽ വ്യക്തിപരമായ ചില പ്രശ്നങ്ങളെ തുടർന്ന് ഇരുവരും വേർപിരിഞ്ഞു . നീണ്ട ഇടവേളയ്ക്ക് ശേഷം വീണ്ടും സിനിമാ രംഗത്തേക്ക് അടുത്തിടെ പ്രവേശിച്ച നടി മുൻ ഭർത്താവിന്റെ അപ്രതീക്ഷിത വിയോഗ വാർത്തയുടെ ഞെട്ടലിലാണ് . വിവരം അറിഞ്ഞയുടൻ നടി അമേരിക്കയ്ക്ക് തിരിച്ചു .


ഇന്ത്യൻ സൂപ്പർ ലീഗിലെ മറാത്ത ഡെർബിയിൽ മുംബൈ സിറ്റി എഫ്സിക്ക വിജയം . എതിരില്ലാത്ത രണ്ട് ഗോളുകൾ പൂനെ സിറ്റിയെയാണ് മുംബൈ തോൽപ്പിച്ചത് . റാഫേൽ ബാസ്റ്റോസും മോഡൊ സോഗോയുമാണ് മുംബൈക്കായി ഗോൾ നേടിയത് . ജയത്തോടെ നാല് പോയിന്റുമായി മുംബൈ നാലാമതെത്തി . ഒരു പോയിന്റുമായി പൂനെ ഒമ്പാതാമത് നിൽക്കുന്നു . 25ാം മിനിറ്റിൽ മുംബൈ ലീഡ് നേടി . മൊഡൊ സോഗോ ആണ് ഗോൾ നേടിയത് . ഇടതു വിങ്ങിൽ നിന്ന് വന്ന ക്രോസ് ബാറിന് തട്ടി മടങ്ങിയപ്പോൾ പൂനെ കീപ്പർ വിശാൽ കെയ്തും പൂനെ ഡിഫൻസും വലഞ്ഞു . ഉടൻ തന്നെ പ്രതികരിച്ച മോഡു സോഗോ മുംബൈയെ ഒരു ഗോളിന് മുന്നിൽ എത്തിച്ചു . ആദ്യ പകുതി അവസാനിക്കും മുമ്പ് ഒരു പെനാൽറ്റിയിലൂടെ ബാസ്റ്റോസ് മുംബൈയുടെ രണ്ടാം ഗോളും നേടി . ഫനായിയുടെ ഒരു ഫൌൾ ആണ് പെനാൽട്ടി മുംബൈക്ക് സമ്മാനിച്ചത് . ഇഞ്ചുറി ടൈമിൽ ഒരു പെനാൽറ്റി കൂടി ലഭിച്ചെങ്കിലും കിക്കെടുത്ത ലൂസിയാൻ ഗോയന് ഗോളാക്കാൻ സാധിച്ചില്ല . ആദ്യ പകുതിയിൽ ആഷിക് കുരുണിയൻ പരിക്കേറ്റ് കളം വിട്ടതും പൂനെക്ക് തിരിച്ചടിയായി .